
EDITOR THUHMA 


Sailam mipui leh Aizawl lama Bengkhuaia Mo- 
nument Board te chuan Sailam hmunpuiah Beng- 
khuaia lungphun an rela; chumi pual chuan lehkhabu 
siam pawh an rawt nghal a. Chulehkhabuah chuan 
Bengkhuaia chanchin te, Sailam khaw chanchin te, 


Zolüti chanchin te a fel thei anga dah ni setih chu 
a reltute rilru ber pakhat a ni 


Amaherawhchu hun a bichilh sa.deuh  avangin 
thu leh hla tluantling pui pui ziakna hman a ni lo 
tih kan hria. Chutichung chuan *'Bengkhuaia leh 
Zoluti chanchin nena inzawmna nei thuziak" rawn 
thawh turin kan ni thiamte Кап sewm a. Kan sawm- 
na chu tihtur tam tak karahan ruwn ngai pawimawh 
hram hram a, kan va han lawm teh № em ! An 
zaa chungah hian kan lawm e 


Ziaktute hi tumah thupui thlansak an ni lo. 
*Chu lam chu hawi thei se' tih kan nei a, chu lam 
hawi chuan an duh duh an sawi t: a ni. Zir zauna 
hun an nei lova, Mizo history-a Bengkhuaia din- 
hmun, an rilrua awm sa, һап zawh thut pawha ап 
chhanna tur ni awm kha an ziak mai а, ап ‘historical 
common sense’ an rawn ziak a nihchu. Chuti ang 
а ni chung chuan thupui indip leh inthuah pawh а 
awm lo ve, ruat lawk ang maiin a inbup rem thlup 
mai. Mi naran lo lungphun lehkhabuah mi naran 
lo tak takin thu an rawn thawh a, naran lo takin 
chhiartu ten hlawkpui se kar duh mang е! Chutia 


kan ti chu a lehkhabu phu lohvin kan duhthawh a 
ni ém lovang chu maw. 


- CVL 

mek, дак lama mi tui, zir melh 
тей nuam ti chi a ni. 


C.hiahtlang High School zir- 
ити, УМА hruaitu hlun, fiam- 
thu thiam tak a ni. 


Sailam High School zirtirtu, 
Mizo History ngaihven tak, tih 
tawh lama mi hrat a ni. 


BENGKHUAIA CHANCHIN 


- K. Lalhmingliana 


*Van hnuai chhinah chutin khatin ni rawh se 
ka tih hi tunge hnial thei awm ?' lo ti ve hialtu 
Bengkhuaia aia ropui leh hmingthang hi ni leh thla 
Кага leng Sailo lalte zingah khan an awm chuang 
lo ve. Khawvel sawrkar гори! ber Kumpinu pawi 
a khawih ауапріп 1872 khan British sawrkar chuan 
Mizoramah vai lian a rawn tir a. Bengkhuaia thil- 


tih chu Mizo History inher danglamna Крш a lo 
ni ta a ni. 


Amah chu Rolura tuchhuan niin chhim leh 
hmar indo 1855-58 laia chhim lal lian ber Lalpui- 
thanga fapa a ni a. Kum 1879 khan kum 50 vel 
hmel pua a thih avangin kum 1830 vela piang turah 
ruat ila а dik tawk mai thei. Zoram lailia hmun 
zau taka inher vel, lal ropui leh huaisen tak fapa 
a nih vang em пі, a pian hlim hiana һтіпраһ 
Lalsahulha an sa a. Chhim leh hmar indo tirh lam 
khan a pa Lalpuithanga hovin tun hnua Chhiahtlang 
ram Mualkhuangah hian hmar lam hotu Vuta leh 
chhak Pawi tangrual an sahhual a. Chumi tuma 
Pawi beng a sahthlak atang chuan Lalsahulha chu 
*Bengkhuaia' tih a ni ta fo va. 'Khuai' chu “Sat 
tihna a ni. Pawi fawng niin an sawi. Moualkhuang 
chhak lama lui pawh chuan 'Sahhual Lui' hming a put 


phah ta a. Tun hma phei chuan 'Lalpuithanga 
Sahhual' an ti kher thin. 


Kan sawi tak angin a pa Lalpuithanga kha lal 
huaisen leh huvang nei tak а ni a. Lal chi dang ti- 
tlawm tura Sailo an tanrual laia an bitum Palian 
lalho—Tuvunga, Baka, Pu Buara leh a fateho chu 
Lalpuithanga te unau khan an zuk titlawm rang hle. 
Chhim leh hmar indo zawh hnu lawk khan Serchhip 
kiang Bawngchawmah  hian Lalpuithanga chu a thi 
a, a lungphun pawh tun thlengin hmuh tur a la awm. 
A fate - Sangvunga, Bengkhuaia, Zathawma (Hmei 
fa), Lalrumi leh Chhawnthiangi te hian an pa ropui- 
na kha an rochung ni kawngkhat mah se an tizual 
zel ti ila a dik zawk mah awm e. An nu (Lalpui- 
thanga nupui) pawh chua pasal thih hnu rei fe 


thlengin a lal a, Rawpui lamah hian vai len 1872 hnu 
khan a thi ve chauhvin an sawi. 


Lalpuithanga khan, “Ka unauten hmar an nek 
zo lo ang e, keiin ka'n dep ang e', tin hmar lam 
a rawn sáwn phei a ni a. байат atangin Chhiah- 
tlang Bukpui hmunah, tichuan "Vanchengah а kai 
chho zel a, chuta a awm lai chuan an indo ta a ni. 
Zadeng lal tlawm hovin an khua leh tui an tibuk tawh 
si a, khatia hmar a han nek kha vawi khat Vuta 
mangang pawhin, "Lalpuithang, thli engmah hre lo 
kan tih pawh hian zahngai tih chu a hria a ni lo'm 
ni ? a lo ti hial а. Lalpuithanga chuan, “A nih 
leh, “Kei leh ka thlahte chuan Tuisang ral hi kan 
rawn kai tawh ngai lo vang’ tiin thu tiam rawh”, а 


ti a, a tiamtir a. Vuta thlahte hian an thutiam hi 
an vawng hle reng a ni. 


A pa thih hnu lawkah Bengkhuaia chuan za 
nufa emaw lai khua nen Kawlri tlang a zuan a, lal 

khua a vawng ve {ап ta а. Chung lai ajang reng 
chuan, “Hmar khua ka hip ang a, sang khua ka din 
dawn", a ti e an ti. Kawlriah chuan zahnih khua 
emaw hi an tling ta mai nghe nghe a, rei awm lovin 
1867 vel khan Sailam tlangah a kai ta a ni 


Lal huaisen Bengkhuaia miziaah hian zaidamna 
leh ngilneihna hi an sawi langsar tho mai. A fing 
hle a ni ang tih pawh khua a siam dan аапріп kan 
hmu a. Vawi khat pawh hmar khualho hmuh turin 
a upate a invelhtir a, a hmutute chuan lal meuh 
chutianga a upaten an han ti ngam chu mak tiin, 
“A khua leh tui nih a nuamawm mange,” an ti ta 
hlawm reng a. Lal zaidam leh ngainatawm tak a 
nih bakah mi hip zau dan (Diplomacy) a thiam em 
avang chuan Sailam khua chu an pung chak ta hle 
a, 'Sailam Vanglai' tia Zoram hmun tina an sawi 
huai huai thamin khaw lianpui a din chho ta a ni. 
Thomas Herbert Lewin-an a report dan chuan kum 
1873 kum tir khan Sang Khua an tling tawh. Ап 
inchhiar dan hi Pi Laichanin (1848-1948) a tu leh 
fate a hrilh danin intinah tlangvalan lut a, lachawn 
an khawna  Neilo an awm chuan an khawnsa 
pakhat kha an pawt bung zel a, an luh chhuah vek 
hnuah lachawn kha an chhiar ta a ni. Inhnih-khat 
lekin sang an tling lo a, a hming chu an chhal ta 
tho tho a ni an ti. 


Khawpui an remna chu tuna Sailam hmar lam 
chhuahchhawng ram per zau tak hi ani a, a hmun 
Ми chu tun thlengin 'Sailam Hmunpui' tih a la ni. 
Sailam Vanglaia Bengkhuaia rorelna hnuaiah khan 
Mizo hnahthlak hnam peng tin hi an kim hial awm 

e. Lianlula thlahte laka tlawm tawh Thangluah lal 
khua leh tui а[апрїп mi tam tak an lut a. Lallula 
thlahte laka ап tlawm  hnuin Zadenghovin an rawn 
bel nasa tih pawh kan sawi tawh kha. Vuta thlah 
khua leh tui atangin mi tam tak a hip khawm a, 
Dofhiauva khua Baktawng vel ајапр pawhin mi tam 
fein an bel phei a ni. Chungho han infin khawm 
chu Ralte an tam hle a, Hmar an thahnemin Paihte 
ап duai hek lo va, hnam tin chi tin mai kha hlim 
tak leh pheikhai rual takin Bengkhuaia khan a lo 
awp khawm ta a ni. 


Selesih. Vanglai (1740 vel) khan hmeltha hming- 
thang Lianchia te, tuan rang hmingthang Aihniara 
te, zaithiam hmingthang Buizova te, awmhmun rawta 
chak hmingthang Chula te, hmelchhe hmingthang 
Saichavnkhupa te an амт  avangin “Mi Кап Кіт’ 
an ti thin а. байат Vanglai khan “Mi kan kim’ 
chu ti ve chiah lo mah se pipu then thui lutuk a 
awm a, chhungrual em em an awm a, tuibur al el- 
khen a awm a, mei heh hmingthang a awm a, eng- 
kim hi a awm ve a ni ber mai. Chak hmingthang 
Mangdarha Ralte, pasaltha  huaisen em em Lalsi- 
khuma leh Keitawna, fiamthu thiam  Tlangthloha 
Khawlhring leh Lirbianga Tlau te pawh an awm a. 
Zawibuk pasarih ngawt awmna khawpui ngang a 
nih avangin chanchin a ngah em em pawh hi a 
mak lem lo ve. 


Rei deuh hnuah Khawnglung rûn (1859 vel) 
tuma chhak Pawi-hovin an man Lalhleia te nufa kha 
Bengkhuaia te unauho hian, 'Lalhleia te nufa an 
khawngaihthlak e, sum thawh khawm ila, i tlan ang 

u, an ti a. Chumi tum chuan Lianlula thlah Lal- 
zika, Darlunga амт chu Lalburha (Lalpuithanga 
nau Thangduta fapa) khan sum a zukdilve a. Ani 
chuan, **Nangni Lalburha teho hi unau аппа pawh 
in nei tak lo ang e. Hmannilawka Tumbawk chhoa 
in nu buhhawp bel Пик kehpuina choak thai te 
pawh ruahin a la tham lo a ni lom ni?” a lo tih- 
khum a, a lo chhang tha duh lo va. 


Lalburha thinrim chu a haw nghal a, a u Beng- 
khuaia a han hrilh zet chu : “Ka nau, i kiangah 
lungpui lianpui, lum keh lek lek ka awm tih hi hre 
ta che Buhfai chuti zat ka duh, i tih chuan a lo 
thleng ang; tlangval chuti zat ka mamawh i tih Jeh 
a lo thleng ang. Darlong lal chu i zuk bei ang a, 
i hlawhchham ta a nih pawhin ka Sailam sang bh hu? 
hi a laiah kan then ang a, i duh lam lim 1 thlang 
ang," tiin Bengkhuaia chuan Lalburha chu a fuh э. 
А fuih ang chuan  Lalburha chuon Darlong chu i 
zuk thut ta hmiah mai a ni. 


A hun lai Zoram khaw lian ber a ni bawk а, ‘ken 
гат’ tia an bawh chin pawh a zau kher moi. Hama: 
lamah Hmuifang tlang thleng, chhak lamah Tuikum 
thleng, thlang lamah Tlawng lui а huam a бар 
hovin ‘Khaw sarih Lal an tih ang deuh khan Sailarai 
khawpui hual velin khawper a nei thliah reng a ni. 
Serchhipah a makpa Zangkuna-ho a dah a, Chhiah- 
tlangah Zangtoha-ho an awm a. Thenzawl phaiah 
Chawngmama leh Lianrikhuma an awm a, Samlu. 
khaia Zathawma leh Diarkhaia Lalburha kha a 
hnuaia lal angin an awm bawk.  Paihte pasalfha 

Bungpauva pawh duhsak takin Tahreuh tlangah lal 
veng khat hotu angin a awmtir a. Chutia ropui 
leh huphurhawm taka Zoram lailia a awm chu Lian- 
lula tuchhuan, Kawlhawk tlanga Savunga khan 
engtovin — 


Nangni in chawi berum bar tur, 
Keini kan chawi Lalneizovin, 
Ni tin Liando dar a chheu el el. 


tiin hlain a han deng a. A hnu lawkah Bengkhuaia 
khuate chuan an zuk run a, an hneh Һе mai. 
Kawlhawk tlang te chu an zuk luahlan a, anni chu 
Pukzing lamah an insuan thla a, an ram zuan buai 
lai chuan - 


Lal ka hmu, lal vakvai ka hmu, 
Pukzing tlangah lal vakvai ka hmu, 
Ai ai e, ai ai e, 

tiin an zu phuahkhum ve ta a ni. 


Khatia Mizoram lal lian ber leh khaw ngah ber 
a nih lai khan hmar lama Lalburha khan Sukte lal 
Zapauva beihpui turin a va sawm a. Lalburha mi 
tirhte chuan thim  dawnah байат dai, Paihte veng 
chhak an lo thleng a. Chuta tang chuan Diltlanga 
mei de va va chu an han hmu a, la Ша deuhva an 
hriat avangin riahbuk an sual ta mai a. Mahse ar 
khuang an hre leh ta si a, an awmna chu khaw 
kawtchhuah mai a ni tih an hre leh ta a ni. Chu- 
tiang taka khaw lian chu an nih avangin an hawi 
lam apiangah an chem hi а kal em em zel a, an 

inring tâwk hlethin, Pasaltha Lalsikhuma leh 
Khuangluta te chu Lalburha pui tur chuan an chhuak 
ta hlawm ngei a, Sukteho chu Tiau ral thlenga um 
kirin an han che tha kher awm e. 


Hmar lama Changsil Dawr-ah pawh khan an va 
huangtau ngam emem mai thina, Suakpullala te 
nen khan ап tualthu a chhe chamchi thin. Мамі 
khat pawh Suakpuilala fapa Kalkhama khan run a 
tum a, tlangvalho hruaiin байат chu an pan ta a. 
Hmuifang tlang atangin an han thlir a, Bengkhuaia 
Sang khua chu an rin ai daihin а lo ropui a ni awm 
e. "In awm paho ngawt pawh kan ngam lo vang," 
tiin an silai kente chu ап Кар ulh ulh a, an kir leh 
ta thlawt mai a ni an ti. Bengkhuaia an chelh loh 
deuh thin avang khan an vuivaina tam tak kha Ca- 
char D.C. hnenah an thlen thin a, ani lahin Mizo- 
ram tualchhung buaiah inrawlh а lo tum Jo hle 
mai si. 


Tum khat erawh chu hmar lam  khualten, 
*'Kumkhuaa Кап ram, kan sai ramchhuahna thin chu 
Hringchar vaihovin chin tawk awm lovin an rawn 
nek a, an rawn vat chereu zo takngial dawne, tiin 
zualko thu ang deuh hian an rawn sawi a; nawr let 
an tulzia te sawiin lalho pawh a zau thei апра tan- 
rual a hun thu te an rawn sawi ta mai a. Ram lei- 
lung hlutna hre mi Bengkhuaia chuan a ngai pawi- 
mawh ta Ме mai a ni амт e. Chhim leh hmar 
indo hnu khan tualchhung buaina neuh neuh bak 
buaina lian a awm meuh tawh lo va; bawi lam apianga 
an uan theih lai a lo nih bawk avangin Sailam tlang- 

val thatho han inhawt vel chuan rammut chu an rel 
tlu ta a ni. 


Kum 1871 thlasik vanglai takah chuan Sailam 
khawpui chhuahsanin Panglianah an liam thla a, Lau 
lui leh Tlawng kanin Darlungah an riak a. An kal 
zel chu Hachhek tlang vel atang khuan vai khuaah 
an chhuak thla a, 1871 January ni 23 khan Katli- 
cherra beiin  Alexandrapur an bei leh a. Chutah 
chuan thingpui huan Sap Mr. Winchester-a thatin a 
fanu kum 5 mi emaw lek Mary Winchester chu an 
man a, vai sal tam fe kaiin hlawhtling inti takin an 
haw leh ta a ni. An sal kaih fhenkhat chu kawng 
lakah an tal chhuak a, an tlankir leh a, Chungho- 
vin an sawi dan chuan Mary Winchester kha chu 
kawng lakah pawh an duatin an duhsak ЫК hle. 
Chaw lum leh artui an pe zel bik a ni an ti. An 
zinga pathumin an nun an chan a, an lu erawhchu 
an hawn thleng vek a. | Hmanhmawh taka an haw 
chho chu *Thla a muang ta’ tiin an chawl a, an 
chawlhna chu 'Zamuang' an tia. An sal man zinga 
Chotta Mitra chu an phuar mar deuh avangin a tal 
leh a, a ni thumna lam a ni tawh a, an that ta mai 
a. An thahna hmun chu 'Kawrthah' an ti a, khaw 
hming a ni hlen ta hlawm a. Zan an mut hlan te 
chuan an kut leh ke an phuar vek zel a ni. Chuti 
chung chuán vai nu pakhat chuan ni riat an kal 


hru lamah an phuarna hrui a seh chat a, a tlankir 
daih an ti. 


An haw zel chu  Darlungah riakin chuta tang 
chuan Diarkhai an thleng а, Sailam khawpui chu 

zualko tirin dai atang chuan an tháwm ta ul ul mai 
a ni. Nula tlangval rualin sehnawh chhoah te an 
lo hmuak a, nunau nawlpuiin Paihte veng chung Do- 
zo bul zawlah an lo hmuak bawk a, a rik hian an 
ri khem khum mai a ni амт e. Lal Bengkhuaia'n 
mingo sal a han hmu  erawh chu a lawm a kim ta 
lo deuh a ni an ti. “А pa in that a, a fanu in rawn 
man mai chu a hnu leh hi kan dawl ngut lo ang 
aw... Keini Sailo leh mingote chu thah thiang kan 
ni lo asin .," ti hialin а tawng a, a pa thattu leh a 
fanu mantu nih pawh a nuam lo viau zawk awm e. 


Sailam khuaa Zoluti khawsak lai chanchin hi 
upa titi leh amah Zoluti thuziak atangin hriat theih 
а la амт nual а. A tir atangin. Bengkhuaia chuan 
а duat nghal em em mai a ni. Kawr leh pawnfen 
a siamsak a, themlem te, kawi bawm te, ётіё te 
leh chal um chenin a inkhualtelemna tur  tinreng a 
ngaihtuahsak a, tu leh fa ang chiahin a en a. 
Tlangval pawngpawrh leh tawrawt deuhten an vau 
nawmnah leh cheksawlh nikhua hian chhantu nei 
lovin a awm ngai lo. Khua a kheng a, 'Nangmah 
vang ап ti a, khawthlang lamah vai an lo lian a, 
khua an hal khu an hmuhin *Nangmah vang' ti tawk 
an awm zel a, thenkhatin thah vauvin an vau а. 
Chung hunah chuan lal in kianga upa nupuiho, a 
bikin Vansuaka nupui Tluangi (Pastor Vanchhunga 
pi) te chuan an hum tlat thin. A awm chhung rei 
loteah khan rual a pawl a, tual a chai a, a thiante 
nen chal um khirhin Paihte tuikhur te an chawi lem 
ve thin. Amah ngeiin a sawi danin sipai lemah te 
an chang a, “Kei chu Manding Sap lemah ka chang 

thin' a ti nghe nghe. Sailam Hmunpuia i kal hunah 
*Zoluti hmui thlurna lung' an tih chu en ang che. 


Khatia Mizoram khaw rila mingo sal а han 
tang ta daih mai kha British sawrkarpui khan a pai 
dam thei ta ngang lo va, a la chhuak turin 
kum 1872 January thla khan Vai lian a rawn tir ta 
а ni. Chhim leh hmarah, thuang hnihin an lo 
lut a, Zoluti bitumtu pawlte chu khawthlang Tla- 
bung atangin Brig. General Brownlow-a hovin an lo 
chho va. Mizoten Thangliana an tih mai Lt. Col. 
Thomas Herbert Lewin kba Political Officer angin a 
lo tel chho уа. Ani hi an hruaitu ber chua ni zawk 
mah e. Mizoho a hrawn rei tawh avangin chin. 
chang a hre ber a, Mizo lalhote thianah siamin a 
dawr thiam em em bawk. 


An lo chho chu Thorang tlang vela Mizo lalte 
chuan an lo kap a, mahse an dang zo lo  Buarpui 
(Savunga khua) an lo thleng chho va, Thangluah lal 
Rothangpuia chu palai pawimawhah hmangin a tul 
angin an hmaah a tlan zar zar a. A laichin Rolura 
thlah lalho phei kha chu vai lian nena inkah lohtir 
tumin a bei nasa hle. Buarpuiah vai lian an inkulh 
laiin Thangliana leh Rothangpuian ro an rel a, 
Bengkhuaia kuta Zoluti la tur chuan Azima nen 
chauh an chho fal taa. Tichuan kum 1872 January 
ni 21-ah khan Sailam lal Bengkhuaia kuta mingo 
hmeichhe naupang sal tang Zoluti chu an la kir 
thei ta a ni. 

Ni thum emaw lai an /nbia a, thu pawhchah an 
awlsam lem lo an ti. Zoluti chuan lakkir chu a lo 
hreh em em tawh a, Subedar Aziman chithlum mum 

nena а һап thlem pawhia, “Ka duh lo, ka duh lo, 
ka pi min chhan rawh, ka pi min chhan rawh, tiin 
a tap vak vak a. Lal Bengkhuaian ro a rel ta a. 
Daiah lo chang ula, thingphur tur angin an rawn 
thawh chhuahpui ang a, in lo la dawn nia, tiin a 
mit hmuha a duh lo chung chung hruai luih chu en 
hrehawm a tih thu a sawi a. Chutia an hruai luih 
tak hnu chuan a awmtu pitarte pawh khan zan eng 
emaw zat an mut theih loh phah niin an sawi. 


Hemi hnu February ni 16—18 1атав Thangliana 
te leh Bengkhuaia te chuan Thenzawlah inremna 
thuthlung ansiam a, sa ui an tana, inkah buai eng 
mah awm lovin vai lian chu an kir {Ма ta а. An 
inbiakna chu Thenzawl hmun hlui kianga Lau hnar 
fintu luite, tun thlenga 'Vai biak lui' an tihah hian 
a ni. Thianah ап insiam a ni a, hemi tum hian 
hlim takin Mizo leh Vaiho chu an infiam nghe nghe 
anti. Heng hnu hian a hma deuh atanga sawi tawh 
*Sailam Vanglai' ropuina kha a kal zel a, sechhun 
khuangchawi te hi khaw lian ar khuang ang mai 
hian a indawt zut mai thin a. Sawi lawk hriat 
mang lohva kawm kara se rawn chaih hup hup hi 
a ni reng reng thin an ti. Vawi khat an chai pawh 
lal Bengkhuaia nuam ti chuan, ''Sailam tlang a sang 
ber mai, lang lo reng à awm lo. Van hnuai chhinah 
chutin khatin ni rawh se ka tih hi tu nge hnial thei 
awm ?"a ti hial a. Nula tlangval lam dup dup mai 
а han hmuh chuan, “ЗаЙат апр a kûr e, a Шак 
dawn e, do rawh u, do rawh u," a ti chul a. Upa 
pakhat chuan la zar ban pahnih phawiin lal in thlang 
kawrah hian a zuk tung kawkalh ringawt e an ti bawk. 
Lal pawh chu a lung a dam ve ta ni awm tak a ni. 

Chutia Sailam vanglai mipuiten Bengkhuaia lal 
lai par an tlan lai chuan kum 1875 tawp lam, buh seng 
dawn tawhah ФИ na tak. mai, lal іп tlungpui her 
Шак hmawk khawpchu an tuar ta mai a, ЧАП chhia' 
an ti mai а, a rapthlak hle аут e. Kum thar lamah 
chuan khaw thar sah a tul a, Thenzawlah an insuan 
thla ta a. Mi tam fein khaw dang an pan tawh 
chungin Thenzawlah chuan zasarih khua an la tling 
a, zawlbuk panga an nei leh bawk. Bengkhuaia 
chuan Sakei te pawh 21 Іеһіп chuta tang chuan hmar 
lama Chhak leh Thlang Indo (1877-80) te kha a 
lum tawk chinah a loai a; mahsea ropuina a chuai 
dawn ta. Kum thum  emaw lek hnu 1879-ah khan 
a thi а, Thenzawlah chuan a lu a phum ta a ni. 
A thih hian kum 50 a tling vel awma  hriat a ni. 
A nupui khawhar leh lungleng chuan- 


Sailam tlanga lal lai khua leh tui puan ang, 
Kan zar lai ni ve kha maw lal Bengkhuai. 


a ti vawng vawng a. A nupui hi Zadeng mi Ngur- 
thankimi a ni awm a, *Ngurbawihi' an ti mai thin. 
А pasal thih hnu lawk hian ә thi ve ta mai a. An 
fate an la naupang sia, "Engtin tak awm ang 
maw?” Ша mi mit pawh an chungah a fu deuh 
awm e. Mahse a nupui nau, 'Pi Bengngawngi an 
tih chuan a pasal Rothangvunga a sun a, fa an nei 
si lo va, chu chuan Bengkhuaia khumpui chu luahin 
a fate- Thawngliana, Tlungbuta, Lalhrima leh Kam- 
lova te unau kha a tulpui ta a nian ti. Bengkhuaia 
khan hmei fa Hrangbuanga a nei a, fanu Sangkungi 
leh Rongeni a nei bawk a. A fanu Sangkungi hi 

a tet laiin a thi a, a thlan lung atana a büng phun, 
Sailam tlanga tun thlenga buk luai hi kum 120 zet 
chu a ni ta awm e. 


Bengkhuaia khan a dam Іайп a fate tlang ro 
tur hi a sem lawk diam а : Thawngliana'n Sialsuk 
tlang (Panglian, Piarkhai leh Samlukhai te nen); 
Tlungbutan Lamchhip (Vaihal, Tahreuh leh Dar- 
khuangkhai te nen); Lalhriman Sailem (Serchhip, 
Kawlri leh Bawkawk nen); Kamlova'n Thenzawl. An 
chan tlangah hian kum 1886-57 vel khan an kai tan 
chauh a ni амт e. Bengkhuaia thih hnua байат 
tlang changtu. а {ара Lalhrima khan kum 1893-97 
lai khan Serchhipah vai а hrawn a, a ning hian 
Sailam tlangah te a han awmsan thin a. Amah kha 
1860 vela piang a ni a, 1918 May ni 9 khan Ser- 
chhipah a thi ta a ni. 


Bengkhuaia thih hnuin Thenzawl chu a fapa 
Kamlovan a thut a, chumi hnuin Kamlova fapa 
Ngurchhina'n a awp zui zel a, lal an tlawm ta. 
Bengkhuaia fapa Thawngliana khan fapa Lallung- 
hnema leh Saihleia a nei a, chungte chuan tlang ro 
an luah zel а. Tlungbutan fapa Hrangvunga пейп 
Lamchhip lal a ni zel bawk a. Bengkhuaia tu leh 
fate chuan Lal tlawm thleng kban Папе tam takah 
lalna an chang chho zel a ni 


a0 - ado) (GP a 


MIZO LAL ROPUI 
(Sailam lal Bengkhuaia) 


— Sangkima 


Khawvel chanchin ziakna History kan en chuan 
mi ropui leh thiltithei “the Great” tih tling hi mi 
tlemte kan hmu a, an chanchin te pawh kan chhiar 
bawk thin. Lalleh roreltute ropuina hi an ram awp 
zauna leh hausakna lam ai mahin an khua leh tuite 
tana thil tha an tihah a innghatfo a. Mihring khaw- 
vel tihmasawntu pawimawh an nih loh chuan mi 
ngaihsan leh ropui nih hlawh tak tak a har hle. 
Lal leh roreltute chu tam hle mah se chanchin hriat 
reng khawpa ‘гори’ nih hlawh phak hi an tam lo. 
Fel leh fing chungchuang nih a ngai. 


Hman lai Mizo lalte inawp dan leh rorel dan 
kha tun hnua han іг kir hian a lo {һаш a lo fel 
hle mai. Lalte khan an khua leh tuite nunna lak theih- 
na dan hial nei mah se, kawng leh-lamah an chunga 
that chhuah kha a пра! tlat а. A chhan chu an 
khua leh tuite an tihvui chuan an duhna lamah an 
pemsan daih thei a ni. Heivang hian lal sual deuh 
chuan khua an ngah thei hauh lo nghe nghe. Lal 
ropui ni tur khan khua ngah a ngai a, khaw ngah 
lo lal chu a ropui theilo. Lalin ropui leh len a duh 
chuan inlulin a rem lo va, mite hip khawm  thei 
khawpa rorel thiam nih kawngah khan an inel lo thei 

lo. Mizo lalte lehan khua leh tuite inlaichin dan kha 
Greek mi fing Plato-a leh Aristotle-a te duhthusam 
ni awmin a lang. 


Mizo lalte zingah khan mahni tawka ropui leh 
thiltithei tak tak an awm a. Mahse an nih tur ang 
an nih hma leh an ram luah tur ang pawh an luah 
hmain an aia thiltithei zawk leh chak zawk Sapho 
nen khan indo a lo ngaita a. An indona-ah chuan 
Sapho chuan Mizo lalte chu hnehin an awp zui ta 
tih kan hria  Chutiang chu ni ngei mah se lal гори 
leh thiltitheite chu hai rual an ni lo. Chung lal 
zingah chuan Sailam lal Bengkhuaia hi hriat lar ber 
zinga mi a nia; lal гору leh fing, rorel thiam a ni. 
La! ropui a nih dan hi kawng hnihin a chhui theih 
awm e. 


Pakhatnaah chuan, Lalpuithanga fapa Beng- 
khuaia hi Sailama an awm lai hian lal ropui leh 
thiltithei tak a lo ni tawha. Chu chu a khaw 
ngah dan atang hian kan hre thei a ni. Sang khua 
niin an sawi a. Hetih hun laia sang khua сво 
khaw lian leh ropui, sawi hat hat a ni ngei ang. A 
khaw ngahzia atang hian sawi tam ngai lovin Beng- 
khuaia hi lal ropui leh fing, rorel thiam a ni tih 
kan hre thei. A khua leh tuite tan lal tha a nihzia 
pawh a lang nghal bawk. 


Hman lai Mizote chu indova inrun thin an nih 
avangin lal huaisen leh fing chu an khua Jeh tuiten 
an thlamuanpui em em a, miten an nun humhim 
theitu tluka mamawh an nei chuang lo. Chutianga 

lal belh tlak ber pakhat chu Bengkhuaia hi niin an 
sawi. A pa, Lalpuithanga ajang tawhin huai leh 
fin kawngah Њар an lo hmingthang tawh a.  Chutih 
rual chuan Bengkhuaia hi lal nunnem leh ngilnei 
tak niin an sawi bawk. Zoluti a enkawl dan, a laka 
a ngilneibna leh а lainat dan ajang mai pawh hian lal 
tha a nihzia chu a hriat theih a ni. 


A pahnihnaah chuan, Bengkhuaia (A hming dik 
tak Lalsahulha) hi lal ropui leh thiltithei a nihna 
chu a tel lova Mizo History a kim theih lohna hi 
a ni. Hetiang mi nih hi thil awl-ai a ni lo. France 
lal Napoleon-a hi a hming chu kan hre theuh awm 
e. А ropuinu em em chu а tellova Europe History 
а ziak theih lohna hi a ni. A ropuizia sawi uar 
deuh phei chuan, “A ke lehlam ringawt pawh per se 
Europe khawmualpui a nghing,' an ti hial a. Chu- 
tiang dinhmun гору! chu  Napoleon-an a hun lai 
Europe khawmualpuiah a luah ang chuan lal Beng- 
khuaia pawh hian Mizote chanchinah dinhmun pawi- 
mawh, tuma luahlan theih loh chu a luah a ni. 
Khawvel briat leh mi mithmubah  Bengkhuaia hian 
Mizote huaisenzia, hnam dang laka an tlawm mai 
lohzia a tilang a, Alexandrapur thingpui huana ап 
chet dan leh Sap hovin Zolutian laklet leh dan 
alang te Шап huaina leh finna Кйпра ropuina lo 
par chhuak chu kan hmu а ni. Amah ngei pawh 
hian ropui a inti ve awm e. 


Lal inthlah chhawng ‘Dynasty’ khatah hian lal 
tam tak awm thei mah se roreltu tha lehlal ropui hi 
chu tlemte chauh an awm thin. Chutiang chuan kan 
Sailo lalho, tam tak zingah khan Bengkhuaia hi a 

гори} berte zinga mi a ni. Kan sawi tak kawng 
hnih atang ringawt pawh hian Bengkhuaia thiltih- 
theihzia leh ropuizia kha kanhre theia. Heng bak- 
ah hian sawi tur tam tak a la awm thei ang. Kan 
sawi tawh angin Zoluti te pafa chunga thi! thleng 
Шап а thlentirtu Bengkhuaia hi khawvel hriata 
hming dai tawh ngai lo tur leh khawvel chanchin 
ziaknaah a hming reh tawh ngai lo turin a siam a ni. 


Ф Жжжж 
SAP THANGLIANA 


A sap hming chu “Thomas Herbert Lewin' a ni 
a, England-ah 1839 khan piangin 1916 khan a thi. 
Mizoram leh a hrulah kum 1866-73 chhung khan 
Bawrhsap hnaa thawka, chumi chhung chuan Mizo 
nun a zir nasain a khawih danglam nasa hle. Kum 
1872 February пі 18-ah Bengkhuaia nen Sa ui an 
tan а, Mizo kuta mingo saltang Zoluti (Mary Win- 
chester) chhan chhuaktu bulpui chu amah hi a ni 


Thu leh hla leh rimawi a ngaina em em. Mi 
huaisen, mi Фа, Mizo mngainatu a пі а. British 
sawrkar tana a thiltihah erawh chuan a phu tawk 
chawimawina a dawng bik lo a ni ang; amah pawh 
a inhre chiang a, ama chanchin a ziakna lehkhabu 
kawmah chuan tawlailir ke КоНапра tho fu ang 
maia thih hlauhawma awm {м a nih tilang turin 
*A Fly On the Wheel' a vuah ngawt mai a ni. A 
rilru ni awm chu a briat e, “British Sawrkar Lalber 
tan hian heti khawp hian ka thawk a, mahse hriat ka 
hiawh lo, tihna tluk a nij awm e. 


BENGKHUAIA LEH ZOLUTI 
- H.S. Luaia 


Bengkhuaia te thlahtu bul Rolura hian fa pa- 
hnih chauh a nei a, Lalrivunga leh Tlutpawrha an 
ni. Lalrivunga fa panga zinga 2-па Lalpuithanga 
khan fapa pathum - Sangvunga, Bengkhuaia leh Za- 
thawma (Hmei fa) a nei leh а. Bengkhuaia pian 
kum hi kum 1834 vel a пі thei e. Amah hi lal ro- 
pui tak, lal zaidam, khua leh tuite heangaiha khaw 
tam tak chunga roreltu niin hriat a nia. Lalthen- 
khat апра mahni invaiver vak tum mi pawha nilo. 


Amaherawhchu British sawrkar an lo lian a, 
Mizo lalho sai ram chhuahna Hringchar phaite chu 
thingpui huanah an rawn neihsak a. Chu chu ngai- 
mawhin Hausata te, Vanhnuailiana fateho nen beih 
leta chhuhsak zai an relho ta а ni амт e. Beng- 
khuaia leh a hote chuan Alexandrapur Police Kulh 
an bei a, thingpui huan Manager Mr. "Winchester 
thatin a fanu, Mizovin *Zoluti' an tih tak chu an 
man a, sal tam fe an kai bawk. 


Sawi dan pakhatah chuan hemi tum hian hmei- 
chhiate pawh an man a. Chungte chu han khawih 
tumna pawh an nei hauh lo mai a, Mizo nungchang 
fhatzia kha Sapho pawhin mak an ti Һе an ti thin. 
Khua an han thlen chuan  Bengkhuaia chuan Mary 
chu ama fanu ang maiin a enkawl a. Mizo incheina 

leh phurhhlan, tuibur engkim maia siamsaka Pas- 
tor Vanchhunga pi phei chuan a duat em em mai 
a, zu rulin an tih dawn te hian a chhan thin ап 
ti British hian an khua leh tuite hi an ngaihsak em 
em maia. Hetianga Mary Winchester an that a, 
a fanu an man thu hi an lo һгіаї chuen an awm 
hle Һе thei ta loa ni. Bengkhuaia khua ngei pawh 
chu rawn lak tumin thuang hnihin chhim leh hmarah 
vai an lo lian ta a. 


Chittagong atangin Brig. Genera! Brownlow ho- 
vin sipai Battalion thum an thawk chho va, Tlabung- 
ah hmun an khuara. Неа tang hian Lt Col Т.Н 
Lewin (Thangliana) kaihhruaiin hmor chhak hawiin 
an chko zel a, Bengkhuaia khua Sailam luk chu an 
tum ber a nia. An kalkawnga Јаке chuan an 
dang zo lo. Bengkhuaia te pawh chuan dan zawh 
rual an ni lo tih an hriatin remthu sawi a tul tih 
an pawm а. Zoluti latute chu ni 20.1.1872.ah Sai- 
lamah lutin a tuk ni 21.1.1872-ah an kir leh ta a ni. 


Zoluti hi an duat em avangin an lak let dawn 
pawh hian a teng tlat mai a, hnehlak titihin an la 
let thei hram a ni. (Ka lehkbabu pakhatah chuan 
Zoluti an lak let lai, Subedar-in a pawm lai thla hi 
а амт a. Sap гата ka zinin Zoluti апше hnenah 
ka hnutchhiah a. Ka pek lai pawhin Zoluti makpa 
chuan tlawm a ngai a,an tan hlu ema ka hriat 
avangin Pu Mena “Jungle Diary' nen ka pe ta a ni). 


Rev Challiana leh Rev. Chuautera te kum 1907-а 
Sap rama ап kal khan London khawpuia Ехеѓег 
Hall-ah zan khat chu Mizoram chanchin an sawitir 

a. Zoluti an man thu a sawi lai chuan Zoluti chu 
a lo awm ve reng mai a. Inkhawm banah chuan 
pawnah a lo dinga,'I sawi kha keimah hi ka ni e.. ° 
tiin Challiana te chu a lo chibai а, an inah te chuan 
an thleng ta nghe nghe tih amah Rev. Challiana 
ngei khan a sawi. Zoluti hian fanu 2 leh fapa 1a 
nei a. А ара chu Indopui hmasa khan France 
ramah kalin a pumah bomb.in a per a, thisen chhuak 
reh theih loh vangin a thi ta a ni. A farnute hian, 
*Tun lai ang hi chu ni sela a thi lo vang," an ti a, 
an lainatzia an hmelah a lang. . 


Kum 1960 February thla khan Bristol-ah ka 
awm a, Mizorama ka haw hun a hnai tawh hle a 
Baptist Kohhran lian tak pakhat hian thilpek min 
hlan an duh a; kan Bible Sikul atan lehkhabu kan 
mamawh ka tih chu ngai pawimawhin chanchinbuah 
te an chhuah a, chuchu Zoluti fate chuan an lo 
chhiar ve a. A naupang zawk chu min hmu turin 
Bristol-ah a lo kal vang vang a, ka lo zin bo avangin 
nilengin inah min lo nghak a, tlai thim hnuah in- 
hmuin an awmnaa zin turin min sawm a, relin a 
hawng leh ta a. А tukah chuan ka thlenna Doctor-te 
nupain min hruai a, kan va thleng chu min lo lawm 
Ше. Hlim takin chawhlui kan kilho a, ar lian chi 
min lo talh a ni. Ka hma hian Rev. Challiana leh 
Upa R. Dala an lo mikhual tawh a, kei bi an Mizo 
khual pathumna ka ni. Min hruaitute chu chaw ei 


khamah an hawng leh a, kei erawh chu min chelh 
а, ka riak taa. 


„Ап hnena ka cham chhung hian Mizo an la 
ngainatzia leh an nu thuam thil engkim, tuibur te 

an la kawl that thu te min hrilh a. Khang lai khan 
ar sa a to hle a, ei tam ngam pawh a ni lo. Kum 
khat chhung khan vawi 12 ka ei a, “A ei tam pawl 
ini ang, min ti.  Londona ka thlen thlak hnuin 
Committee lian takah ka zin report chu ka sawi a. 
*Mizovin an pu kan that a, an nu Кап man bawk 
a; chuti chung chuan ka chungah an tha em em mai 
a, “kan pu thattu' tia min haw hle tur an ni a,” 
tia ka han sawi chuan kan hotute rilru a khawih 
hle a ni ang; *Vawi khat tal chu han tlawh leh 
ang che," min ti a, an tih ang chuən Ка han tlawh 
leh a. Mizorama ka haw hnu pawh hian kum tin 
Krismas Lawmman min rawn thawn 2іаһ а. Min 
thawn hmasak Бег tuma an lehkba chu hei hi б: 


14 Upper Holway Road 
15 December 1960 


Dear Mr. Luaia, 


By the time, this reaches you, we hope you will 
have received our Christmas Greetings and tuat the 
money we enclosed in it, you will have no difficulty 
in converting into your own currency etc. 


Yours Very Sincerely 
Margaret О. Howie 
‘Peggy’ 


Hei hi Zoluti fanu upa zawk ziak a nia. Beng- 
khuaia leh a tlangval huaisente ram chhana an ram- 
chhuahna rah hi mawlna leh nun chhiatna lam ni 
lovin ngilneihna leh rinawmna tilangtu, sipaite ro- 

nuina pangngai a ni a. Aropui ber erawhchu Kum- 
pinu sawrkar ngilneihzia leh an mi leh sate an 
hmangaihzia kha keini tan Chanchin Tha kan hriatna 
bul a lo ni tlat mai kha a ni. Pu Buanga (Rev. 
J.H. Lorrain) tlangval lai khan London khawlaiah 
Mizovin Zoluti an man thu leh British sawrkarin 
Mizoram lik an tum dan te, chanchinbu leh thlalak 
te a hmuh afangin Mizorama lo chhuah hi a tum 
ta а ni, tia sawi a ni. 


Tunah hian Zoluti fate zingah dam an awm ta 
lo a nih ka ring. Vanduaithlak takin а fanu hian 
fa a nei lo va, a upa zawk phei hi chuan ka hriat 
lai chuan pasal a nei lo. An пиара lah chu Indo- 
naah a thi si. Mr. Winchester Hriatrengna Lung hi 
Silchar-a Church of England Biak Inah khan ап 
siam a, chutah chuan a chanchin tlangpui an ziak a. 
Kha kha Shillong-ah an là ta a niawm e. Kan Mi- 
zoram chhantu kan lalte leh kan  pasalthate kha an 
lo chhuanawm em mai a, keini pawhin i hre reng 
ang u. 


ZOLUT! FATE NEN 


— C.L. Hminga 


Naupan lai atangin Zoluti (Mary Winchester) 
hming hi ka hre ve a, a chanchin pawh thawnthu 
ang maiin ka chhiar ve thin a. Amah chu sawi loh, 
a fate hmel pawh ka hmu ang tih ngaihna reng reng 
ka hre ngai lo. Vanneihthlak takin Pathianin hmuh- 
na hun remchang min siamsak ve tlat mai a, lawm- 
awm ka ti hle mai. 


Manchester University, England-a Ка zır Јайп 
Mizorama ам т tawh, Zosap kan tili mai, an rama 
hawng tawhte tlawhna bun remchang ka nei thin a. 
Kum 1962 June thla khan Bristol khuaah, Serkawna 
thawk thin Pi Zoduhi leh Pi Zomuani hnenah ka zin 
a. Ni khat chu ka hnenah, *Zoluti fate kha kan 
awmna atanga hla vak lovah hianan awina; i hmuh 
duh chuan an address kan nei а. lehkha thawn la, 
anni pawhin, an hmu duh ve chein ka ring", an ti 
a. Chutiang гетсһаппа chu liamtir mai ka phal 
bik lo va, lehkha chu ka tnawn ta а. Rang takin 
min rawn chhang a, an hnena zinah min rawn sawm 
ta ngei a. Somerset County (State) khawpui, Taun- 
ton khuaah an awm a, Bristol atang chuan relin 
rei lote kal a ni. 


Ka va kal chu Zoluti fanute pahnih chuan min 
lo hmuak a, restaurant-ah thingpui min inpui hnuin 

an inah min hruai a, chawchhun an buatsaih chu 
hlim takin kan kilho va. A upa zawk Margaret O. 
Howie chuan pasal а nei lo va, а naupang zawk 
Mrs. Mary D. Hill erawh chuan pasal a neia, fa an 
neih loh avangin a u nen chuan an pathumin an 
awmho va. An in pawh tlang pawng deuha awm, 
in nuam tak a ni. 


Hlim takin an nu Zoluti chanchin leh an chhung. 
kaw chanchin te Кап замо bawrh bawrh a, ап 
hnen atangin Zoluti chanchin tam tak ka hriat belh 
ta a  Bengkhuaia khua atanga ап lak chhuah һап 
khan Sap ramah an thawn thla a, a pa chhungten 
Scotland-ah lehkha an zirtir a. Tleirawl lebkha zir 
a nih laiin a pasal tur chuan a vawi khat hmuhna- 
ah a hmangaih a; nupuiah neih a duh a, an innei 
ta niin a fate chuan an sawi. London khuaah dawr 
an nei a. Ап nu Zoluti chuan Mizoram atanga 
kawr, pawnfen leh tuibur a hawnte chu а roh em 
em a, а dah tha khiau (hin a.  Mahse Indopui 
pahnihna a lo thlen khan German hovin bomb an 
rawn thlak a, an in leh an dawr te chu chhe zovin 
Mizo thawmhnaw a roh em em te pawh chua bo 
zo ta a. Zoluti chuan thil dang гампр zawng ai 
pawhin a Mizo thawmhnaw bo chu a ui bera nian ti. 


London-a an awm lai Шап Mizoram runtu 
ра! (Lushai Expedition, 1872) hotute pawhin ап 
rawn tlawh thin a, Vanhnuailiana {ап han entu 
Lord Roberts pawhin vawi eng emaw zat a tlawha; 
a lehkhabu ziak, ‘Рому One Years in India? tih 

‚ сору a рек pawh an la kawi tha nghe nghe. Миа 
vpakhat а. nei a, vanduaithlak takin Indopui Pakhat- 


Je 

naah khan a thi a, pawi ar-tiheia ап sawi. Mizo 
an hmuh hmasak berte chu Sap Upa, F.W. Sa- 
vidge-an kum 1907-a Sap rama a hruai Pu Challiana 
te an nia. Zoluti fate chuan “Challiana kha hmel- 
tha kan ti tak tak a ni," an ti. Kum 1960-a Rev. H.S. 
Luaian a tlawh leh a thusawi ngaihnawm an tih thu 
te, an nu avanga Mizo an ngainatzia te min hrilh a. 
Lehlanga tlawh ka nih avangin kham lo takin ka 
hawsan ta a. Ka haw dawn chuan Mr. Hill chuan 
ka kawr hak tawkte min гамі a, kamis zawrhna 
dawra hnathawk a lo ni a. Pi Zoduhi te hnena ka 
cham chhungin kamis thar tha tak tak 3 min rawn 
thawn a, ka lawm ngei mai. Hun rei fe thleng 
khan lehkha leh Krismas Card te kan inthawn ihin. 


Kum 1975 khan Sap rama research ka beih laiin 
anmahni interview turin ka va Кё! leh a, an lo upain 
an lo bawrhsawm ta hle mai. A upa zawk Marga- 
ret-i chu a duh lo chung tar enkawlnaah an lo dah 
a, a nau pasal Mr. Hill kha hna thawk thei lovin 
а амт tawh a, Mary lah a hrisel lovin a сһак lo 
hle tawh bawk si nen. An in leh a vel te pawhan 
tuaihnum thei ta lo va, tlawh hmasak nen a inang 
lo ta hle mai. Mary chu kawmin Tape Recorder-in 
a aw te ka ia a, tun hnu hian ka tibo leh ta si a, 
ka ui hle. A sawi dan chuan, “Ka nu dawm hlumtu 
ka ni a, a thih dawna а thu sawi hnuhnuny ber chu 
Sap tawng a ni lo va, Mizo tawng a nih ka ring 
Па,” ati. A u chu Telephone-a biak ka han tum 
a, an awmna enkawltu chuan, *A muhil a, kan kai 
tho duh lo, a tan mut a tha,” a ti a, ka be ta lo 
va. Chumi thu an hrilh chuan a thinur tawp thei 
lo tih a nau chuan lehkhain min rawn hrilh leh a ni. 

Mary hian ka tlawh hnuhnun hnu hian B.M.S. 
care of-in lehkha leh pawisa tlem min rawn thawn 
a. Anoffice secretary pakhatin lehkha chhia emaw 
tiin bawlhhlawh bawmah a lo paih a. Mahse a hnu- 
ah an hmu chhuak leh hlauh a, Mizoram ka thlen 
hnuin min rawn thawn leh a. Chu chu anchanchin 
Ка hriat tawpna a ni ta. Неба Mary Winchester 
fate hmelhriat theihna remchang ka nei hi vannei 
ka inti a, lawmawm ka ti bawk. 


ZOLUTI KAN MAN KHA 


— J.V. Hluna 


Kan pasalthaten kum 1871 January ni 23-а 
James Winchester thala a tanu Mary Winchester 
(Zoluti) an man kha Mizote tan hmingthanna ropui 
tak а ni. Lal Bengkhuaia ina kum khat thawthang 
а амт laia amah Zoluti ngerin а chunga Mizo rilru 
thatzia a sawileh aawmtu pitar, Pastor Vanchhunga 
рип a апа! thinzia a sawite chuan Mizo min chawi- 
mawi a. Zoluti kum 5 ini lek tana kawr leh pawnfen 
leh puan mawi ап бак te, duat taka  enkawla 
kawi bawm leh puanbu lem nen lam an siamsak te, 
vautu leh tihn:t пише laka ап hum thin thu te 
kha Mizo nun mawi tarlanna chhoanawn: tak a ni. 
Amal Zoluti la let tura vai an lo len khan khuate 
an hal khu luih Juih a. *Nangmah vanga ni, tia 
vau a tawk а пі. Chutih lalu amah kuaha humhim 
tlattu Vanchhunga pichungah khan а Іам a,lawm- 
thu pawh a tupa hnenah khan a rawn sawi thin. 


Zoluti chu January ni 21,1872-ah la kirin Sap 
ram Elgin khuaa a pu (a pa pa) hnenah a awm a, 
lehkha zirin nula fel tak а nia Pasal fel tak a 
neih hnu chuan Mary Innes Howie a lo ni ta a. 
Zirtirtu hna thawkin London-ah a awm taa ni. 


Hnampui Saphovin an mite an ngaihsakzia hi 
sawi tur tam tak а амт ang. Mizoram buai lai 

pawh khan kan Zosap Pi Teii khan U.K Flag, 
‘Union Jack’ kha а keng tlat mai a. “India sipaiin 
min khawih chuan British sawrkar pawi an khawih 
tihna а ni dawn a, Sap ram atangin min rawn chhan 
vat mai ang" a И mai а, а hlau reng reng lo. 
Chhantu lian *Great Power' an neih an hre hle. 


Zoluti pa kan thah leh a fanu kan man khan 
ram ni tla seng lova roreltu Kumpinu sawrkar 
ngengpui a chhun a, an chanchinbuah te an chhuah 
а. Chu chu mi hausa pakhat Arthington-an a lo 
hriatin Chanchin Tha Hril Darhtu-Pawl, *Arthington 
Aborigin Mission’ a din ta hial a. Lemziak thiam- 
ten Zoluti kan man lai lem an ziah an chhuah tel 
chu London tleirawl J.H. Lorrain-an a lo hmu a, 
khaw дапр һап hawi thei a ni ta lo. А vei em em 
a, "Lalpa, heng hnam zinga Chanchin Tha ka hrilh 
theih nan remchang minsiam rawh," tiin a tawngtai 
ta char char a, a tawpah kawng a inhawng ta a ni. 
A thianpa F.W. Savidge, zirtirtu thiam, Ph.D. degree 
hial nei nen chuan Robert Arthington-a Mission chu 
lungrual takin an zawm a. Chu chu Zofaten 
Chanchin Tha kan dawnna bul a lo ni ta a ni. 


Keini aia Gospel dar ri hre hmasa zawk ram 
dang te, India ram chhunga kan tribal-puite ai pawhin 
Chanchin Tha hi kan dawng fuh ani awm e. Kris- 
tianna chu kar lovah kan hnam sakhua a lo ni a. 
Bible zirtirna chhungah Mizo takin Chanchin Tha 
kan pawm fel ta a ni. Mizo Kristian Culture thar- 
ah kan lut a, hnam identity thar kan dawng a, him- 
na kan hmu bawk. Hetah hian Mizo Kristian dan 
tlangpui pawi sa lova bawhchhetu chu hnam dana 
rinawm lo leh rin tlak lo, hnam phatsantu an 

lo пі ve chiabh а. *Hnama chiang’ kan tih leh 
*Chiang lo' kan tih pawh hi a tehna chu Chanchin 
Tha hi a ni kumkhua tawh ang. A lawmawmin а 
ropui a ni lo'm ni ? 

DI 0c 


MARY WINCHESTER (ZOLUTI) 


Zoluti hun chhung hi kum 1866-1955 kha a ni 
awm e. Tuna Cachar District-ah khuan piangin upa 
takin Sap ramah a thia. James Winchester leh Mei- 
tei nula inkara piang a ni an ti. Kum 5 emaw lek 
a nihlaiin Mizo ralin a pa an that a, amah chu man- 
in Lushai Hills-ah kum khat thawthang a saltang a, 
chu chu 1871 January ni 23 ajanga 1872 January ni 
21 inkar kha a ni. 

Sap rama a kir leh hnuin a pa pa (a pu)-ten 
Scotland ram Elgia Academy-ah lehkha an zirtir a, 
zirlai 500 rual awmna Public School atangin 1882 khan 
HWUC (Higher Women's Universty Certificate) a 
dawng. Kum 1887-ah Mr. Innes Howie nen an in- 
nei a, 1888-ah fapa Frank neiin rei fe hnuah hmei- 
chhia pahnih Molly (1897) leh Peggy (1899) an hring 
leh a. An fapa hi Indopui I-naah a thi. 

Kum 1907-ah Pastor Challiana khan a zuk hmu 
a, 1912-аһ Ора В. Dalan a zuk hmu leh a. Mizo 
thawmhnaw a kawi thatte chu chhuang em emin a 
lo entir thin. Kum 1960-ah Rev. H S. Luaian a zuk 
tlawh chhuah chuan amah Zoluti chu a lo thi tawh 
а, a fate nen an inhmu а. Kum 1962-ab Rev. С.Г. 
Hmingan a tlawh chhuak ve leh a, Mizo chu an lo 
ngaina em em zel. A fate hi tunah chuan an thi 
vek tawh a, an chanchin erawh chu Mizote tan thu 
benglut tak a ni kumkhua tawh dawn a ni. 


KRISTA CHANCHIN THA KO LUTTU 
BENGKHUAIA 


— Lalsawma 


Mizo pasalthaten Reng ram leh Vai ram an 
run thin lai chanchin hi belhchian dawlo chhuia ziak 
thei awm se a tangkai hle ang 2, a ngaibnawm 
bawk ang. Tripura 'Rengpui khan kan Mizoram 
chhungah hian sulhnu a rawn nei thui viau a. Za- 
muang leh Hriphaw inkara а tuikhoah leh ku!h hluite 
khu a sulhnv langchieng tak с la ша. Kolasib 
daia “Rengte Kawn' tih tak zel pawh hi Tripura 
Reng lal aiawhten chhiah an lakna hmun niin әп 
sawi Tin, Veirengte khu Cachar ram lal aiawhte 
hmun khuarna niin a lo lang leh bawk a. Chutih 
laiin Meitei ram Raja pawh kan ramah hian a lo 
thluang lut thuk hlein а lang bawk. Zawugin khaw 
tuikhur lung pheka an thu ziak chhiar theiha la 
awm te leh  Suangpuilawn khaw daia lung pang ап 
chei dan te, hman lai Meitei lal chhinchhiahna, tun 
hnua Meitei Rifles chhinchhiahna (symbol) lo ni ta 
hmuh theiha амт te hian Мио |Historian-te tan 
zawhna a siam a ni. 


Kum 1884-a British Home Department (Calcutta) 
chhuah lehkhabu pakhatah chuan Col. Lister-a ziak 
*Lushai Raids' tih leh thu dangte a chuang teuh mai 
a (A. Mackenzie, History of the Relation of the 
Government with the Hill Tribes of North-East 

Frontier of Bengal, pp. 287-328, 415-494). He bu-ah 
hian Mizoten British ngaihmawh thamin an chhehve! 
phai ram an run thin tih a lang chiang hle. Chung 
Mizo Rammut (Lushai Raids) thinnaa Bengkhuaia 
dinhmun chu tuna kan han sawi duh chu a ni a. 
Bengkhuaia chu Mizorama Chanchin Tha koh luhna 
hmanrua atan Pathianin a hmang, tih thu hi. 


Bengkhuaia tlangvalten phur taka Alexandrapur 
Thingpui huan an va run a, James Winchester leh 
a hnathawkte an thah a, a fanu kum 5 mi lek Zo- 
rama an hawnpui tak thu khan British Empire leh 
Vanram a nghawr nghing a. Chutianga Mizo ап 
chetna hleihluak thu chuan Sylhet leh Calcutta a 
thleng thuai а, chutah London. T'chuan British 
Parliament a inbuatsaih nghal а Ап mi leh sa dik 
tak a tualthi ringawt chu phuba an la ngei dawn. 
A fanu saltáng pawh an chhanchhuak ngei tur a ni. 
Tin, India leh Burma inkara hnam kawlhsen leh 
ninawm takte chu an tudawl! ngei tur a ni bawk. 


Chutah Mizoram run turin thuang thum,-Chit- 
tagong, Sylhet leh Rangoon ајапріп sipai rual an lo 
lut ta del del mai a. Khua an hal a, lal an man 
a, mipui ап hrem a. Sipaiho lah теі lo fe fe an 
амт: sakhi thanga awk tawk bo lo. Zawi zawiin 
ram chu an tudaw! ta a. 


Chutih rualin British ram kristiante chuan van 
lam an lo nawr bawk а. Khawvel pum hneh tura 
“Mission” tirhchhuah an phur lai tak a ni a, an hla 
sak tui berte zingah- 

Hla taka mi thim Pathian thu awih lote, 
Thlarau chhiar sen loh an boral mek e; 
Tute nge kal ang chhandamna thu hrilhin ? 


tih hi an sak ngun pawl a ni. Chutiang hawi chuan 
an tawngtai chur chur a. Khawvel tawp hma ngeia 
Lushai hnam kawlhsen, mi thah hmangte pawhin 
Krista Chanchin Tha an lo hriat theih nan an ngaih- 
tuah a, an vei a, mu hlei thei lo pawh an tam mai. 
Chumi nghingah chuan tlangval huaisen, gospel 
avanga lu chan huamte an lo chhüak taa nih kha. 


Mary Winchester khan Раша tawngkamihmangin 
kan ram hnenah hetiang hian thu a sawi ang a ni: 
““Опаше п, ka chunga thil lo thlengte kha, Chanchin 
Tha tih darhna tur alo ni ta hlauh zawk tih in hriat 
ka duh a ni,” Paula chunga thil thlengte chu Tirh- 
kohte ТЫН 21-28-ah kan hmu а. Pathian thu 
hrila a inhman nasat lai tak leh thu hril zelna tur 
hmun danga programme а siam laiin Juda-ten an 
hek a. Rome sawrkar hotuten an man a, kawl an 
buntir a, Rome khawpuiah kalpuiin taninah ап 
khung ta daih a ni а. Chutih lai chuan a hmangaih 
em em Philippi khuaa kristiante hnenah he thu hi 
a ziak a ni (Philippi 1:12). 


Bengkhuaia hmangin, James Winchester leh a 
fanu kha Mizoram ап chhuahna hmanrua atan 
Pathianin min pe a, kan lawm a ni. 


BENGKHUAIA FATE 
TLANG CHAN 


(Thawngliana, Kamlova, Tlungbuta, Lalhrima) 

LALTHAWVENGA (1913-1975) 


Sairuma leh Khawiliani fapa, 
1929-54 chhunga Sallam lal, lal 
alawh thlan hmasak ber 1942-a 
tel, District Conference 1946-ah 
leh District Advisory Council 
1948-51 lala !аНе alawha tel тө! 
a ni а. Lushai Chiefs' Council- 
ah Term hnih (1948-58) Presi- 
dent a ni. Mizo District Council 


hmasa ber 1952-57-ah ruat seat 


luahin а tel tiluan bawk. 

Lal hmeltha leh fing, rorel 
thiam, fit 6 laia sang a ni. 
Kum 1975 July ni 31-ah a thi. 


SAIRUMA (1886-1929) 


Laihrima leh Lianpui- 
thangi fapa neih chhun, 
1903 atanga a thih 
thienga Sallam lal hian 
LiSialsuk, Thenzawi leh 


Ѕегсһһір khuate а амр tel 


* thin. Kum 1915 khan lo 


leh huan neih dan zirin 
Nagaland a tiawh a. Lal 
fing leh rorel thiam, Parry 
Sapin Mizo Dan Виа 
buatsaih lala а biak rawn 
ber pakhat, Alzawi-a 
Entirsiakna (Exhibition) 
1927 leh 1928-a Endiktu, 
N.E.Parry-an 'Gentieman' 
tia а sawi hi khawsikpul 
avangin 1929 July ni 10 
khan a thi. 

ZOLUTI NGE A PA? 


— Darchhawna 


Kum sawmli lai kal taah khan tuk khat chu 
Rev. Challiana kha kan inah a lo leng a. Chutih 
lai kher chuan love story — “A Many Splendoured 
Thing’ tih bu hi ka lo chhiar a. Rev. Chal- 
liana chuan, “Dara, i chhiar zawh ka hauh ve aw," 
a ti a. Chumi tum chuan a sap ram kal chanchin 
te Ка zawt a; a lehkhabu siam - “Pi Pu Nun--a 
Mary Winchester (Zoluti) a hmuh thu a ziak te kha 
ka zawt a. An inhmuh lai chuan Zoluti chu kum 
sawmli zet тамі chauh a la ni Zoluti nen an in- 
kawm thu te, hmárám leh tuibur te a la kawl that 
khiau thu pawh min hrilh a. Zoluti an lak let 
lehna chungchanga kan thubuai te pawh hi lo dawn 
lawk thiamin, Rev. Challiana khan zawhna chang lo 
hria nise, Zoluti khana hrilh thei ang emaw chu le ? 


Kan hmuh theih ang ang lehkhabu tekan rawn a, 
*Lushai Expedition 1871—72' by R.W.Wood Thorpe 
te, “A Fly On the Wheel" Бу T.H. Lewin te, *Chin- 
Lushai Land' by Col. A.S. Reid te, “The Whilom 
Head Hunters" by J.H. Lorrain (Unpublished Mss) 
te, “Harvest in the Hills by J.M. Lloyd te, map chi 
hrang hrang - A.S. Reid siam (1893) te, Survey of 
India map (Sheet No. 1) te kan han rawn kual 
ngiala. Mahse Zoluti lak let lehna thu-ah Мапа 
chhuitu tam takte hi chuan rilruah keuh thluk tum 

dan kan nei sa tih kan inlailang lek fang em ni aw ! 
ka ti deuh. He thu kan chuhnaa kan fawngkam 
hman pawh a mawi lo lek lek fhinin ka hria. 


Engtik kum khan nge M.A. kha ka passed aw ? 
China га! lian khan exam hun a tisawngkawn а. 
Kum tharah exam-in 1963 April-ah kan result a 
chhuak chauh а, Kan exam hun lai leh result chhyah 
hun 141 hre chiang chuan Кит 1963-а М.А. passed 
angin min sawi ang. Mahse, М.А. kha 1962-а zo 
tur ka nih avaggin ka Certificate-ah chuan kum 
1962-ah М.А. ka zo tih a chuang tlat. Hria inti 
theuh fheyh p а inhnialtbeih dawn khawp mai. 
Ka fhianpa chu (a hming ир ila) kum 1933-аВ a 
piang a; а sikul kumah chuan 1938 a ni a, а bap- 
tisma certificate-àh 1934 niin an ziak. Eng Кут 
berah khan emaw chu kan piantir dawn tak ni? A, tum 
loh loh kan sawi kai ta duah mai. Bengkhuaia, 
Sailam lal khan Thenzawl te, Serchhip (Kawlri) te 
pawh a awp vek a. Zoluti kha Sailamah hun rei 
zawk a awmpui ngei chungin Saphovin an rawn lak 
let lai kha chu Zoluti Kawlria a awm lai tak a ni, 
ti ila kan pawm dam thei hlawm ang emaw chu le ! 


Nupa intih taurau te pawh hian thiam thu sawi 
tur chu atua ve ve pawh hianan hmai bauh lo le ! 
Mahni {аппа leh ngaibdan khawngaih tlata, mi chu 
dik zawk ngeia an lan hnu pawha tlawm duh сһрапр 
lote hi committee lèh meeting nikhuaa tihnawktu 
kan ni duh khawp mai. 


Lehkhabu pakhat ka chhiarah chuan Zolnti thu 
sawi пі awm tak sawi chhawngin, ‘Ка ра thisen far 
avangin Zafaten chhandamna an hmu, tin Zolutin 

а sawi e....' tib a chuang a. J.H.Lorrain-a *Whilom 
Head Hunters’ (Опр. Mss)ah chuan, “Mizoten 
Zoluti pa an thah hnu lawk khan Sap chanchinbu 
pakhatah chuan Sap naupang pakhat, hringei hovin 
прау dur khupa meichher nen ап um lai, а lemin en 
entir a, mite thinlung a hneh khawp mai.. .." tih a 
chuang bawk a. 


A dik tak chuan Zoluti lak let lehna thu hi ka 
buaipui ve ngai lo va, buaipui chiam turah pawh ka 
ngai lem lo. Kei chuan a pa an thah chhan leh a 
pa thihnain a nghawng lam ka ngaihven zawk thin. 
Mizo pasalghate khan an nunrawn vang hrim hrim 
emaw, thisena an tuihal tlat emaw avanga Zoluti ра 
kha that an ni em ? A nih leh Hutchinson-an Can- 
nibal-ho chungchang sawia “mi lu la hnam an ni' a 
tihte kha lungsi takin kan pi leh kan pute chungah 
kan bel thei em ni ? Hnam dangin “mi lu Ja hnam' 
min tih avang hian “ni амт” ta ngawt ila а dik ang 
em 7Кап pastor-tena “From head hunting to Halle- 
luia chorus’ tih ang ап sawi leh ziak thinte hi kan 
pawm dam thei em ? 


Kan pi leh pute khan ram economy an епрќо 
va, ram humhalh an tina a, sapelna hmun an hauh 
huai hle. Chutiang kawnga bawhchhetua an ngaih- 
te chu an hrem a ni mai long maw? *Hnehtu aiin 
kan гори! zawk' tib ang deuhvin thisenah hlawkna 
kan hmu ta hlauh a ni mai lo'm ni ? Hre chiang 
lova kan rin sawi, thlan piah lama lawmna leh thla- 
muanna te chu tuarna zarah rinnain kan hmu fiah 
thei a ni lom ni ? Sap pachal thihna avang chuan 
chatuan Chanchin Tha lo thlengin kraws thisen kan 

lo hre fiah taah ka ngai а. Helam zawk hian ka 
rilru a hruai thui viau thin. Ka ngaihtuah cheuh 
cheuh pawhin Zoluti pa that a, amah sala kan lo 
hruai kha, Pathianin thil chhia atangin ropuina ram- 
ah min hlang kai ta hlauh niin ka hria a, ka lawm 
a ni. 


RAM HUMHALH 


— Zairema 


Mizote kha гат {һа zuanin thlang an tla a, 
tuna Mizoram kan tiha lo awm thlih thliah te chu 
an thawmah an tawm zel a, an kalsan ram chu kan 
pi leh pute khan an nei ta a. Khawthlang lamah 
Reng leh Chakma an lo awm a, chungho depchuan 
an inzar a. Hmar lamah MMeitei-ho an lo амт leh 
a, Cachar leh Manipur tlang ramah kan pute chu an 
inzar ta zel a ni. Mangpawra chuan Hachhek tlang- 
ah khua a zu siam a; chutah chuan hripui (Tuihri) 
an vei avangin a tam zawk an lo kir leh a. Chutia 
an khaw thar dinah chuan hri a reh tak avangin a 
hmingah *'Hriphaw' (Ни dan) an ti ta a ni. An 
thawma tlanchhiate khan Ngaihban tlang an thleng 
а, а then chu Кһаѕі ram leh Naga ram  thlengin 
an kal. 


Aman laiin Rengpui tih an nei a, Rengte tih an 
nei bawk. Cachar phai хам! khu Rengpui ram anga 
ngaih a ni a, an kawppui Rengte (Kuki tih tak) ho 
chuan tlang ram lam an chang a. Phaiah Kawrvai 
tam tak an lo chhuak tawh a, mahse ram thu-ah an 
intibuai lo. — Rengpui lal fanuin Cachari lal fapa a 
neih khan Cacbar ram khu a chhawm a, a ram 
hming pawh Cachar tih a nia. Tlang ram lama Zo 
ho, Kuki an tihte chu Cachari-ho nen khan ram 
thu-ah an inti buai meuh lo. Chung lai chuan Reng- 
pui phaizawlah vaiho an la awm. 

Aizawl Motor kawnga Silchar hnaih ber, Perngo 
lei (bridge) awmna khaw tlangah khuan Zo khua a 
awm a, chuta chengte chu Thado-ho an ni. Sen- 
Напр lal Ngura te nên {Мами lamah an inlaichin 
hnai a ni awm e. Darbu an inchuh a, Ngura te 
chuan an zu runta a. Thado-ho chu Silchar Bawrh- 
sap hnenah an zualko a, Bawrhsap chuan Col. Lis- 
ter-a ho a tir chho a. Lister-a chu Mizo hoin an 
lo kap hliam a, а hote nen an kir leh a. Lister-a 
ho bawk hian Ngura khua Sentlang chu kum 1850 
January thlaah an han hal a. Heng hun lai hian 
Suakpuilala te leh Sapho chu ап lo indawr tawh thin 
a, hemi tum pawh hian Silchar-ah Suakpuilala teho 
leh Cachar Bawrhsap chu ап inbia а, Mizoho chuan, 
“Heng kan mi runte hi in hnuaia awm an nih kan 
hre Ме! nem, an ti. Thaho-ho awmna chu an ramah 
an ngai а, an buaina pawh chu chhungkaw innghir- 
nghona thil maiah an ngai tih a lang. Bawrhsap chuan 
Mizoho chu an chet phal lohna tur china kawh- 
hmuh ta a. Mi pakhat ziak dan chuan Khawbawn 
tlangin Tuiruang a chhunna afanga Hachhek tlang 


sang lai rin ngil niin a sawi. Chu chu Mizote chuan 
‘Sa ui an tan’ tiin an sawi thin. 


Khawbawn leh Patkoi tlangah hian thingpui a 
lo awm reng a. Sap hoin sumdawn nan Assam leh 
Cachar vela thingpui huan an siam lai khan an 
ram chin nia an sawi kha an rawn sawn chho a, 
Tuirial dung te, Tlawng leh Langkaih dung te an 
rawn nawr zel mai a. Tuirial dunga Mizoram dep 
ber Monierkhal erawh khu chu Mizo lal remtih 
anga an vaha ni шаі thei, Pawibawia ho phei 
kha chuan khutah khuan chhiah (sidah) an zuk la 

thin. Tum khat chu chhiah an lo pe tha duh lo a, 
an zu run ta a. Hemi tum pawh hian Sapho nen 
inbe lehin Mizo-ho chuan, 'Engah пре kan sai 
ram chhuahna in rawn vah' an ti a; anni'n, 'Kan 
duh chen chen kan rawn vat ang,” tiin an vau ve 
bawk a. Mizo-hoin Lister-a ri kawhhmuh pela pawi 
an khawih thu hi Sapho ziakah hmuh tur a awm lo 
Heng hnuah erawh hi chuan an ram chhunga thing- 
pui huan an rawn siam zel avangin an run ta zeuh 
zeuh reng а. Tuiruang dung lamah phei chuan ап 
hlawhtling viau thin. Ram an rawn vah tawh sa 
pawh an tinsan nual mai. 


Mizoram chhunga thingpui huan an rawn siam 
zawng zawng run turin Mizo  lalho an in- 
puahchah a. Ап tih zen zen loh angin zau fein 
an insawm khawm a пі awm e.  Bengkhvaia leh a 
khuate vanglai a ni tan tawh a, thingpui huan beih- 
puiah chuan an tel ngei dawn. Tum an insem a, 
Mizoram Tlawng chhuah Jhalnacherra khua chu 
Bengkhuaia hote chuan an bitum dawn a ni. Ram 
mu tur chuan funpui an er a, zan riak chaw tam 
tawk nen rip takin an chhuak thin. Anmahni 
sawmtu Suakpuilala khuate pal pheiin an riak hial 
ta ve ang. Heng hun lai hian Sai a la tani em em 
a, ram hnuaiah sai tluang hi a kaw hen hun thin 
Chin hre lo tan bo theih ni mah se Hachhek tlanga 
Mizo-ho pawh khan kawng chin an lo hrilh thei 
hle ang chu. Thenkhat titi-ah chuan Bengkhuaia 
ho kha an bo a, Jhalnacherra kal pelin Alexandrapur 
huan hi an bei ta a ni, an ti. Mahse kawng hi an bo 
„а rinawm уак lo. Kum 1872-а Сасһаг Bawrhsapin 

a rawn awp chin a ziahah pawh he huan hi a huap 

tel chiah a, а pawn lam'chu Cachar ram ni loah an 
ngai. Mizo-ho khan anram chhunga thingpui huan 
rawn siamah ngaiin an bei ni ngei tur a пі, Ап 
beih hun kha thlasik ramvah nawm lai, January - 
February thla a ni a, heng thingpui huan hmawr- 
tawngho hi chu an bei deuh vek a ni. Inthuruala 
kum 1871-a thingpui huan an zu bei hi an hlawh- 
tling thawkhat hle. Huan an siam belh tawh lo. 


Khatia thingpui huan an run thin avang khan 
Sapho khan Mizoho kha a chhe thei ang berin an 
sawi thang ta a. Misual, nunrawng, suamhmang, 
mi lu la hnam, te an ti. Khang lai khan Mizoten 
thir an duh em em a, mahse lui dunga vai thirdeng, 
chem chher ilo, vengtu pawb nei loa rawn inzar 
chhoho kha Mizoten an run kan hre ngailo. Chung 
thu chu Sapho ziakab kan hmu hek lo. Tipaimukh- 
ah te, Changsilah te, Tuirial Kawrbelah te vaiho-in 
dawr an rawn siam a, intihbuaina chi dang deuh an 
neih ауапріп Tipaimukh dawr chu vawi khat an 
sawisa, Chutih loh chu heng dawrte hi an bei tih 
ziak kan hmu lo. 


Thingpui huan an zu bei thin bi an thil neih ita 
bei an ni lo a, ram humhalh liau liau an ni. An 
zu run takah chuan silai te, thil dangte an chhuhsak 
ngei a, chung chu mi lu nen an rawn hawn ve bawk 
chauh a ni. Cachar dep lalhote chuan vai hnaiha 
awm kha kawng eng engah emaw an hlawkpui a, 
Bengkhuaia leh a khuate erawh chuan hlawkpuina 
an neih hranpa kan hre lo. Ram humhalh tur ngawt- 
in huai takin an chhuak a, Mizoram rawn nek luitute 
bei tut khan an nun an pe huam a ni. 


MIZO LALTE HUN LAI 


— B. Lalthanegliana 


“Нап liam tawh chu а mawi a, hun hman mek 
hi a so a, hun lo thleng tur erawh chu a chiang lo’ 
an tih thin angin Mizo lalte hun lai kha ngun taka 
han thlir kir vang vang hian, Zofate tan а mawi 
hlein a lang. Hetah һап tawi deuha kan thlir dawn 
avangin Mizo hnahthlak zinga Thado-Kuki, Mara 
(Lakher), Lai (Pawi), Paite, Hmar lalte leh an inawp 
dan te kan sawi seng dawn lo va. An zinga tam 
ber leh ram thut zau ber Lusei lalho chanchin tlem 
chauh kan chhui dawn a ni. 


Hman lai deuh chuan Mizoramah hian lal sawm 
ruk vel chauh ап awm a, kum 1940 velah chuan 
ziak ngeia kan hmuh angin la] 350 lai an Јо awm 
ta a. Tin, Mizoram chhungah ngei bian Mizo 
hnahthlak peng hrang hrang kan sawi takte kha 
kan inchen pawlh a. Chi peng tin hian sawi tur 
lal kan nei thliah thliah chungin a tam ber erawh chu 
Sailo lalte an ni. Chu bakah chi dang lalte kha 
chuan a tam Бег Sailo lalte rore! dan leh іпаур dan 
kha a tlangpuiin an zui deuh vek a ni. 


Kan lalte khan tuna Mizoram hi kum 250 zet 
an thut а, Кар sawi tawh ang khan Крах tinah 
„chi peng hrang hrang амт mah se an zingah inthliar- 
na a awm ngai lo. Lalte khan an khua leh tuite 

kha angkhatin an en a, pain fate chunga ro a rel 
angin fel takin an kilkawi thin. Duhsak ЫК awm 
lovin, arpuiin a noté a awp khawm angin chi tin 
an kuahkhawm a. Invawn dan ropui leh chhuan- 
awm tak a ni. 


Khua leh khuate zawng an indovin thih ngam 
lu puin an innawr a, hman lai nun a ni. Chung 
hunah te chuan mi huaisen, khawtlang chhan nana 
mahni nun ngei pawh ui lova che an lo awm a, chung 
mite chu lai chuan a hai hauh lo va; eng chi nge, 
eng hnam nge an nih chhut reng reng lovin khaw- 
Папе leh mipui chhan ngam mi huaisente chu van- 
tlang mit hmuhah a chawimawi thin. 


Khuaah sa a tla a, tlangvalin an um dur dura, a 
sa seh chu chhuh ngei tumin an beizui а. Chung- 
ah chuan tlangval tlawmngai fal leh huaisen bikte 
chu an lo lawr zawk lo thei lo va. Chutiang mi chu 
eng chi nge a nih chhut a ngai lo. Kawng hrang 
hranga tlawmngai bikte chawimawina ‘Мори?’ kha 
i-he lovin an hlan mai thin tih kan hria. 


Thlawhhma an la a, lo an ena. An rinpui 
ber a nih avangin buh thar hlawk theihna ram tha 
kha an tan a hlu tih kan hria. Chung hunah te pawh 
chuan lalte khan duhsak bik reng ап’ пе! пра! lo. А 
hun laia an tib dan tha berin, hleih nei hlek lovin 
raman theh a, loan thlang thina. Zalen Ramhualte 
nihlawhna te kha a tawpah chuan thawkmawh leh 
chhuanchhámte chhawmdawlna tura ni zel bawk зі. 

Chi inthliarna leh induhsak bikna a awm ngai lo 
kha thil mak a tling. 


Sangha tlangvuak nikhua leh kutni vangthla lo 
her chhuah lai te, sa aih leh chawngchen ilovah te 
Шап а khaw nawtin nula leh tlangval an nghing a. 


Eng hun lai maha chi leh inthliarna rilru zimin hmun 
а luah пра! reng reng lo mai kha 'hnam nun mavi’ 
tih loh rual a ni lo. 


Kumpui lingletin lo lam hna tinrengah nula leh 
tlangval ап inlâwm suau suau a, an feh dul dul a, 
an hlim em em bawk а Hna thawka inlawm tur 
leh thil tihhona dang reng rengah kawmngeih zawng 
te ап zawn bak chu a chi chis intih bikna и awm 
пра! Іо niin a lang а. Кап pi leh pute hun ^i 
nawm dan tur leh hlimawm dan tur kho keini tun 
lai thangtharte hi chuan kan susngtuah ph. lo hial 
zawk awm e 


Lalin rorelpui atan upa а ruat a, а thang thin, 
Hnam bik ni lovin chi tin atangin a fing leh fel, thu 
lai vaw thei àwm a thing chhuak a. ling leh tling 
lo teh nan “пат” ni lovin ‘пуха’ lam anena. Mizo 
lalte khan upaah Mizo hnahthlak chi hrangte kha 
an thutpui thliah thluah thin tih kan hria. Khaw 
khat lungrualna leh inpumkhatn. kha а [һа em em 
thin reng a ni. 


Kawng  lehlama thlira chuan lal bawi leh 
chhiahhlawhte nun kha a him tawk lohna laia awm 
mai фе e. Lainatawm leh khawngaibthlak deuh te 
pawh an awm mahna. Маһѕе chutiang mi chu an 
аут a nih pawhin an Пет hlein a rinawm. Міриі 

tam ber nun khaa tehna ber a ni lothei lo va. Dik 
tak chuan  vantlang nun kha a hlimin a muanawm 
hle {Мп a ni. Hetiang hi a nih thin avangin kum 
1940 hma lam te kha chuan nula tlangvalho hian an 
hnam hming pawh hi an hre meuh hlawm lo hial 
niin upa ten an sawi. Khawtlang tana mi hnawksak 
leh chimawm bik an awm pawhin a hnam anga 
ngaihtuah hauh lovin an thiltih ang zela relsak an 
пі țhin. Kan pi leh pute nun. khaa mawl ngei 
nachungin a hahdamthlak em em bawk a ni. 


Chutiang rorelna leh nunhona afanga lo zi 
chhuak  Zofate hi eng kan ti zo ta nge ni ang le. 
Lehkha thiam zawk, hawi zau zawk leh:changkang 
тамка inngaite hian eng vangin nge nunho hi kan 
thiam loh tak ni ang ам ? Tunah hian Mizo tawng 
hi a piang mek a, Mizo hnahthlak peng hrang hrang 
tawng pawh chutah chuan thliar hleih theih lohvin 
a inpawlh chuat tih kan hria. A chi tam leh hmang- 
tu tam deuh tawng na na na chu hman tlanglawn 
deuh loh theih а ni lo va. Chutih rual chuan chi 
peng dangte tawng pawh a remchan ang anga hman 
zel tur pawh a ni. Intai етаж, inlak hran emaw а 
ful lo va, intih ЫК a tul hek lo. Mahni chi tawng 
bik kan hman rual hian a hnam pumpui inhriat 
tawnna leh inpawhna tur fawng kan nei a, hei hi 
Zo fate hamthatna lian, Pathian malsawmna a ni. 


Chuvangin rilru thar leh ngaihtuahna thar puin 
kan hma lam hi thlirang u. Mizo lalte hun lai kha 
kan zir chianin, máwl zawk leh hniam zawka kan 
ngaihte nunah khan zir tur kan ngah hle mai. 


BENGKHUAIA KHUA SAILAM 


— R. Vanlawma 


Sailàm khua hi min thlahtute khaw bul lam a 
lo ni ve tih han sawi hmasa ila. Ka nu Dengthuami 
pa Tinsiama, "Vanchhawng hnam hi Sailamah a lo 
awm tawh а. Tun hma chuan Thanruma, Suakpui- 
lala fapa hovin Aizawlah pawh an lo awm tawh awm 
e. A hnua Thanruma khua Tanhril chu kum 1870 
vai lian khan an hal darh a, vai hlat duhin khaw- 
thlang Báwlte-ah a insuan ta дап а. Ka pu Tinsiama 
te chu Lunglengah kaiin rei vak lovah Diarkhai kiang 
Hauhuklutar.ah an phei а, chuta tang chuan ЗаЙат- 
ah an lut ta à ni. 


Sailamah chuan ka nute unau, an upa ber Lian- 
tawna, a dawttu Dengkungi, a dawttu Dengthuami, 
leh an naupang ber Vawmbuki te chuan an pa thih 
hnu, 1904 vel khan Pathian thu an awi a. An lal 
Sairuma chuan a ngaithei lo hle mai ^n unau 
chuan 1906 khan a hnawtchhuak a, Diarkhaiah an 
phei a. Ап mi lai chu Maubuang atangin ka pa 
khan a va nei ta а. An upa ber Dengkungin Tharg- 
luaia a nei a, a naupang ber Vawmbukin Bengbila a 
a nei а. Bengbila chu Sialsuk Kohhran Upa hma- 
sa a ni. 


Lower Primary ka pass hnuin ka nute khua Sial- 
sukah Upper Primary (Class VI) ka va zira. Kum 

2, 1927,28 ka awm avangin Sialsuk lal thlahtu Beng. 
khuaia te chanchin upa titi hi ka hre thei ta fo a. 
Naupan lai thil hriat hi kan lo vawng rei thei hle 
mai. “Bengkhuaia khua байат vanglai chuan sang 
khua an пі а. An tam khawp mai a, Sailam (апр 
a kira, chal tuaiin an do ani tih te hi an sawi 
thin.  Bengkhuaia hun lai байат hi an sawi vul 
chuk a. Keini hriat phakah chuan Káwlri/Serchhip 
lam hi Bengkhuaia chanchinah ап sawi tel ngai hauh 
Jo mai а. байат tlanga Bengkhuaia ropuina hian 
a hmaa a lo awm tawhna leh a hnua a awmna lam 
hi a hliah hneh hle zawng a ni. 


Aizawlah Republic Venga kan awm hnu hian 
Thangsena te nen kan inthenawm a, a u hian a pu 
chu Sailama lo awm tawh, lal ша cheng ve thin niin 
a sawi a. Zoluti an man ruala vaite pawh an man 
tel thu, Sap ап that a, а fanu an hawn pawh chu 
Bengkhuaian 5 lawm vak lohzia, 'Mingote chu Sailo 
ang bawka thah thiang lo an ni asin, а lu te in 
rawn hàwn mai chu a va pawi em ! A fanu pawh 
hi in enkawl zo lovang, keiman Ка kawi ang e, а 
tih thu leh vai upa lam deuh an rawn man chu а 
lungleng khawp mai a, an khaw lam lan theihna 
tlangah lawnin a thlir fo thin, tih thu te a sawi ka 
la hre reng a. Ani pawh chuan Bengkhuaia chanchin- 
ah Sailam bak khaw danga sawi ngai Мек lo. Beng- 
khuaia hi Sailáàmah chauh а амт tihna ni lovin 
Bengkhuaia chanchinah a awmna khaw dang hian 
pawimawhna a nei vak lo a ni angtih hi ka lo thlir 
dan a ni  Thenzawlah а kai leh tih pawh ka hre 
deuh па a, chanchin pawimawh a nei tawh lo a ni 
ang, ka hre chang chang jchauh a ni. 

Mak ang reng takin Serchbipho khan Zoluti 
chungchangah sawihona an rawn rawt a, min rawn 
sawm ve ta tlat mai a. Kan kal hmain Hrangaia 
khan, 'Zoluti an lakna hmun hi Thenzawl a ша, 
tiin ka tang dawn a, min tanpui ang che aw, a ti 
hauh hauh па a, 'Chutiangin ka ti thei mai Ме! nem, 
hriat tak tak ka nei lo va,  Bengkhuaia hi байат 
lal ani tih bak ka hre tlem hle a; a hmun kan thleng 
ang a, a hre deuh deuhte nen kan sawiho ang a, ti- 
chuan thudik kan hre thei dawn a ni chauh lo'm 
ni? ka ti mai a. Bengkhuaia tuchhuan Sairengpuii 
te motor-ah ka chuang chho ve ta a ni. 


Serchhip kan thlen chuan upa thil hre bera an 
ngaih, Serchhipho chhuantawlaw! Pu Tawnphunga 
chu kawm hmasakah ka hmang a, a thu pawh ka 
dawng hnemin innghah nan tak ka hmang zvi ta a. 
Sailam upa leh Thenzawl upa te pawhin а Ши sawi 
chu kan pawm thui viauin ka hria. Pu Tawnphunga 
hnenah chuan, 'Bengkhuaia hi eng tikah пре khaw 
hrang neiin lala nih tan?" tih te, khawiah nge khua 
a siam tan? tih te, khawii khuaah te nge а амт? 
tih leh thil dang pawimawhte ka zawt a ni ber a. 
Min chhan dan chuan, chhim leh hmar indo zawh- 
ah Bengkhuaia chu Serchhip Kawlri hmunah a indang 
a, Serchhip hmun takah hian a farnu Lalrumi a awm 
bawk a. Kawlri atang chuan Sailam tlangah a kai 
a, Thenzawlah а chhuk leh a, rei loteah a thi ta 
niin a sawi. 


Kei chuan, Sailam an kai lai hian in engzat nge 
an nih ang? Khawiah nge thlichhia an шаг ? tih te 
ka han zawt leh а. Ani chuan, Sailam an kai lai 

Бар 200 khua vel an ni апр. Bengkhuaia chuan а 
vel khuaa Hmarho leh Ralteho hip a tum a, mikhual 
hmuhah a upate a invelhtir thül a. Mite chuan lal 
hrawn nuam tura ngaiin an pan nasa ta hle ni awm- 
іп a sawi a.  Thlichhia pawh Sailamah, buhseng 
dawnin an tuar a, pawltlak huna Thenzawla chhuk 
mai tur an nih avangin bukté mai maiah an khaw:a 
ta niin a sawi bawk. 


Kei chuan, chhim leh hmar indo kha 1856 vela 
ni a, thlichhe tleh kha 1875-a ni a; Zoluti an lakkir 
khan Kawlri-ah la awm ni se 1872 a ni а. A kum 
lehah Sailamah kai nise 1873-a ni dawn a, thlichhe 
tleh kum 1875 thleng awm se Sailamah kum 3 chauh 
ап awm tihna a lo ni ang а. An kai kuma 200 khua, 
kum thum leka 1000 tlin thut mai kba a Sap tawng 
takin Sociological impossibility dik tak a ni Mizo 
lalte khaw siam dan phung atanga thlirin Pu Tawn- 
phunga thu hi amah leh amah inkalh (self contradic- 
tory) a ni a, sawi zel Пак а awm lo. Amah phei 
kha chu ka hmin deuh Меп ka hriaa, tan laklawh- 
па а lo пей tawh avang khan a tang zui mai mai 
ni chauhvin ka hria. 


Serchhip zirtirtuho pawh an tang laklawh mai 
mai ni tawhin ka hre mai a. Ngaihruatna tel deuh 
pawhin Bengkhuaia hun pum pui hi kum 1856-1879 
vel kha ni turah ngai ila. Kawlri-aàh kum 16 emaw 
lai chanchin sawi tlak nei lovin a awm a, Sailamah 
kum 3 emaw lek awmin chanchin ropui tak tak a 
nei ta thung a. Hei hi thil dik thei lo tih hriat 
nghal theih, Pu Tawnphunga te sawi danin a kawh 

tlat chu a ni. Sapho Record-a a lan danin 1873-ah 
Bengkhuaia khua chu 1000 an ting tawh a, sang 
khua a neihna chu Sailam a ni tih kan hre (heuh a, 
200 khua, khaw thar kai kuma 1000 tlin thut thu a 
awm si lo va Hei hian a entir chu Zoluti an lak 
kir 1872 hma fe atangin Sailam hi an kai tawh tih 
hi a ni. A hun kalhmang en hian Zoluti kha Beng- 
khuaia khua Sailama a awm lai ngeiin an la let tih 
kan sawi ngam a ni. 


Zo:uti mantu chungchany pawh hi Pu Тамп- 
phunga vekin khami tuma min hrilh dan chuan, ‘Keini 
hian Chawma kan ti tak na a, thenkhat chuan пі 
lovin an sawi ve reng a ni,'a ti a. N. Vanlaiphai 
miin min hrilh atangin vanneihthlak takin Zoluti pa 
thata a fanu mantu, Sailam khaw chhuak сһһак 
lama pem chho, а tupa Mingothatliana an tih, tuna 
Lunglei bul Hrangchalkawna awm chu ka va hmu 
chhuak ta a. А pu chu іти hman lo mah se a pi 
hnen аапріп a pu mingo thah thu leh a lu pawh 
Sailama a еп thu te а lo hre fei Һе a. Chu 
avanga ani hming pawh MMingothatliana sak a nih 
thu te a sawi thei bawk a.  Theiriata an chhuk hnu- 
ah Zosapte nghenchhanin Kristian tha tak a ni 
nghe nghe a, dawt han sawi hnel pawh a pu lo 
khawp mai. 


Vai Папа Zoluti an lakna khua nih hi а pawi- 
mawh hranpa lo Ме nghe nghe a. Amaherawhchu 
kan hnam chanchin han sawi apianga bang thei lo 
mi pawimawh Bengkhuaia chanchin te kan hriat 
chian phah a, a hlawk ang reng khawp mai. Heng 
thil sawi nikhua hian rilru taka thudik zawn tur a 

nih laiin Serchhip Symposium ah te leh a hnu zelah 
hian a nib dan kan hre tha duh mang lo niin ka 
hria a. Hetiang a nih chuan eng chen pawh sawi 
ila thudik kan hre chuang dawn lo a nih hi. Kan 
tih dan hi eng kawngah pawh kan thlak loh chuan 
hmasawn chu sawi loh, kan hniam tulh tulh dawn 
a ni. Communist-ho hian Lenin-a hova an lo chak 
tak khan an History tam tak an ziak tha a. India 
pawh hian Independence an пей afang khan Histo- 
ry an ziak tha a, thudik te kha dik lovin an thlak 
a. He thangthar hri chhia, History tihdanglam 
(manipulation of History) chinna avang hian ram 
ropui ve fu si, hniam lam a pan tlat mai a nih hi. 
Thudik duh Sapho hi chu an te thei dawn lo a ni. 


LAL BENGKHUAIA 


— R. Kapthuama 


Sailam pasalthate rammut kha kum 1871 thlasik 
áwllen lai tak a nih hmel hle Sai an lo kah fo 
tawhna hmun, Mizoram hniar thlang lam ram ngaw, 
Hachhek tlang dungah chhukin Alexandrapur phai 
chu an han thlir a, ngow dur (ha zawng zawnc а lo 
chereu zo tawh tih ап hmubhin an thin a rim zual 
a, ‘Vaiko hian kan sai ram chhuahna min tihchhiat- 
sak zo ta'an ti а, beih dan ап ngaihtuah ta ni 
ngei tur a ni. 


January ni 23, 1871-ah  Alexandrapur thingpui 
huan an bei a, James Winchester thatin a fanu kum 
5 mi lek Mary Winchester leh thingpui huan hna- 
thawk vai tam tak an man a, Sailam hmunpui panin 
ап haw ta a ni Mingo sal meuh hawn an nih 
avangin ni dang айп an hlim hial ta уеапр. Khaw 
luh dawn Phartlang velah silai an láwn ulh ulh ang 
a, pasaltha ten bawhhla ап ап chham vang vang 
bawk ang a, a hmuaktute cha nunau nawlpuiin zu 
nen, tuibur nen an lo chin ngei dawn a ni. А 
khawtlang nghinin an nglhiny ang a, khawvel dang 
a awm ve tih pawh an hre hial lo vang. Tleirawl 
Saikhawli te, nula Laichani te pawh he ni ropuiah 
hian a hmuaktu zingah an tel ve a. 'Helaiah hian 
kan lo hmuak' tia an kawh chat thinnaah chuan 
chhinchhiah remchang takin Dozo buk Пап tha tak 

hi a awm а, а kungpui а Шок hnu pawhin tun 
thleng hian a la ding ta reng a ni. 


Chu mingo sal chu a hmingah 'Zoluti' an sa a, 
Sailam lal Bengkhuaia hnena kum kbat dawn lai a 
awm chhung hian tihduhdah ahnekin an duat viaua 
sawi a ni. Khua a khen laiin vawi khat erawh chu 
*Nangmah vang a ni’ ит lo vau tawk an awm а, 
thahah hial an vau амт e. Chung hunah pawh 
chuan Pastor Vanchhunga pi, Pi Tluangi te chuan 
an nunna atan hial pawh hlauhawm mah se Zoluti 
chu an lo cbhan а, a thlaváng an lo hauh thin а, 
Amah Zoluti pawh khan a theihnghilh thei lo 
hial a ni. 


Chutia Mizo-hovin Cachar thingpui huan an bei 
a, mingo meuh thata an man thu Kumpinu sawrkar- 
in a lo hriatchuan Mizoho beih dan tur a ngaihtuah 
nghal гир a, min tudawl turin thuang thumin an lo 
thawk 1а a nih kha. An tum ber tihlawhtlingtu, 
chhim lam atanga lo thawkte chuan Buarpui (Savunga 
khua) atangin January ni 21, 1871 khan Lalzika 
khua an bei a, an hlawhtling hle a. Zoluti lakkir 
thu kha hemi zan hian Tom Lewin a khan a dawng 
a ni. A tukah Vai lian chuan Thenzawl an pan 
chho a, chuta an riak chu zan thim hnuaiah Beng. 
khuaia tirh mi pakhat hiana rawnau a, 'Thangliana 
chu a tuk zingah Bengkhuaia hmu turin amah chauh- 
vin kal rawh se' tih thu a ni ber e. Thangliana chuan 
huaisen takin а pan ta a. Lau hnarlui té-ah thing 
dawh kaiin remthu an sawi a, Sa-ui an tan ta a ni. 
He hmun “Vai biak kai' an tih bawk thin hi Art & 

“Culture Deptt. pawhin chhinchhiahna a siam a. Sa- 
ui an tan ni hi February thla laihawl, 1871 ti bak 
chuan kan sawi chiang thei rih lo a ni awm e. 


Tun hnua Serchhip mi thenkhatin - *Bengkhuaian 
Zoluti a kawlna hmun hi байат ni lovin Kawlri 
(Serchhip) а ni замк” an rawn tih hian mi nuih a ti- 
za a, mahse awih tawk chu an awm zel mai. Thil 
reng reng hi min tibuai tawk chauha hriat hi a aum 
ve a. Heng history, science 'eh geography etc. thu 
dik reng reng hi vantlang kalkhawmina haw-hawa 
nawr thluk ngai a ni lo. Thunehnaa nemngheh chi 
lah a ni hek lo. A zir mi leh a hriate sawi a pawi- 
mawh zel a ni. Kan hriat belh tur zingah hengte 
pawh hi a la tel long там ? 


1. Serchhip (Камп) hming a lo rik tirh lai, 1975 
velah khan Pi Tluangi tute zinga mi Pi Darawti, 
a pi titi hretu ngei chuan, “An zak lo ve, dawt 
dawt sawi lo se a ni mai," a ti. 


2. Mizo History ziak hmasa bertu Pu Lianga chu 
1978 khan ka kawm a, a гм ka record pavwh 
Serchhip Symposium-ah гири hriata tihchhuah 
a ni. “First Edition-ah бай т Ка tih kha Ка 
hriat dan a ni a, ka la tidinglam lo. Engtik 
lai mahin Kawlri tiin ka th'ak lo va, ka hriat 
loha lo titu an awm a nih chu,' tiin Pu Lianga 
chuan min lo hrilh bawrh bawrh a. 


3. Pu Lloyd-a hian a lehkhabu “History of the 
Church in Mizoram' p 8-ah reference engmah nei 
si lovin Serchhip a dah a. Eng vanga chutia ti 

mai nge a nih, lehkhain ka zawt a, min chhang 
mumah lo va. Gospel Centenary laia an lo kal 
khan an chhungkuain chaw eiah kan sawm a, 
kan sawi dun leh a. Min chhang mumal lo. 
A hun lai thuziak (contemporary record) ir- 
nghahna a nei bik lo. Hetiang thilah hi chuan 
scholar-te pawhin titi hi innghah nan an hmang 
mai, tih te ka sawi a. Ani pawh chuan, tul i 
tih chuan tibdikna pawh siam leh mai ni se, te 
pawh a ti a, thil dangah kan pakai ta a. 


Pu Lalhanga (Serchhip lal) fapa Pu Ngurliana 
J.E. pawh ka sawipui bawk a. “I naupan lai 
atangin Zoluti kawlna hi Kawlria ni tih mi sawi 
i hre tawh ngai ет ? ka ti а. Апі chuan, “Е, 
Zoluti kawlna chu Sailam alawm, tumahin, Ка 
pa te pawhin Kawlri tih an sawi ngai lo reng 
reng, tiin min chhang. 

Aizaw) Bungkawna cheng Pi Zakungi (70) chuan 
Laichani (1848-1948) titi a la hriat reng min 
hrilh a. "Zoluti chu keini ai chuan a naupang 
daih zawk a, mahse a kawm bertu zinga mi ka 
ni a. Rammu an lo hawn chuan Lamte daiah 
hian mi zawng zawngin kan lo hmuak a, an sal 
man pakhat chu a danglam em em mai a, “mi 
vár an ti mai a, mi ngo pawh an ti lo. Sai- 
khawli (1857-1945) nen kan kawm tam deuh 
ber thin. Pi Tluangi pawhin a duatin a enkawl 
thin a, an lak dawn pawh khan an tihder a, 
tuichawi tur angin an kaltir a, daiah an lo man 
ta a ni. Chung lai chuan Sailam Hmunpuiah 
kan awm,” tiin. 

Sailam hmunpuia Benskhuaia hova an awm hi 
Sang Khua niin an sawi thin a. Kum 1875 
Buhseng dawnin thlichhia a tleh a, in leh lo a 
nuai chhe vek а. А kum lehah Thenzawlah ап 
chhuk a, 1879 khan lal Bengkhuaia chu a thi ta 
a. A Шап pawh Thenzawl Bangla hlui chhak 
lawkah, Lau lui panna motor kawng chungah 
a la амт. байат hmunpuia а амт lai hi 
Bengkhuaia vanglai chu a nia. Khatiang khaw 
lian din tur kha chuan kum 1867 velah Sailam 
an kai tan tawhin a rinawm. 


«тч RUNE e — 


HMUN THIANGHLIM A INSAWN THIN 
(Holy Places Move) 


- Chuauthuama 


Tun laia kan thangthar mi thiamte zinga mi 
C. Vanlallawma, Editor **Bengkhuaia Sailo’ Souvenir 
chuan Bengkbuaia leh Zoluti.lam hawi thu ziak уе 
turin min rawn sawm а.  Hetianga Souvenir lam hawi 
lehkhabua thu ziak ve tura sawmna hi ka dawng ve 
neub neuh thin a. Ka tihhlawhtlin theih a awm nual 
nain ka tihhlawhtlin tak loh a tam zawk a. А chhan 
chu keima hna pui ber, zirtirna lamah ka tha pui sen 
а ngaih avangin sawmtu sawmna zawng Zzawng 
ka chhang kim thei lo a ni. 


Tunah pawh hian keia kar min rawn sawm ve 
chu Ка ngai pawimawh Һе a. Mahse, ka “history? 
hriatna lam te ka lo dah thing rei tawh deuh va. 
Pathian thu lam ringawt chik taka kum 10 chuang 
zet lo buaipui tawh ka nih avangin khawvel history 
lam han hawi thar thut chu a harsa phian mai! 
Cambridge University-a lehkha ka zir laiin vawi khat 
chu Zoluti chanchin leh a thlahte kal zel chanchin 
hi chhui chhuah ka duh thut mai a. Independent 
Television (ITV)-ah hian Programme pakhat 'SUR- 
PRISE! SURPRISE!" an nei a. Sap nu pakhat, zei 
ang reng tak Celia Black hian a ‘conduct’ thin а. 
Chutah chuan mi hrang hrang, tun hma kum 50/60 
vela lo ințhian tawh thin, chanchin inhre tawh ngai 

lote chu an zawnchhuahsak a. An inhmuhtu: leh 
thin а. Mi tam tak chu fapzawih zawihinchutiang 
hunah chuan an inhmu leh thin. 


Chutiang Programme ka еп (hin lai chuan Zo- 
luti thlahte hi chhuichhuah theih an nih ka ring 
a. Rev. J.M. Lloyd-a kha Telephone-in ka va rawn 
a. Ani chuan, “Thil harsa tak а nih ka ring a. 
Sapho hi pasal an neih chuan an hming an thlak a 
ni zel mai si а. Tum talh takah chuan London 
vela Census Record һи ајапр te chuan chhui chhuah 
dan а амт mahna!" a rawn ti ta leka. Kan exam 
a hnai tawh bawk nen; ngaihven zui lovin ka zuzi 
hlen ta a. 


Presbyterian Kohhran hruaitu hmasate leh kan 
Missionary-te pawh khan Zoluti chanchin hi chuti 
takın an io umzui lem lo niin a lang. Kei ngei 
pawhin Zoluti chanchin ka hriat chin chu “Hma- 
sang Mizo Awm Dan” bua Pastor СһаШапа ziak 
chin kha a ni thin Kha lehkhabuah khan Sap 
Upain Chuautera leh Challiana te chi kum 1906-ah 
London.a a hruai thu kan hmu a. London khawpuia 
Exeter Hall-a an iukhawm ban hnuin Zolvti chuan 
anni chu a rawn chibai a. Nu valai tawh tak niin 
pasal te pawb a nei tawh a ni. 


Baptist Kohhran hruaitutc leh an Missionary-te 
erawh chu an bengvar deuh zawk а niawm е. Lung- 
lei lama Pro Pastor hna ka thawh laiin (1991-1993) 
Rev. H.S. Luaia chuan Zolvti leh a fanute  pahnih 
chanchin sawi tur a lo ngah mara Lehkba te рамһ 
an lo inthawn thina X'MAS Card-te pawh an lo 

inthawn thin a. Zoluti hian fanu pahnih a nei a. 
Pakhat chuan tlemin mi а aug zo zan lo deuh ni 
awm tak a ni, Mi ang deuh zawk chuan pasal a 
nei а. А thi tawh nghenghe a. Pakhatzawk chan- 
chin erawh chu a hre zui ta bik lo. A thi tawh a 
nih a rin thua sawi a. Tun hmaa London lama an 
zin lai pawhin an hmel ngei a hmuh thu a sawi. 


Zoluti hi mi tam tak chuan kan праіѕапе phian 
a. Mahse a chanchin hre deuhten an han sawi tak 
tak chuan Sap sáwn, Meitei nu pakhat fanu a lo ni 
ve mai а. Mizorama Chancbin Tha rawn luh chhan 
nen pawh chuti taka inkaihhnawihna nei lem lo a 
lo ni a. Chuvangin kum 1963 vcio таг  Thlang 
Presbytery-in Alexandrapur Ram Mut a neih te pawh 
kha a hun laia kan chawi vul tehlul nen, a hlu lo 
zo t1 lek lek mai а ni. Engtia ngaib ze! tur пре 
ni ang ? tih chu ngaihtuah theih tak a nita! 


December 14, 1995 khan France ram Juda tlang- 
val pakhat, Mizorama ‘Ноап: 10 Во’ intite rawn 
zawnga Video Film siamtu chu Information Depart- 
ment lama hotute (hahnemngaihna azarah Ка то ve 
miala. Ani chuan Mizo mipuiin an ngaihsakzia chu 
mak a tih thu a sawi a. Mizo zinga Juda intite 
intih-Juda-na nemnghettu angin a sawi a ang ber a. 
Mahse kha French Juda-pa kha, Santali ang leka 
midum hangbeh tak ni sela, chuti takin ngaihven leh 
ngaihsak a hlawh lo vang.  Mizote Шап mi ngo 
tawh phawt chu kutdawh pawh ni se, kan ngaisang 
mai dawn niin a lang. “Sap” kan ti a; cho: loh 
enah kan dah deuh zel mai. 

Zoluti pawh hi mi dum fanu chu ni ta sela, 
Бей tak hian kan umzui lo vang a. Mizorama а 
awm chhungin khawi khuaah nge a chen a, tu nge 
awm thin ? tih te hi kan ngai thupui vak lo vang a. 
Khawi hmun atengin nge lak let leh а nih pawh hi 
chuti takin kan inchuh lo vang.  Amaherawhchu 
Zoluti hi Sap thisen hlang hlaka piang ni lo mah se, 
vun ngo a nih miau avangin Sap cheiin kan chei a. 
Kan rama Chanchin The rawn luh chhinah kan ngai 
a. Mi thianghlim sawngbawla sawngbewl pawh kan 
hnial lo tan а. Chuvangin hmun thenkhatah phei 
chuan KTP te pawhin amah lak let lehna hmun chung- 
chang te*thlengin thu tak, hla takah kar chantir (an 
ta niin a lang. Zoluti lak letna hmun chu  hmun 
thianghlimah kan ngai ta mai emaw tih tur à ni a. 
Amah pawh chu kan be lo chauh a ni ta амт е! 


Kum 1995 Presbytery inkhawmpui kha Chhim 
Thlang Presbytery-in thupui sawi tuia min sawm 
avangin Darlung Кһиааһ ka zuk hmang ve а. Min 
sawm tirh atanga an mi sawmna pawm ka duh 
chban pakhat chu Báwité khu» ka Втор duh vang 
a ni. Báwlté chu ‘tê’ tih hming pu tih takah eng- 
lai mahin khaw lina ni ngai lo ving Amaherawli- 
chu, he khuaah hian kum 95/96 vel kal tawheh khan 
Ка pa a lo piang ve а. Chuvangin Darlung khuaa 
kal dawn takah chuan ka pa nian leh murna khua 
chu tlawh ngei ka dub a ni. Rev. H. Remthanga 
rualin Reiek iam atangin kan kal a.  Kanghmunah 
kan riak а. Kanehmun ајапріп Dorluug Кап pan a. 
Kawng lakah tun lai Вам е khu: chu kan paltlang 
a. Kohhrarhovin thingpui пеп min lo hmuak г. 

Upa inah kan chawl a. Tunlai Bawlte chu lamlian 
tlangdungah a awm tawha. Hmanlai Bawlte nena 
hmun a thuhmun tawh lo. Mahse ka pa ріаппа 
khua hmu-ah ka inchhal! ta tho tho. Ка pa pianna 
Bawlte khua tak chu tun láia Bawlte khua tlilang 
lam tlangdu:gah a ni mai thei tih chu ka hriat theih 
chin a ni ta lek mai ! Bawlte ka hmuh hian ka pa 
pianna khua hmu-ah ka inngai a. Mahse Bawlte 
khua chu hmun thianghlimah ka chantir tihna a ni 
lem lo! 


Jerusalem khawpuia St. George's College-a Bible 
ram chanchin ka zir laiin kan hotute fawngkam pa- 
khat lâr tak chu, “Hmun thianghlim a insawn thin” 
(Holy Places Move)tih bi a ni. Bible ramah chuan 
hmun thianghlim nia an sawi hi pahnih pathum a 
lo awm deuh zel mai a. Mak ang reng tak a ni. 
Rinna ngah deuh lo phei chu an mangang chhe mai 
awm e! Pawm tur ahleih pawh an hre lo mai ang. 
Chuvangin Кап inthlah zanah chuan kan {ћіап then- 
khatin. “Holy Places Move" tih hla ап phuah chu 


an han за ta mai a. Мий a zain kan hlimpui 
phian d ni ! 


Bible ramah chuan Lal Isua nena hmun inkaih- 
hnawih tam tak chu pahnih pathum a awm hlawm 
a. [sua thlán nia an sawi pahnih, Baptisma a chan- 
na hmun pahnih, Berampute Beram venna hmun 
hnih, Mari'n vantirhkoh inlar a hmuhna hmun hnih, 
Hmel danglamna tlang hmun thum, Zion tlang hmun 
thuin, Isua thihna hneha a thawhleh hnua Emau 
khaw kawnga a kal a, zanriah a kilna Emau khua 

hmun li, etc, a awm fur mai. Engti zaizia nge ni 
ta ngai? A eng ber chu пре dik ber ta hlawm ang. 


Hetianga hmun thianghlim, hmun hnih hmun 
thum a awmna chhan te chu hmanlaiin hmun hluite 
an lo chhinchhiah thlip th'ep len lo va. Chu bak 
ah Ram Thianghlimah һап AD 70 hnu lar ah khan 
Rom Ѕогкаг-іп Juda-te hel avangin Judi-te leh 
Kristiante pawh ап амт a phal lo va Hmun һи 
tam tak chu a hnu lamah khawi lai takah nge a 
амт tih an hre tawh lo va. Ngaihdan hrang hrano 
a piang chhuak thei ta thin a ni. Chu lovah pawh 
kristian pawl hrang hrang lo pian chhuah hnu'h 
Ram thianghlimah chuan hmun thianghlin. enkewl 
neih an duh fur тата. Chuvangin pawi thenkhatin 
hmun an lo hauh tawh avangin а d ng «n rel 
chawp a. А hming an phuah ve ta mai thin КамК 
a ni 


Heng avang hian khawii hmun nge dik ^ir eng 
tih chhui turin uluk tak leh chik taka zii » ngia 
Lal Davida hun laia Zion an tih chu Jerusalem khaw 
pui thut hmun tlangdung cbhak zewk, chhim |. п 
hmawr zingzum, buh tin 10 hmun vcl lek. ziu 1 ^v 
ania. Chu chua ni, *Davidan Zion kuhchu In 
ta miala” tia Bible-in a lo sawi chu | Amaher:vF 
chu, Solomona hunah chuan chu tlangdung chi! n 
chung lam, Arauna hrui zawl hmunah chuan Ter plc 
an sak tak avangin Temple awmna lai chu Zion an 
ti leh ta thung а. Mabse AD 400 vel ajang kba 
Chuan Zion chu a pem leh taa Jerusalem khawpui 
hlui tlangdung thlang zawk, chhim lam hmawr bawk 

chu AD 400 lai vel atang khan tun thlengin ZION 
TLANG an tih chu a ni ta. 


Lal Isua thlán pawh hmun hnihah a awm an ti. 
Pakhat chu tuna Jerusalem kulh chhunga Church of 
Holy Sepulchre chhungah khuan a awm a. Pakhat 
erawh chu kulh pawn, hmar lam, kulh afanga minit 
5 kal pawh tling lovah а аута. Tunah cbuan Gər- 
den Tomb an ti ber. He kulh pawna thlan hi kum 
1883 lai vela Gen. Gordon-a hmuh chhuah kha a ni 
a. Ani chuan Jerusalem kulli chancbin a hre thui 
lem lo. Сһиуапріп kulh pawnah hman lai thlan a 
hmuh takah chuan Isua chu kulh pawna phum anga 
Bible-in a sawi avangin Isua thlanah a puh ta mai a ni. 


Amaherawhchu Jerusalem kulh bang khu a ngaiah 
a ding reng lo. Isua thih hnu lawkab (AD 41) khan 
Agrippa П chuan kulh bang а zauh va. Chutih lai 
pawh chuan Kalvari tlang, Isua an khenbehna hmun 
vel chu kulh chhungah an khung hmiah tawh a ni, 
Tuna Jerusalem kulh phei khu chu AD 1537-41 in- 
kara Turkey lalpa Suleiman the Magnificent ап 
tihin a din thar a nia. Zion tlang khu kulhin a 
kualkhung ve lo va. Chu mı thu Suleiman-a"n a hriat 
chuan a thinrim khawp а. A engineer-te chu a that 
vek a. Jaffa Gate chhung lamah khuan tun thlengin 
aa thlan pawh hmuh theihin a la awm nghe nghe a 
ni. Hetianga han chhui takah chuan kulh chhurga 
Church of Holy Sepulchre chhungah ngei chuan Isua 
thlan dik tak chu a awm a rinawm zawk a ni. 


Vantirhkoh Gabriela'n Mari a biakna hmun 
pawh Nazareth. khuaah chuan hmun hnih a awm 

bawk a. Pakhat zawk chu hman lai Nazareth khaw 
hmawr, chhak lamah a ni. Tunah chuan St. 
Gabriel's Church an tih chu he hmunah hian a ding 
a. A chhung hmar lam tawpah chuan Mari tui- 
chhuachhuah an tih atanga tui lo luang chhuak chu 
in theibin a luang har har а. А tui pawh u vawt 
tui khawp mai. Hman lii thawnthu pakhatah 
chuan vantirhkohvin Mari а biak lai khan Mari 
chuan tui a chawi lai a ni, an tih avangin helki 
hmun hi an enkawl ta а ni. AmaherawFchu, hman 
lai Nazareth khaw апе lam hmawreh chuzn van- 
tirhkohvin Mari a biakna hmun nia an sawi thin 
pakhat chu a awm thung a. He hmunah hian 
Church of Anunciation (biak т) ljan tas г ding 
nghe nghe a ni. Khawi пре dik zavk hin hre 
thei lo. 


Emau khua an tih phei chu hmun li ngawtah 
zuk awm a ! Emau khua hi Kleopa te thi.n dun 
hnena Isua inlarna hmun khaa nia (Luka 24.13-35). 
Tun laia Emau an tih hmun palite chu (1) Fr vs, 
(2) Abu Ghosh; (3) Qubeibeh; (+) Motza ie or т, 
Kan Bible-a kan hmuh dan chuan Eau hua chu 
Jerusalem atangin fing 60 vel (nel 7) а ni (lu! 
24:13). Mabse kut ziak Bible thenkhat (С odex *'nai- 
ticus leh Codex Koridethi)-ah chuan Frau chu 
Jerusalem atangin fing 160 vel niin sawi а ni тпр. 
Achunga Emaukhua nia an puh te, Jerusalem khua 
atanga а Ша zawng chu- Emmaus chu fing 160; 
Abu Ghosh chu fing 60; Oubribeh chu fing 60; 
Motza chu fing 30 a ni. 

Emmaus hmun chu Jerusalem leh Tel Aviv inkar 
kawngpui dungah a awm a. Hmanlai Kohhran Pa 
te (Church Fathers) hun atangin Emmaus hi Emau 
khaw hmun niin an lo ngai tawh thin. Amaherawh- 
chu, Jerusalem afangin a hla lutuk deuh va.  Jeru- 
salem ајапра chawhnu lama chhuak, ni tlak dawn 
vela {Меп phak tur leb zan, zanriah ei khama Jeru- 
salem pana kal let leh a, mi mut hmaa han thlen 
leh bman nan chuan a kar а hla lutuk deuh va. 
Emau khua nia an sawi tanna rei tawh hle mah se, 
pawm a harsa deuh niin a lang. 


Qubeibeh hi hman laia Jerusalem а{апра Medi- 
terranean tuipui kam panna kawng pakbat Bethho- 
ron lam kawnga mi a ni a. Crusaders hun lai 


ajang khan Jerusalem kawngpui takah hman a ni 
thin. Kum 1500 lai vel atang khan he hmun hi 


Emau hmun anga sawi tan a ni a. Hetianga an 
sawi tan hun hi a tlai em avangin Emau hmun dik 
nia pawm a harsa deuh ang. 


Motza hmun hi Jerusalem Tel Aviv kawngpui 
dung, Jerusalem atanga mel 31 vela awm a ni, Juda 
chanchin ziaktu Josephus-a chuan Rom General 
Vespasian-a kha, Jerusalem khua afanga stadia (fing) 
30 а Ма, Emmaus hmunahb a inkulh angin a lo sawi 
a. Luka'n Emau chu Jerusalem afanga fing 60 anga 
a sawi kha mi thenkhat chuan kir lehna nen (round 
trip) a sawi a ni ang tiin Motza hi Emau hmun a 
nib a ring. He hmunah hian Qulunia khua a awm 
thin а. Kum 1948-ah khan Israel sipai hovin an 


hnawt darh vek a. A khua pawh an tichhe vek a. 
Tun thlengin khaw ram hmun mai a ni. 

Abu Ghosh chu Jerusalem atanga fing 60-a hla, 
Tel Aviv kawngah a awm a.  Hman lai (Middle 
Ages)-in he hmunah hian Sheikh Abu Ghosh.a a awm 
thin a. Khualzin sumdawngho hnen atangin chhiah 
a lo la thin a. Ama hming chawiin Abu Ghosh an 
vuah ta a ni. Не khua Jerusalem atanga a Ша 
zawng hi Luka ziak nena inmila. Hej;khua hi hma- 
sang atangin Emau hmun angin an lo sawi thin Баук 
а. Kohhranho pawhin Emau angin an cheibawl ber 
a. Biak in pawhan sa nghe nghea ni. Tehna hrang 
hrang atanga tehin Abu Ghosh hi Emau khaw hmun 
hlui dik tak ni awm a ni. He hmun hi Thuthlung 
Hlui hunah chuan Kiriath Jearim an vuaha. Hetah 
hian Thuthlung Bawm pawh rei tak a awm nghe nghe. 


Heng atang hian Ram Thianghlimah pawh hmun 
thianghlim a insawn thin tih kan hre thei ang a 
Kan ramah pawh hian hmun hmingthang hi hmun 
hnih hmun thumah a awm thei a ang Ме. Tun hma 
deuh khan Fiara Tui pawh kan buaipui Ме a. Far- 
kawn rama mi nge dik ang a, Vaphai rama mi? Thu 
tawp siam a harsa hle. Khawpui tlan luai luai tham 
tling pawh ni hlei lo; khawi lai ngaw kar tui vawt 
tui tak pakhat kha mahni ram lama awmtir kan chak 
hle thin a ni awm e. Mi tam tak chuzn Jordan lui 
leh Galili dil pawh Міғогата sawn Кап chak ta 
ve ang ? 


Zoluti lak letna hmun pawh hi Kawlri nge Sai- 
lam tih hi a pawimawh ber a ni lem lo. Zoluti chu 
Mizo pasalthaten an man ngei а. Мігогатаһ kum 
khat vel a awm hnuin vai lianin an rawn la let leh 

tih chin kha thutak, pawimawh chin chu a ni. An 
lak let lehna hmun lai kha hmun thianghlim a ni 
chuang lo va. Meitei nu pakhat sáwn kha chuti 
takin a thianghlim danglam ЫК bawk hek lo. Zir- 
laibu lamah chuan khawi zawk zawk pawh lo puh 
mah se, zirtirtuten sawi zau nan ngaihdan pahnih 
awm thu sawi tel mai thin sela. Inchuh ang zawng 
chuan ka! thui lo sela а tha zawk аут e. Ram 
Thianghlimah meuh pawh hmun thianghlim hi a lo 
insawn thin zuk nia !!! 


ad ako em 


UPA TITi 


—R L Thanzawna 


(Kum 1995 December ni 17 khan Aizawl Mis- 
sion Vengthlangah Pu Pahlira, Bengkhuaia Upa fing 
Dokaia (1836-1936) tupa ka kawm a. Article thawh 
ve tura sawm ka ni chungin bemi tuma Pu Hiliran 
a pu leh a pa Darkhama titi min hrilh hi sit lo tak- 
in ka han thawh ta zawk ani- RLT). 


RLT : 


PH 


RLT — В.Г. Thanzawna; PH — Раћіға 


Hei Pu Hlir, Bengkhuaia leh Sap Thang- 
Напа te chanchin kha kan chhui duh а; 1 
pu te chanchin, Bengkhuaia nen an inhman 
tangkai dan te kha sawi tur i nei niin kan 
hria a, min han hrilh teh. 


А пі maw. Titi hi kan hriaa ni mai a, ka 
puin ka paa lo hrilh chhawn, keinin ka pa 
hnen а{апга kan hriat chhawn zel dan chuan 
kan thlahtute chu Lusei-áh pawh piithiam 
lam mi an ni a. Sairep kiang Seitluk vela 
kan pu Suakbuta te an awm laiin kan pute 
пира chu an іп{ћеп a. An fau zawk 
Chuauvan a nu a awmpui a, a nau zawk 
Dokaia chu a pa nen Zobawkah an lo phei 
a. Chuta fangin  Hmuntlangah, Zoteah, 
Chhipphirah leh Lungrangah te ап lo phei 
zel а. Lungrang rama 'Dokaia Tvi’ an tih 

RLT : 


PH 


RLT : 


PH 


ВІТ : 


РН 


RLT : 


saw ka pu tui hiah a ni. Lungrang atang 
chuan Bengkhuaia khua Sailâm leh Pang- 
lianah te an awm ta zel niin min hrilb a. 


*Bengkhuaia khua’ tih hian eng khuate nge 
maw a lo huap thin le ? 


Sailàm hi a lar ber mai a, Serchhip leh 
Thenzawl te pawh a khua tih Шап а huap 
vek mai. Sialsuk te phei hi chua khaw 
darh ten tlai deuh hnua an din a ni chauh 
a, a la rei lo. 


A nih leh vai len hmasak lai te khan khawi 
khua berah nge Bengkhuaia chu a chen ? 


Ka pu sawi ka pain min hrilh zel dan chuan 
Bengkhuaia {һи hmun chu Sailàm zel a пі. 
Khaw dang kan hre lo. 


A nih leh Zoluti kha khawi khuaah nge a 
awmpui ber? А awmtute zingah i nu emaw 
i рі етаж telin an sawi a, а dik em ? 


An sawi dan chuan Sailam tih zel a ni a. 
A awmtu nia an sawi hi ka nu pi, kan pi 
Chawngmawii а ni, 


Thenzawl Camp-a Thangliana te an inkulh 
kha Bengkhuaia hoten zanlaiah ko chhuak- 
in ап inbe zui ni ten kan hria a. Khang 
thu kha i puten sawi dan an nei em ? 
I pu kha tel vein an sawi a ? 


PH 


RLT : 


PH 


RLT : 

Ka puin ka pa, Darkhama (1884-1978) 
hnenah heng thil hi Sailama an awm lai a 
nih thu nen tihian alo sawia. Bengkhuaia 
chuan, “Hei, lal aiawhin Thenzawlah vai 
biak a ngai a, nang zu kal teh khai; tlang- 
valho і hruai ang а, infiamte an lo гаме 
takin Sailàm sang khaw buan chak pawh 
kal rawh se,” a tia. 'Anfriahbuk chu Lusei 
hniakin a hual tur a ni, in kalhual hmasa 
dawn nia, kan kuta awm an nih an inhre 
tur a n? tiin lal chuan а сһаһ bawk, An 
tih dan kipkawi hriat bak kan neia ni ang. 
Engpawh ni se zanah an zuk tháwm vel 
chu ni awm tak a ni. 


Tichuan Thangliana te nen chuan an inbe 
ta ngei em ? 


Ka pu chu tlangval 30 hruaiin a kal ta a. 
Thenzawl kianga Lau hnar fintu luite, tuna 
“Vai biak ШГ an tih takah hian a kam 
tawnah Mizo leh vai inepin an awma. Tun 
hma deuh chuan *Dokaia vai biak lur? tih 
kher a ni thin, Chu hmunah chuan, ‘Г do 
chu ka do, ka do chu i do..." Шт thu an 
thlung ta a. Sa an talh a, sa ui tan an ti 
thin. Sap aiawh khan, 'British Lalber ai- 
awhin ka chham e,” a ti a, Mizo lamin, 
*Mizo lalte aiawhin ka chham e' a ti bawk a. 


Infiamna te chu a awm ta em ? An hrilh 
che em ? 

PH : Awme. Chutia thu an thlun zawh chuan 
vai lam chuan infiam chu an rawt ta ngei 
a. Тампо inhre (ha (еі hek lo, zo leh 
vaiin zaizirin mahni inbuan dan an entir ve 
ve zet a. Chumi hnu chuan Mizo inbuan 
danin káwnga puan suihin inbuan tur a ni 
ta a. Vaiho chuan pa lian pui sang zuah 
mai hi an rawn thlang chhuak a, Sailám 
tlangval buan chak chu a lo chhuak bawk 
a. Tichuan lui kam sám faiah chuan “Aw 
aw aw...” tiin an han inbuan ta a, Mizopa 
khan a khawh chhuak ta zuah maia. A 
hnár kha engin emaw ni a lo tauh a, a thi 
ta zur zur mai a. Vaiho chuan “In chak 
em mai, kan hneh lo che u a nih hi' an ti 
a, tih zel an duh ta lo va, hnehtu chan kan 
chang ta a ni, tiin ka pu chuan a sawi. 


Comment : Upa titi hi innghabna tlak a nih thin 
rualin “thil thenkhat an sawi danah danglam Мек 
hlekna а awm fo а. Bengkhuaia leh Zoluti chan- 
chinah pawh hian a tlangpuiin an lungrual a, a pen- 
hleh thilah inan lohna a awm уе nual. Zoluti 
mantu, a awmtu pitar, a enkawltu leh awmpuitu 
Upa etc. ah sawi dan dang hlek hleka awm. Ram- 
mutnaa kal te kha chuan a thattu leh mantuah 
inchhal theihna an nei theuh mai a. Sailama a 
awm laia a chen kualna te khan a awmtu leh awm- 
puituah inchhal theihna an nei ve tho bawk ang 
cbu. Dawt sawi ni hauh lovin heng thilah hian 
sawi dan hrang a awm thei ve reng tura ni-(RLT). 


ZOLUTI MANTU 


— Lianhmingthanga 


Zoluti mantu kan pu Chawma leh Sailam lal 
Bengkhuaia chanchinah thu a buai deuh tih kan 
hriatin pawi ka ti a. Thu ziak ve ngai lova thu 
chang, chanchinbu lama thu cbhuah ve ka tum leh 
ka pámtul zel bawk sia. Kan pute atanga chhung- 
kaw thu kan inhrilh chhawn, vawiin thlenga ka la 
hriat chiante hi tangkaina mual awm ta ngeiin ka 
ngai a, ka'n sawi ve ang e. 


Lal Bengkhuaia hun, Sailam vanglai khan kan 
pu Airuma Chuaungo Hmunpel hnam chu lal thir- 
deng niin Bengkhuaia upa leh thian bul tak pakhat 
a ni. Airuma nau Chawma erawh chu nupa rekin 
Kawlri-ah anawm a. Miaia chak ЫК “һа hlei pu” 
a nih avangin fanau a sam lo an ti mai a, fa an 
nei lo. Hrei-ha tur a lakin mau bul phih chhuah 
zawh loh a nei lo an ti a, hrui (Tairua, Chengdum 
etc) a chhahin thinglera zam phih thlak zawh loh 
a nei lo an ti Баук. Ka hriat dan a dik chuan 
kan pu Airuma chuan fapa pathum a nei a, chung- 
te chu : (1) Khuma, Lalchhunga pa, (2) Liankunga, 
Chawngkhuma pa, (3) Dolenga, Lalpianga pate an 
ni a. Lalpianga hi ka pa a ni tawh a, 1954 khan 
kum 57 miin a thi. Ka pu, Dolenga pawh kum 
1918 khan a thi tih ka hria. 

Cachar vaian run fumin kan pu Chawma chuan 


Sap pakhat thatin a fanu chu a paw haw a, a hlim 
chhawng thla hnih (An sawi dan chiah chuan “thla 
{бит hmel hmv’) chhung chu Kawlri-ah a han 
awmpui а. Chumi hnu chuan Sailamah lalin а awm- 
pui ta reng a ni. He thu ka la hriat felzia hi han 
sawi ila. Kum 12 emaw lek ka nih lai, 1944 khan 
Lungrang atangin kan pa Rokhama a lo zina. Ka 
pa leh Pi Ngunvungi teho nen hman lai thil sawiin 
an titi a. Pi Ngunvungi khan, “Zoluti chuan artui 
lo chu a ei duh si lo va, Chawma'n a enkawl zo 
lo va, lal kutah a Ыар a пі lom ni?” a han tih a. 
Ka pa Thanseia thin a thawk ta. '*Engtik laiin nge 
chutiang enkawl zo lova kan awm ngai ? Lal mi 
tha kumkhua kan пі...” а han ti phat nghe nghe. 


An titi zel hnuin ka pa Rokhama khan, *'Zo- 
luti chu Kawlri atangin a ni lom nian pekkir ?" а 
ti chiah a, Ка pa khan, “Ni lo ve, a tirah kan pu 
chuan thla thum hmel hmu a awmpui a, “Hei hi 
zawng mi danglam a nih hi, keiman ka kawl ang e,' 
tiin Bengkhuaia'n Sailamah a awmpui ta daih a, a 
kut afangin alawm vai lianin an rawn lak kir," 
tin a chhang a, ka la hrechiang hle. 


Khawthlangah vai an lo lian a, khua te an rawn 
hal chho zel a. Kha kha an lo hmuhin an mangang 
паза hlein an sawi. Kan pu Cbawma phei chu vai- 
ho khan Lalsuthlaha ang maiin tihlum ngei dawnin 
an hria. Lal leh upaho chu vawi duai lo an inko 
khawm a, ro an rel a. Kan pute chhungkuaah 
Chawma nupui vahpa Khumnawna chuan tih dan 
a ngaihtuah a, “Ka pa Chawma an thaha ka ni khaw- 

har lutuk tur hi a ni thei lo уе. Keim chu unau 
kan awm thliah thliah a, engtin pawh awm ila a 
pawi thabnem  zawk ang. A thattuah min chhal 
ang che и, ka pa Chawra tuar ai chu ka tuar ang 
e...”, a ti ta mai a, Thlarau lama lawmna ka neih 
chinah hian Khumnawna іпрекпа makzia hi ngaih- 
tuah уак уак ka ching a, ropui ka ti thin a ni. 
Chawma te nupa an thihin ka puin an ro a lo khawm 
a, keini'n kan rochung zela. Mahse tunah hian kan 
pu Chawma fei tih loh, a ro dang kawi kan nei 
tawh lo. 


Khatia vai lian. thàwm leh khaw hal khu te an 
hmuh khan Zoluti kha an mawhchhiat a, Pi Ngun- 
vungi sawi dan chuan tuikhur kiang Tumau buk 
hnuaiab a awmtu  pitaité chuan a va bihrukpui a. 
An lo ralkhel nasa ve Ме zawnga ni ang. Chawma 
chungchangah erawh chuan an hlauh ang he hu 
pawh chuan an rawn ti ta hlei lo va. Lal пеп ап 
inbiak fel theih tak avang leh Khuninawnan an 
hmingchhiatna leh an pawi kbawih a phurhsak tak 
ayang chuan kan pu Chawma hming pawh kha a 
reh ang reng Ме thin. Chut: chung chuan a thisen 
zawmpui nih leh a ro khawmtu nih te kha mi hriat- 
ah an sawi duh ngai lo. Tuchhuan thumna thlenga 
thubuai kal thei turah an ruat a, ka pu te, ha pa 
te khan vaiin an hriat mawlh an hlau thin a ni. 
Kei пре! pawh hi ka ра khan tu hriat maha sawi 
lo turin min la chah zu nia! Tunah hian kan 
sawi ngam ta hle a, khua arei ta ni mai lo vin hun 
а danglam ta a ni e. Tin, kan ри hming pum hi 
"Chémcháwma' niin kan ria a, Rs 10-а (Cheng 
Sawma) tih thluka lam tur a ni 


INHNIALNA ZAWH A NI TA 


— C. Vanlallawma 


*Zoluti (Mary Winchester) lakkir lehna hi Beng- 
khuaia khua afangin a ni a; amah ngei Sailama 
a chen laiin a ni tih hi pawm a hahdam ber e, 
(Mizo History Association, 4th July 1995). 


Heta kan tarlan hi thu tlukna hnuhnung ber a 
ni taa. Hriat dan pangngai leh thu dik awmsa,neme 
nghehna ang deuh a ni. Han zir chiana tihngheh 
nawn tul hi a awm ve zauh thin reng a. Han thlir 
kir leh hian inhnialna tangkai tak pawh ni tain a 
hriat е. Record ang deuhvin a pum pui thlir nawnna 
ziak ta ila, tawi kim deuhin hetiang hi a ni- 


Zoluti chenna khua leh vai lianin an rawn lak 
letna hmun 'Sailam' a ni tih Sikul zirlaibuin a sawi 
chu Serchhip-Kawlri lamin an sawisel a, thu neitu 
Board-ah tihdanglam rawtna an theh lut a, MBSE 
chuan a chingfel thei tur Mizo History Association 
kutah a thlen a, history lama kan mi thiam rualte 
chuan ngun taka an zir hnuin thu an rawn pawtchat 
ta a ni, 'Sailam a ni’ kan tih theuh hi Mizo titi leh 
history ziaktute min hrilh a ni a, kan rilruah a tla 
nghet tawh em em. 


Sailam Upaho titi : МИШ tawhho tawngtir hi 
а buk a rit vak lo thei. Маһѕе lehkha kan neih 

hmaa Bengkhuaia hmu phak leh hre phakte thil sawi 
hi a pawimawh lo thei lo. — Thuziak atanga finfiah 
theih ni lo mah se a hre phakte hnen afangin fiahna 
(Empirical Evidence) kan neia, chu chu upa titi hi a 
ni. Zoluti kha kum 1871 January ni 23-ah manin 
1872 January ni 21-ah an pekir leh tih kan hria a, 
upaho sawi dan fhenkhat thlir ila — 


Laichani (1847-1948) : Rammuho an lo thlen dawn- 
in zualko an rawn tir a, mingo  hmeichhe 
naupang kan rawn hawn, an ti a; hmuak 
turin kan kal chiam a, sehnawh chhoa 
hmuak an awm a, keini chuan tun hnua 
Sailamte chhak kawnah hian kan lo hmuak 
8... (A sawitu hi Pastor Vanngura pi a ni). 


Salchuailova (1864-1945) : An lo thleng chu ka nuin 
min kai a, kan va en vea A mit te chu 
a pawi rem mai a, heng lungah te hian a 
lawn thin а, 'Zoluti hmui thlurna lung’ tih a 
пі. Au inkawibah te hi nu pui pui hian an 
thlir thup thin. (A sawitu fapa Vanthanga 
hi Sailamah a амт а, а la tlangva! hle). 


Saikhawli (1857-1945) : Kan #ејгаҹ ve er er tawh 
a, Zoluti te nen chuan kan inkawm (bin. 
Chal um khirh rual lek hi a nia, tui te hi 
kan thal hmasaktir thin a... (An chawi lem 
thin Paihte tuikhur hi rambuai hma khan 
Lamte hovin cement-in an siam). 


Dokhara (1864-1952) : Ка pa Kawlchuailova, *Kawl- 
huaisena' an tih ve thin chu  Bengkhuaia 

upa min a nia, Zoluti pawh kha a tir teah a 
камі ve a. An chhuh leh hnuin ka pa chuan 
*Kan kawl peih lo pawh a ni lo va, khaw- 
tlangah min timualpho уе’ tiin Hualngo 
la! khuaa pem tumin zingah a inphur chhuak 
a, Lalnuin kawtchhuahah a lo tlankhalh 
a, a chelh leh hram a ni. (Heng hi Sai- 
lama an awm lai tiin a tupa L.N. Tluanga, 
CYMA President thin hnenah hian a sawi 
fo a). | 

Bengbila (Sangvunga Thirdeng) : Kan lal Sangvunga 
chuan Bengkhuaian mingo sal a man tih a 
hriat veleh “Т han en ang и?” tiin mi paruk 
min hruai a, zan thum lai riakin Sailamah 
kan han kal a, kan han hmu a... (Hei hi 
Bengbila tupa Nilinga kum 89 miin 25.12. 
1989-a Chhiahtlanga min hrilh a ni). 


Pu Deha (c.1850-1928) : Sailama Zoluti kan awmpui 
kum hian sakhik ram kan nei a. Khuang- 
chawi thlaah Thenzawl sakawr іп hmunah 
hian bawk kan khawh a, buh seng turin 
kan awm nghal a. A kum leh chapchar 
lam tawhah vai an lo lian a, Zoluti chuan 
rawn la leh ta a ni. (A sawitu hi байат 
atangin Thenzawlah, chuta tangin Lung- 
rangah a pem zel a hi. А dam rualpui 
Chhawngkhalha,  Lungrang upa pawhin 
Sailam ti zelin a sawi. Heng hi Thenzawl 
putar Pu Zatawnan 13.4.1994-а a sawi a ni). 


Upa titi hi sawi tur a tam mai. Pu R. Than- 
hlira nupui, Pi Hmingliani hian, “Kum 1926-ah khan 

Aizawl .Thakthing Bazarah hian ka pi Darzuani 
(Pastor Vanchhunga nu) ka dawm Мит a. Zoluti 
hmu vetu ngei khan Sailam a ni tih te chu min hrilh 
chiang alawm, hmun dang a ni Фе! 10, a ti hlawih 
hlawih a. An ram mutnaa kal ve ngei Dozea sawi 
dan pawh chuti bawk chu a ni. A naupang рам а 
ni a, vaiin an that teuh hle niin a tupa Saichhunga 
Baktawng kha a hrilh fo thin (Meichher 1979 Feb, 
7-11)  Bengkhuaia upa min Vansuakthanga chhak- 
chhuak leh a nupui Tluangi, Zoluti enkawla hum 
thintu te nupa leh an thlahte hian 'Sailamah' ^n ti 
theuh mai a (Thu leh Hla 1980 Oct 15,2). Kum 
1871-1971 kum za chhung khan sawi din dang a 
амт lo ve. Upaho hian kum leh thla hi ai: hie 
sual thei a, thil thleng (historical event) hi chu ın 
hre sual mane lo. Dawt an sawi пра! hek lo. Thil 
leh chanchin chhui mite tan vawiin thlengin upate 
hi an hlu a, rintlak an ni. Mizo historian hmasaho 
pawh khan upa titi rinchhanin kan hnam  chanchin 
hi an lo ziak deuh ber a, han thlir leh den den 1а - 


Mizo Historian-ten engtin nge an sawi : 


Rev. Liangkhaia : Vai Нап chu an kal zel а, Sai- 
lam an thleng a, Bengkhuaia te 
chuan kap lovin an lo bia a, 
an tum ber Sap naupang chu 
ап pe leh ta a (Mizo Chanclun, 
lst Ed. 1940 p. 82). 


Rev. Challiana : Sap pakhat Winchester an tih 
chu an that a, a fanu kum ruk 
mi lek hi an man a.. ... Beng- 

Pu V.L. Siama 


Rev. Vanchhunga : 


Pu Lalmama 


khuaia, Sailam lal inah kum 
khat zet chua awm (Hmasang 
Mizo Awm Dan, 2nd Ed. 1951 
p. 46). 


(Zoluti chu)...an hawn ta a, 
Sailam khuaab Bengkhuaia in- 
ah а awm a..a Міо hming 
atan Zoluti an ti a (Mizo History 
3rd Ed. 1961 p. 40). 


(Bengkhuaia chungchang sawi- 
in) ..Lushai Hills hmun ]lailiah 
hian hmun zau fetah a inher 
vel a. Sailam tlang sangah 
khua a siam a, 1000 khua a 
nei a. Cachar vai a run a, 
thingpui huan Sap hmeichhia a 
man a, а khuaah а hawn a... 
(Lusei leh A Vela Hnam Dangte 
Chanchin, 1st Ed. 1955 p. 207) 


(Chhim Vai Lian thu-ah)...He- 
mi teho hi Sailam thlengin an 
kal a, chutah chuan Bengkhuaia 
Sap naupang sal kawi kha in- 
kah pawh awm lo va inbe remin 
an laksak leh ta (Mizo Titi, 4th 
Ed. 1963 р. 454.) 


Hetah pawh hian sawi belh zel tur a awm. 
Chhim lam Коһһгар hotu rual, Revs - Zathanga, 
Chuautera, Challiana, Thankungaleh H.W Carter-a 

ten kum 1945-a an chhuah, 'Zoram Baptist Kohhran 
Chanchin'-ah pawh khan, 'Bengkhuaia, Sailam lal 
inah...' an ti chiah a (2nd Ed. 1981 р. 17). Hmar 
lam Kohhran hotute buatsaih, 1963-a chhuah ‘А/ехан- 
drapar Ram mut' tih buah pawh khan Pu Lloyd-an, 
*Zoluti chu tun hma Кит 92-аһ chuan January ni 
23-ah an man a ni tih leh Sailam lal Bengkhuaia 
inah an hruai tih kan hria,' a tih kha (Ist Ed. 1963, 
Loch Press p. 52). Pu K. Zawlan 1964-ah 'Mizo 
Pi Pute leh An Thlahte | Chanchin' а һап chhuah 
leh a. Chutah chuan Bengkhuaia Sang khaw nula 
tlangval chai ropui laia lal Bengkhuaia tawng, 
*Mual a kur e, a tliak dawn e; Sailam mual a tliak 
dawn e, do rawh u,' tih hi a telh nghe nghe (5th 
Ed. 1989 p. 205). 


Heng ziaktute hi Mizo paah chuan duai lo tak 
tak vek an ni. Pu Lianga phei kha chuan a hre 
phak te dam lai 1926 khan a ziak hman a, “Ka zin- 
na ram zau taka mite a hre deuh deuh ka zawha 
ka ziak a пі’ a ti, Upaho hriat dan a inang lo 
thei tih hriain, ‘А dik tawk awm deuh apieng 
Ка la 2 а ni? a ti bawk (A lehkhabu Thuhma- 
hruaiah). Pastor Vanchhunga (1874-1956) chu pi 
leh pu а{апра Bengkhuaia khua leh tui kumkhua, 
thil hlui hre mi, Zoluti awmtu Pi Tluangi tupa ngei, 
Mary Winchester nen pawha lehkha inthawn thin a 
nih a vangin a thu hi a rinawm а. Kum 1931 vela 
Sailam upaho titipui tawh a nih avangin Pastor 
Challiana thu pawh rintlak tur a ni. A lehkhabu 
chu “Pi Pu Nun' tia thlak hnu tun thlengin zirlaibu- 
ah hman a nia. Pu V.L. Siama lehkhabu leh Pu 

Lalmama lehkhabu pawh sikul zirlaibu atan hun rei 
tak hman a ni. 


Heng bakah hian Zoram Bawrbsap A.G. McCall- 
an, 'Sialsuk bula Bengkhuaia Sailo khuaah,..' a tih 
te (Chu chu 'Sailam' tihna tluk a ni a. Lushai 
Chrysalis 1949 p.47), Pu R. Vanlawma'n, “Kum 1871 
January thlain Sailam lal Bengkhuaia'n...' a tih te 
chu (Ka Ram leh Kei, 2nd Ed. 1965 р. 31) a tawp 
nan hmang mai ila. Hei hi Mizo History kan hriat 
dan pangngai leh ziding ber chu a ni. 


Hnialtute (fanfung : 'Thenzawl a ni e' tia hnialna 
kha a tla fel tawhah ngai ila 'Serchhip-Kawlri hi 
a пі zawk e tia hnialna hi erawh chu a la tla fai 
rih lo. An tanfung chu tun hnua inchhercbhuan 
thar zel nen panga lai а пі thei ta ауте.  Hetiangin- 


(а) Col A.S. Reid-a lehkhabu 'Chin-Lushai 
Land' 1893 chhuaka Map chuang, Kum 1889-90 laia 
Lushai Runtute Paltlang Ваш’ tihah chuan Кам 
hmun ni awm takah Bengkhuaia dah a nia. Beng- 
khuaian Zoluti a pek kir lai khan Kawlri hmunah 
a awm tihna a ni ngei ang. 


(b) Rev. AH. Lorrain (Pu Buanga) tbuziak, 
“The Whilom Head Hunters?-ah Zoluti kawlna hmun hi 
Kawlri ni awmin a sawi ve tlat mai a. Pu Buanga 
te meuhvin an ziak chu dik awm tak a ni. 


(c) Mizo History ziaktu pakhat Pu Zatluanga 
pawhin Bengkhuaian Zoluti a kawlna hi Kawlri niin 
a sawi bawk. 

(d) 'Sailam ап tih hi briat dan tlanglawn ber 
a ni chungin upa titi, *Kawlri-ah' tih tawng hi kan 
hre leh zauh bawk thin a ni. 


(e) Thangliana lehkhabu “A Fly On the Wheel 
p. 281 -аһ, "General-in lamtham pawl bnih, hmar 
lamah leh chbak lamah a tir," tih hi ngun takın en 
ila, Bengkhuaia khua hi Kawlri ngei niin а lang e. 
*Hmar lama kal” a tihte hi байат lama kal an ni 
a, tumah an hmu lo va, *chhak lam kal' a tih te hi 
Kawlri Jama kal an ni a, Bengkhuaia leh a hote an 
hmu ta a ni Kum 1900 hma lama 'Documentary 
Proof' awmchhun a ni e. 


Khaw рабо! History: А chunga mi hi kan 
chhan hmain Sailam leh Serchhip сһапсһіп tlangpui 
tal kan khriat hmasak а ngai байат khua chu 
Luseiho thlang tlak hmaa Darlawngho chen tawhna, 
Rolura fapa Lalrivunga chet tlatna, Lalrivunga fa 
Khawsaia leh Lalpuithanga te hmun blui, Beng- 
khuaian kum 1867-'75 hun laia Sang khua а dinna, 
kum 1887 vela Bengkhuaia fapa Thawngliana Ката 
(Panglianah), Bengkhuaia fa bawk Lalhriman'n kum 
1898-1901 laia a luah, а fapa Sairuna’n kum 1904 
atanga a thih 1929 thleng a awp, Зайита fapa Lal- 
thawvenga'n 1929 atanga lal Памт 1954 thleng a 
awp tak chu a ni. 


Chhinchhiah tur chu Bengkhuaia hun bik hi a 
ni a. Pu Saia (Rev  Lalrinawma pu) chu Sailam 
khuaa piang, kum 82 а niha 1951 а Saizawla thi 
ta a nia, a pian kum han chhutin 1869 а ni. А 
hming pum chu Sailamkunga a ni nghe nghe. A 

pian hma hian Sailamah eng chen nge an 10 ‚амт 
tawh hriat a nilo. Bengkhuaia chuan thli chhe tleh 
avanga an darh kum, 1876 thleng khan Sailamah 
ro a rel a, chung lai chu “Sailam Vanglai' tia an sawi 
fo hi a ni. Sailam chheh velah khawper té tê à 
siam thliah a, Serchbip Kawlri-ah а makpa Zàng- 
kuna Zadeng (A farnu Chhawnthiangi pasal) dahin 
Chhiahtlangah Zadeng mi bawk Zángtoha a dah а, 
Tahreuh Tlangah Büngpauva Paihte a awmtir bawk. 
Thenzawl phaiah Lianrikhuma leh Chawngmama'n 
a hrangin buhchhun an ei ve ve a, Diarkhaia Lal- 
burha leh Samlukhaia Zathawma pawh 'Bengkhuaia 
khua' han tih hian khanghun lai kha chuan a huap 
tho a ni, Hmunpui ber Sailam afangin a awp veh 
a, John Whitehead-a'n, ‘head of seven villages’ 
a tih ang khan (Thangliena, 1992 p. 240) Bengkhuaia 
kha khaw sarih hotu tih theih a ni reng a ni. 


Kawlri hi Lianlula fa tlum Darliankuala hmun 
hlui, chumi hnua Lalrivunga'n amah beltu Roreh- 
lova kum khat a hrawnna, chumi hnua Khawsaia'n 
a cheibawl, Lal sawi hun 1864-66 laia Bengkhuaia 
khua, chumi hnua Bengkhuaia makpa sangal kbawn- 
na, Bengkhuaia thih (1879) hnu fea a fapa Lalhrim- 
an 1888-97 laia Bawkawk пеп a kar tawn, 1392 
May thla tira vaiin an hal tak chu a ni. An hal 
hlima Lalhrima khawhar chuan awm ngaihna a hre 
mang lo hial a - 


Suihlung lenin tlang-rawnah khua ka chuan e, 
Chhum leh romei a kai zo ta e, 


Khawii khi nge ka teipui dawhthleng. 

ati. Kum 1893 January а[апра 1897 thlenga sipai 
thuthmun, darthlalanga ап inphetna hmun a ni a. 
Khang sipaiho kha Rulura thlah lalho, a bikin Sang. 
vunga leh Bengkhuaia fate, Aizawl leh Lunglei atanga 
ven phak chiah lohho dip ném tura dah an ni. Kum 
1918 May-ah Lalhrima a thi a, a nupui Lianpuithangi 
a tar tawh si avangin Sairuman байат ајапріп 1929 
thleng a awp a, Sairuma fapa Lalhangan a awp 
hlen ta a ni. 


Mizo rilrvah hian *Bengkhuaia' han tih leh Sang 
khua, Cachar vai run, mingo sal man, байат Vəng- 
lai, han tihte hi a inzawm tlat a. Hun khat leh 
hmun khata thil thleng, lal pakhat rorelna hnuaia 
thleng vek niin upa titi leh history ziaktuten min 
hrilh a. “Sang Khua' han tihte hi khaw dang hian 
an chuh lo reng a ni. Engtikah nge sang an tlin, 
kan tih chuan kum 1873 April-ah khan sap hovin 
Rolura Ја khua 18 an chhiarna report-ah Sang- 
vunga 300, Bengkhuaia 1000 tih kan hmu a (Foreign 
and political Department report, 1874, Ist Reprint 
1980 p.30). Kum 1873-a sang khua ni tur chuan an 
awm rei tawk hle tawh tih a hriat theih a ni. 


*Kawlri' han tih hi tun hma chuan “Кам sipai' 
tihte a nih thin avangin 'sipai' tih nen hiana in- 
zawm ve riau a, vaiin an hal ajang khan sipaiho 
chu an hrawn ta tih theih a ni. Lalburha te avanga 
МеСаБе-а a buai ет em lai khan chharr tumin sipai 
rualnen Tarmita chu Lunglei atangin a pbeia, 1892 
March-April lai khan Mizoho chuan Chhipphir lch 
Lungrangah ап lo kapchiam maia. Khangah te khan 

Lalhrima khua Bawkáwk-Kawlri tlangvalho chu an 
che nasa khawp mai. Sailam leh Serchhip infhen 
hma, an la awm khawm vek lai a ni. Tarmita ten 
Burma sipai Fort White atanga an koh {Шак tak 
avangin Mizo lam chu an tlawm ta a. Khami,kum 
May ni 4-9 chhung khan heng lai vel in 1,500 lai 
tur hi sipaiho khan an hal a ni (Sir Robert Reid, 
The Lusiai Hills, 1978 Reprint p. 47). 


Pu Chalrothanga (1868-1946), Sailam pasaltha ten 
ап sawi dan chuan khang hun lai khan Kawlri даа 
`УаЙат Камп” tih hming te hi phuah а ni. Aizawl 
leh Lunglei afangin sipaiin an pal chamchi а, riah 
nan an hmang bawk. Shakespear-a (Tarmita) khaw 
fangin 1893 January ni 6 leh 1894 January ni 9-10-a 
Serchhip a tlawh te khan sipai a hruai duah zel 
a. Lungrang afangin Mat lui a kan a, Bawkáwk- 
Kawlriah a lut chho va, tichuan Serchhip Outpost-ah 
lutin Sangvunga fate leh  Bengkhuaia fate nen ап 
inbe thin (Shakespear's Tour Diary, 1892-1896). 
Heug huna sipaiho che vel hi Pu Tawnphunga (1902- 
1983) khan vai lian hmasa 1872 lai thil nen a sawi 
pawlh chiam mai a. Chu chu dik emaw біп Pu 
Lalhmangaiha Chawngthu te lai Іаііп an lehkhabuah 
an seng lut a,a zia lo ngawt mai (Zofate Enna Bul, 
1993 en teh). 


Engtin nge an hnial khaah ?: Kan sawi tawh kha 
en leh la, а mal te tein lo chhang dawn tawh ila – 


(a) Map hlui atanga hnialna a ni, Khang hun 
lai Sapho Map siam kha 'dik lo thei' mai ni lovin 
*dik lo tak' a ni fo thin. Hei hi anmahni Sapho 


85 


bawk khan an hre nghal a, an buai rei hle. Kum 
1871-72 hmar vai lian hotu pakhat John Edgar-a 
khan, *He tlang hi map zawng zawngah an dah dik 
lo vek mai' (The position of this peak is shown in- 
correctly in all the maps) біп Peak 7 an tih thin, 
Sakawrhmuituai Tlang chu ап dah dik loh nasatzia 
asawi a. Lushai Hills an rawn fan nikhua hian an 
Map siamte chu ‘puitu’ ni lovin *tibuaitu' а m fo 
thin, Amah bawk chuan sawi zelin, “Ka Map ken 
lah chu a ningnel khawp a, thil thenkhatah phei 
chuan hruaisualna a ni ngawt e; chutih rualin Sai- 
1ang chhim-thlang ram ka lo riruat dan pawh а buai 
zo ta vek a,' a ti ta deuh deuh a (Mackenzie, The 
North-East Frontier of india, 5th Ed. 1994, p. 415f). 
Zoram chhunga intawh tum chhim vai Илп leh һпаг 
vai lian an inpelhsawlh duai nachhan pawh kha T.H. 
Lewin-a ngaihdan chuan hmar vai lian Вора Бег 
General Bourchier-a “ram chin hriat loh lvat' 
('extra-geographical movement’) vang а ni (John 
Whitehead, Thangliena, Kiscadale, 1992 p.245). An 
map rinchhan tal dik se chuan an bo lutuk lo tur! 


Sapho map hmasa kha Peak Z afanga buats: ih 
а ni deuh ber a, Rolura thlabho chenna chhim lam 
phei chu an dai chhuah har avangin an ziak прое! 
hle thin. Serchhip lamin Documentary Proof ang 
hiala an ngaih Reid-a Maphi a lar hlea. Hei pawh 
hi Mizo History ziaktu pakhat Pu Lalhmuakan, 
“He map-a khua an tarlan engemaw zat hi dik loa 
awm a, pathum chauh sawi ila .. ° (Zoram History. 
RTM Press, 1992 p. 127f) a tih ang khan map 
awmze nei lo tak bawk a ni. Eng huna ziak nge 

hriat a һаг. A phek hnuaiah “November 1893' tih 
a chuang a, mahse 1876-a thi Rothangpuia te, 1879-а 
thi Bengkhuaia te an lang si. Kum 1880 hma lam 
Mapa ni ange ti dawn ila, Bengkhuaia fateho, 
1885 hnu lama lal tan chauhte hming a chuang kim 
fur bawk si а, Bengkhuaia leh a fate hi an lal rual 
vek a ni ang e ti dawn ila, Bengkhuaia leh a nupvi 
an thih hian an fate hi an la naupang em em a, 
an khumpui luahin Pi Bengngawngi'n (Hei hi a nu- 
puia nau a ni) a kurpui an ti a ni si a; an hming 
a chuang vek si hi engtia sawi rem tur nge ? 


Suakpuilala chu 1881 khan a thi a, he map-ah 
hian Tut lui thlapg lamah 'Suakpuilala (New Village)” 
tih a chuang a, 1893 November-ah he hmunah hian 
Suakpuilala'n khaw thara nei thei lo tih hriat a 
ni. Vanhnuaia (Vanoya) hming ngawt pawh kar 
hla fe feah hmun 4 laiah kan hmu a, khaw li a awp 
tihna em ni ang ? An lalna khuaah an hming dah 
zel ni se Bengkhuaia hming chu a tlem berah hmun 
rukah tal dah a tul anga, chutiang chu a ni leh 
bawk si lo. Kawlri hmun ni awm takah a hming 
an dah avanga 'Zoluti kha hetah hian a lo kawl a 
ni аут mange,” han tih chuh! *'Vanhnuailiana hming 
а lang lo va, Tualte vanglai an tih hi dáwt vek,” ti 
ta ila a inang tawk vel ang. Kan tbil hriat duh 
а zirin Kawlri hmuna Bengkhuaia dah pawh hia dik 
ve thei bawk ang chu. Bengkhuaia'n Zoluti a pek- 
kir lai nen erawh hi chuan a inmil thei ngang lo a 
ni. Engpawh ni se Mizote kha khaw thar kai zung 
zung an ni a, kha vang khan Sapho pawh khan Mizo- 
ram Мар ziak kha а harsa bik tih an hria. Tu map ziak 

a, chuta tang chuan ngaihruatna telin an ral-ziah 
thina, Mizo History zir nan kan hmang dawn a 
nih chuan Mizo titi nen ngun taka khaikhin a pawi- 
mawh. Chuti lo chuan thudik nena inpersan lak- 
lawhin buai a hnawk tulh tulh thei. Kan Map sawi 
тек pawh hi а chungah ‘1889-90’ tih a tel avangin 
hemi hnu leh hma tehdik nana han hman tlak yak 
tur a ni lo уе. Bengladesh ramri Sazuk lui kamah 
pawh Bengkhuaia hming ni awm tak a chuang a, 
heng lai vela chengte hian chinchang an hre deuh 
a ni ang, an chuh buai ve lo. 


(b) Pu Buangan Kawlri a ti. Mission hna ieh 
tawng thiamah Pu Buanga a ropui a, ‘historian’ chu 
а nilo. A thuziak, 'Hmana Lu La Mite” / The 
Whilom Head Hunters) tih pawh kha chanchin chhui- 
na (historical paper) ni lovin seprawiui rawngkai 
‘reflective essay” lam chi a ni mah mah а.  Hetiang 
chi thuziak hi historical debate-ah kan chelek dawn 
a nih rau rau chuan mikhual thu ni lo, a neitu ngei 
Zikpuii pa essay, ‘Tun Kum Za Chhunga Mizofate 
1872-1972 tihte kha a rintlak zawk апр. Supho leh 
Vaihovin kan chanchin an hriat zawk a rinawm lo. 


Han sawi sei hret ila. Kan hnam chanchin min 
ziaksaktu Sapho chungah hien kan lawm a, lawm tur 
pawh a ni. An ziak zawng zawng kha dik lo thei lo 
anga pawm tur erawh chu a ni hauh lo mai. En- 
tir nan chauh, khang hun laia mi pawimawh, Quar- 
termaster General Col. Е.В. Elly-a khan, “Hemi Бои 
hian a hopui chu Vanhuliana khua (Savunga)-ah lut- 

in in tam tak an tichhia a, Lalzika khuaah an kir 
leh a; hetah hian Mary Winchester saltang chu pek- 
kir a ni, tiin a lo ziak ve thlap a (Military Report 
en the Chin Lushai Country, 1892, 2nd Reprint 1978 
p. 10). Colonel Elly-a te meuh pawh hian an record 
dik lo a nih hi. Pukzing- Lalzika khuate hian hei 
hi hriain, a mil thei tur thu eng engemaw  phuah 
belhin rawn chuh ve ta sela, “mi tih ang ti' an nih 
dawn avangin a mak tawh hlek lo. Mi pawh an 
tibuai thei hle tho ang. 


Pu Buanga khan ngaihtuah thaté a neia. Chu 
a thil ngaihtuah chu essayist dangte ang bawkin mi 
lungrun thei гамора ziak chhuah a duh taa. A 
thuziak tawp lama Mizo kristian zat a sawi atangin 
he essay hi kum 1937 vela a ziak ni awm tak a ni. 
Kum 1916-ah Tom Lewin-a a thi tawh a, Mary 
Winchester a la dam em, kan hre lo. La dam ve ve 
pawh ni se anni hriatna chu a ningnel Һе ang a, 
Mizoho hriat dan nena khaikhin ralah chuan a fiah 
lo ruai ngei ang. Chuti nial nual karah chuan 
“Kawiri' a rawn ti ve ngawt mai a nia, reference а 
pe si lo va, ‘rin huaina’ tel lo chuan rin ngam a 
har a ni. 


Kawng lehlamah chuan Zoluti mantu Chawma 
kha Kawlri mi nia mi sawi a lo hre tawh ang a, 
chuvang chuan Bengkhuaia chawp chawpin Kawlriah 
a khung ta burh maia ni thei ang. Pu Buanga 
khan a essay hi khawiah mah a chhuah lo nghe 
nghe a, tun hau 1985 Thu leh Hla February thla 
chhuakah khan а chhar chhuaktuten ап rawn chhuah 

ta chauh a ni. History thudik zawn nikhua reng 
rengin hetiang essay hi lek chhuah a ni ngai lo, 


(c) Pu Zatluangan 'Kawlri lal Bengkhuaia' a ti 
bawk. Mizo historian zinga Kawlri titu awmchhun 
а пі. Amab lah chu бајат lal Sairuma upa min 
pakhat Pu Lalngaivunga fapa, Sairume hova Sailam 
tlang an kai tirh 1904-a  Phulrawbáwka piang a ni 
lebnghal a. Lal mi leh sa ngawih ngawihin hetia a 
ti hi background  danglam deuh a neih avang a ni 
awm e. “Sapho hian Sailam tleng hi an rawn tlawh 
fo mai a, phuba te hi an la rawn la reu reu ang e, 
tin Kawlri амт lai thiiah ka dah ta vek mai," a 
tih chu hria an la awm. Dik takin khang hun jleh 
a hnu deuh thlengin lalho khan бар pawi an lo 
khawih tawhna lam reng reng kha (Һир an tum 
theuh. Chuvang chuan an ngaihtuah dan kha mak 
tih tur pawh a ni lem lo. 'Tlawh fo' tihah chuan 
Sapho khan Sailam khua hi Bengkhuajan Zoluti a 
kawlna hmun hlui a nih avang deuh ngawt hian an 
va tlawh thin a ni. Kum 1924-аһ Miss Levis (Pi 
Zomawii) khan a tlawh a, Pu Zosaphlvian 1926-аһ 
a tlawh a, Welsh chanchinbu lar tak ‘Cenhadwr 
February thia chhuakaha report nghe nghe Pu 
Niaran 1934 khan а tlawh a. Pu Lloyd-an 1957-аһ 
a tlawh bawk. Bengkhuaia in hmunah thla an la 
deuh zel. 


Pu Zatluangan С.Г. hna rei fe а tlawh hnu, 
Aizawla a thawh lai 1933 kumthar zan khan Pu 
Makthanga (Venghlui 1а!) hovin Bengkhuaia vai run 
Drama an chhuah а. Dawrpui venga Ram Charan 

Deb-a dawr kawtah Hall sa chawpin Aizawl nula 
tlangval hovin an bei chiam mai a ni. Sailam pa- 
salfhaten mingo an that a, а luan la a, a fanu an 
һап man chu Bawrhsap McCall-a te nupa khan an 
lo en ve si a, аа Шшит nasa ап ti. Bawrhsap 
chuan an lemchan ziak te chu a pawhsawmsak vek 
a, hrehawm an ti khawpin an sawi. Sapho hun lei 
khan he thu hi sawi nuam ni lovin sawi ngam loh 
а ni titih deuh reng a. Heite mai pawh Шар Pu 
Zatluanga history ziak dan kha min ngaih thiam- 
tir awm e 


(d) Upa zingah Kawlri nia hria an awm ve 
Hei hian thu a tihnawkin ngaihtuah a ti thui Һе. 
Chhuidawnna chi hrang hrang pawha siam a ni. 
Tunah erawh chuan a chiangin a fiah ta A mantu 
Chawma khan Zoluti kha Kawlriah thla thum hmel 
hmu (thla hnih pumhlum emaw vel) а han awmpui 
hmasa a, chumi hnu chuan lal Bengkhuaian Sailamah 
a awmpui ta reng a, a kut afang chuan vai lian 
khan an rawn la let ta a ni. He thu hi Chawma 
ro khawmtu, Sialsuk khuaa Pu Lianhmingthanga (64) 
hnen afangin ni 18.1.1996 zan khan dawn a ni. А 
thu leh hla, hemi bua 'Zoluti Mantu' tih hi chhiar 
la a fiah ber ang e. Tichuan Zoluti chu kum khat 
thawthang Mizoramah awmin Kawlriah thla 2, Sai- 
lamah thla 10 emaw a awm a, Sailamah hlir chuan 
a lo khawsa bik lo a nih chu, Mahse hetiang lek 
hi chuan awmzia a nei tham lo ve. 


(e) 'Hmar lamah leh chhak lamah lamtham 
pawi hnih a tir ... ° tih hi Tom Lewin-a lehkhabu 

'A Fly On the Wheel phek 281f. ah kan hmu a. 
Thenzawl Camp atanga Brownlow-a sipai tirhchhuah 
thu a ni. Hmar lama kalten tu khua nge an [pan a, 
chhak lama kalten tu khua nge an pan a sawi lo. 
Tun hnua Tom Lewin-a chanchin chhuitu Sap pa- 
khat Whitehead-a erawh chuan, ““ ... lamtham 
pawi hnih, hmar lamah Major MacIntyre leh а zui- 
tu Major Macdonald te chu  Hmuifang lama Lal- 
burha khua leh Zathawma khua panin a tir a. 
Bengkhuaia leh Sangvunga khav; lamah рам! dang 
Captain Battye leh a zuitu Captain East teho a tir 
bawk," tiin he lai thu hi a ziak a, a chiang deuh 
hlek. “Hmar lama kal' te hian Sailam ni lovin 
Lalburha khua Diarkhai leh Zathawma khua Samlu- 
khai an pan niin a sawi ( Thangliena, р. 241). 


Tichuan 'chhak lama kal” tih hian Kawlri ni 
lovin Bengkhuaia khua Sailam leh Sangvunga khua 
Vancheng lama kawk a. Chu chu Thenzaw! ajanga 
pan dawn chuan pan chhoh a ngai ve ve Lal 
makpa Zangkuna hova ті tlemte awmna  Kawlri 
kha pan {шпа pawh а амт lo vang. India sawrkar 
be duh chu Agra ni lovin Delhi-ah an thlawk lut 
thin a ni lom ni? ‘Khaw per’ ni lovin “Lal Khua'- 
ah an intir ngei tur a ni. Enga kimah “Bengkhuaia 
khua Sailam" tih hian a bêk deuh ngang zawng 
a ni e. 


Seprawtui 


SAILAM KHUA 
— R. Chawngkhuma 


Sailam khua hi khaw upa tak leh hlun tak a ni 
a, Mizoram khuaah chuan khaw lar ber pawl a ni 
awm e. A vanglai phei chuan 'Sang Khua' tih a ni 
a, tun thleng hian ‘ЗаЙат Vanglai' tiin hmun tinah 
an la sawi huai huai reng mai. Tung chhoa kal 
hringfa zingah байат khaw  hming hre lo hi амт 
tak ang maw. Lal ropui Bengkhuaian mingo sal 
Mary Winchester (Zoluti) a man a, kum khat lai a 
awmpui meuh phei kha chuan Zoram chu sawi loh 
Sap ram pawh a nghawr phak a nih kha. 


A khaw hmun hi Mizoram khawpui ber Aizawl 
atanga chhim lam mel sawmli zeta hla, Tuichang leh 
Tlawng inkar lai tak velaawm a nia. А hming put 
chhan chu hetiang hi niin an sawi: Sialsuk nena a 
inkar chhuah lam zawlah hian pa pakhat ram vakin 
sai lâm а hmu a, a lámna hmun chu tun thlenga 
*Sailam Zawl' an tih tak hi a ni. Chutia Sai lâm 
an hmuhna kianga an khaw sab thar chu 'Sailam 
Khua' an ti ta mai niin an sawi thin, Sawi dan pa- 
khatah chuan Mizoram laili vel taka "Hmelthatna 
Tlang Dung’ an tih, tlang chhip sang tak chhuah 
lam, zo ngawpui leh khamráng chawi vel, Sailo lal 
zingah pawh lal hmelfha leh rorel thiamin a awp, ni 

chhuak ep iara awm а ni а. Tlangsang tak chunga 
awm a nih avangin 'Saizopui' ti te leh 'Saikhawzo- 
pui’ ti tea sawi a ni bawk thin, Hemi khaw zirtirtu 
hlun Pu D.P. Thanbuka (1901-1974), hla phuah thiam 
leh solfa thiam hmingthang pawhin a tlang sanzia hi 
hlain a hrilhfak a — 


Saizopui kan lenna, 
Hraileng lungrual kan lenna, 
Van rim nam rum rum. 


а ti. Van rim а nam rum rum a nih chu! Mizo- 
ram khaw nuam ber (mi tam tak sawi danin) tih 
takah tlang hrang hrang а{апра lo kal mikhual haw 
lehna-chang hre lo hi hlui-hnih-khat daih chu eng 
lai pawh hian an awm reng a. Huihphai hret ten 
nuam an ti bika a lan Іаііп indah sang deuh ton 
lah a nuam hlei hlei. Chu chu a mi chengten an 
zir vang а ni Бега. А khaw mipui chu ze zau tak, 
Наш и duh tak, na lua pawh awm lova fiamthu 
uarna khua a ni. An men a zau a ni ber mai. 


A vanglai a pelh hnu pawhin za nufa khua tih 
ang vel hi chu a ni deuh reng a, a khaw in nambar 
phu lohva mihring tamna khua a ni bawk. Then- 
awm khawveng intihbuai ngai lohna khua, verg leh 
veng iner lohna hmun, lungrual tak leh zalen taka 
mi tin an chen dial dialna bmun a nih avangin 
'Remna Khawpui' pawh vuah ve ta ila, Jerusalem 
'Remna Khawpui' tia an vuah прам! ai khu chuan 
a inhmeh zawk ngeiang. He khuaah hian Kohhran 
pawi hrang a awm пра! lo reng reng a, Biak In 
pakhatah a khuain ап lawi za thin. Middle !Schoo! 

leh Primary School jha tak a awm a, YLA (Tuna 
YMA) te, MSC (Mizo Signalling Corps) te, Games 
Association leh Boys' Scout te a awm bawk a. 
Hengah hian а mi chengten thahnemngai leh lung- 
rual taka an thawhho thin avangin an karah neuh 
neuh a awm ngai lo. 


A khawpui chu chhuah lam ram per zo ngawpui 
chawi vel, chhuahchhawng hmun rem dup mai a ni 
tih kan sawi tawh а. Chhim leh hmar zawnga tlang 
inkhawh, a dung sei zawng pawh fing 16 lai mai 
chu eng ang fakauva Нап пре – І lo suangtuah ve 
atan dah ila. Chung lam afanga i thlir chuan chu 
khawpui chu chbim leh hmar zawngin kawngpui zau 
takin a paltlanz ruah tib i hmu ang. Kawngpui 
zau tak a nih avangin naupangho phei chuan mah- 
ni veng zawn theuh kha Hockey khelmualah an 
hmang mai a. A khelmual tak tak, tlangvalhovin 
an hman zawk erawh chu a khawpui hmar lam 
tawntirh kawngpui hrul thlang lamah i hmu ang. 
He Field апра khelmual (ha leh rualrem і hmuh 
duh chuan Zoram khaw chhunga zawng lovin luipui 
dung zawh la, a li zau apiang en mai teh ang che. 


In te chu tlar fel taka rem a ni a, ral lehlam 
atanga thlir phei chuan mi bausa lakhuih hmun ang 
maia (ог mawi ani. Veng kilkhawri hmu lo vang 
a, khawii lai veng pawh kha a lün em em vek mai 
ang. байат khawpuia i zin chuan i ер hnuhnun 
veng apiangah i ngam nghal zelang a, “A nuam ber 
та? i ti zel ang. Chutiang chu a nia, fan chhuah 
vek nan chuan thla li thla nga cham a tul fo thin 

а ni. Kawngpui dung zuia kawng dang thlur leh a 
thler zui zawnga kawng peng dangte chu a inpawh 
nek.nuk a. Hengah hian alawm nula leh tlangval- 
ten an vanglai ni an lo hman zawha van techu pit 
dawr tia lek leka an lo hmuh thin ni! 


In bul huanah thei chi hrang brang а rah tiar 
tuar a, thlai chi hrang hrang lah a tam  narawh. 
Chung chu man chawia ei i tum pawhin tuman a 
man an tel duh lo vang a. Duh tawka i ei hnuah 
tangka dere pawh seng lovin i duh zat zat i la hawn 
thei zel апр. А awmna tlang a san avang hian zo 
boruak thiang leng vel chuan a mi chengte a chei 
mawi hle a, pangti sen sek sawk hi an ni deuh vek 
mai. Thalaite ngat phei chu tharlam ve vaw, hlim 
hmel pu sarh mai leh pian tha tak tak hlir an ni. 
Nulate lah chu ha rual thim them, bengkawm pan 
ver vawr, heh ling tha tak tak, siam luih ang maia 
pian nalh an ni hlawm a. To deuha nuih te, to 
lehzuala nuih te chu an duh athu ап! mai. Khaw- 
vel mihring dan pangaia zun leh ék an nei vc 
tih mai loh chu sawiselna tur an амт lo. He khue- 
ah zet hi chuan pitar putarte pawh an harh em em 
peih reng a, naupangte phei chuan an dem loh lai 
pawhin rual an pawl peih reng a ni. Hritlang nguai 
ber bur a awm ve ngai lo va, hriselna lam thu 
ngaihtuah pawhin khaw nuam a ni. 


A khaw chhung mawina leh a mi chengte duh- 
awmna bakah hian a dai vel nawmna hian duhthu- 
sam kawng dang а rawn phuhru уе leh a. Dai vela 
thil awm tinrengte chu a tinuamtu a ni vek mai. 

Hling chhia mai mai emaw і tihte kha a rab {Нота 
Ще! hlel a nih thin avangin han mak tur hi a vang 
a ша! Zo ngawpui leh phulleng thengthawin a hual 
vel a, thlifim kotu tlaklam kham rang mawi em em 
mai nen. A nawmzia i hriat duh tak meuh chuan 
he khua hi va chuan ang che. Hmar lam kawt- 
chhuah i fang dawn a nih chuan khua i pel fel zet 
tihah tlang thengthaw nuam fahran mai hi i va thleng 
ang a. Khawthlang lam і іг chuan i hnuai maiah 
Zorama hmun zawl zau ber 'Thenzawl' chu a lo in- 
pharh duai ang. Chumi thlang lamah chuan Bang- 
ladesh ramri te pawh a lang thla iar ang a, i thlir 
duha thu a ni mai. Hemi hmun hi a lunglenthlak 
em em mai а, à hmingah рам "*Chawngthangpuii 
Lunglen Tlang' tih a ni. He hmun hian mi tin hah- 
damna zo boruak leh thlifim leng vel bi eng lai 
mahin a tlachham ngai lo. Lunglen hre ve ngai lo 
pawh ni la he tlang i еп meuh hi chuan, 'Lung- 
len thuuh riatin ka tang laiah..." tiin i rum vawng 
vawng mai ang 


A chhak tlang kham hrula phul inpharh phei 
dini mai leh a sira прам фев ruib-ah te chuan han 
kal vel la. Sava hram mawi tak tak te i hria anga, 
і mit leh i beng leh i hnar, tui leh tui lo і hriatna 
ka te chu he tlang phuar velah hian a {ба lamin a 
tlai famkim thei hialang — Chutah zet chuan ‘Lung- 
len tlang nge thlakhlelhawm ngaibban tlang ? tiin i 
rilru а iahnial fe ang а. Hmel danglamna tlang ni 
chiah lo mah se Bâwkte khawh i rawt nghal chul 
mai ang. I vak phei zel a nih chuan tlang bawkte 
te, hlobetin a bawh lik lékte chu i hmu phei zel 

ang a; i lenpui a zirin letliam pawh a awm thei zel 
ang. Chung chu ngawpui thelh ruih hian a hual 
vel vek а. Chung ngawpui chhungah te chuan va 
lut teh khai, Sava a tam а nia, “Nang te lek lek' 
lo ti tawkte pawh an bo lo vang. Ngawpui i pelh 
phei chuan Sailam vanglaia an hmunpui chu i thleng 
ang a, van ram hmawr emaw tih tur a ni zel ang. 


A chhim lam i fan leh thung chuan veng tawpah 
he khaw nawmna chi hrang hrang an chen hnua lo 
nuam hlumhote thlanmual kal tlangin ngawpui zau 
vak lo i pel phei ang a. Chutah hmar lam kawt- 
chhuah ang bawk khan hlobet hring dup hmunte 
chu a lo inpharh leh diai duai ang. Епруапріп пре 
he khua hian nuam zawng zawng an lo neib bik chu 
le? Davidan, 'Hlobet hring dup hmunah te mi 
bawhtir thin” a tih khan heng velah hian a bawk а 
ni mai awm mang e te i ti rilru ngei ang. 


Aw le, а Папе sang lamah chho gng che. Neil 
takin phul leh ngawpui a inri chho zai zai ang a, 
khat mawi tawkin thelret kung, “Bung” an tih chu a 
lo tawi ша! thin anga. А buk Пипа! За Ни leh phul 
thianghlim nuam tak takah te chuan chák hle mah 
la chawl lovin kalzel phawt mai teh. F thlen chhoh 
thui deuh chinah chuan, 'Leng chho tawh suh, 
lal fate tan chauh len phal а ni, pawh lo ti se, a 
hmun a mawi em avangin awm i ti hliah hliah 
ang а. Chuti taka hmun nuam chu mi chhe dai- 
kil kar mi pawh ni la man chawi lova i len tu- 
man ап khap love! Lawm em стіп chhc zella, а 
tlang chhipah han chuang ang che. Chutah chuan 

hman laiin ro an phum a, chuvang chuan he tlang 
hi “Rophum Tlang' tih a ni. An ro phum an phawrh 
lehna khur chu tun thleng hian ala khuar duk nghe 
nghe. Herlaw ! І láwn chhuak ta hlawl mai. Намі 
vel teh le. Alang thuiin a lang tam a ша. "Thiani, 
a lang lo tlang a awm 10’ titu chu za-ah za i pek 
phal em loh pawhin - 


A lang thui vawi vawi, 
Thlang kawlrawn leh chhaktiang khi, 


titu chu full-mark i pe nghal ngei ang. He tlang 
chhipah hi chuan nipui lai pawhin thlan tui hian 
pangti а bual duh lo teh »sin.Rangkachak leh dara 
luan vun rawng mawi pawh nei mah la a bual 
chuang lo'ng che. A tlak lam kham per te, а chbuah 
lam ngawpuite pawh fang zel mah la, i lungawina 
tawk chuan a nuam vek ang. 


Sailam khawpui nawm em emna chu a boruak 
hi a la ni cheu va. Eng hunah pawh hian “A tawk 
e’ tih tur a ni reng mai.  Nipuiah phei chuan “a 
tawk’ tih piah lama la Special riau mai hi! Thál 
favang romei zam karah vak chhuakin a khaw ep 
lal lungdawh velah te va leng la, a tlang pang pual- 
lawiab te chuan vak vel teh.  Chutah chuan puk 
hmingthang tak mai a awm a. Lal Saula hlauva 
Davida bihrukna puk kha a ni thei ang em ? Puk 
bul i va thlen chuan Kiltheihrawk hian, “Lut mai 
rawh, lut mai rawh' a lo ti lauh lauh ang a. “A 
riang val...’ tia kiu mai lovin ni dang atan khek 
ang che. I kallum deuh tawh phei chuan a chung 

lal lungdawhah khan chuang chhuak la, zo thlifim 
kha inchhemtir heuh heuh mai rawh, ] duh leh 
khiang buk hlimah hulhu hnah phah la, chawl hah 
damin upate thurochhiah pakhat chu i tifamkim 
dawn nia, Khiang leh hulhu chu a tam lutuk Наг, 
Nipui therengin a амі veng veng ang che'ng a, 
khiang te chu an lo chawrno hlep hlep ang a, thli- 
fim a lo thaw heuh heuh bawk ang a, chawl hlen 
lo tura fimkhur a ngai hial ang. 


He khuaah hi chuan nipui lai pawhin thlifim 
avangte leh khiang hnuai daihlim te avang hian ап 
a dai thei reng a. Hei mawlh hi alawm mi fate 
thlakhlelh chu ! Thlasikah ni lum a hnienghna: м. 
Furah thing tuah tura tam a, i duh chuan hah 
chawlh pahin kawlbahra dah vuai thuk-thawlh la vil 
mai rawh Chu bak eng пре амт chuang? Fa- 
vangah intih lum a ngai lo, thli inchhemtir a ngai 
lo, a nuam ringawt Eng lai рам һа nuani reng thei 
khua hi alawm kan duh ! Chuchu Sailam a ni. 


Sailam khaw dai vel chu phul leh ngaw leh 
kham rang mawi em em hlir a ni kan tih t«wh 
kha. Heng kareh hian zo kawng nuam tak tak hi 
a {Миг sunga. Chung kawngte chuan luste (ш vawt 
tui пра! ngial hi а kan theuh mei a. Heng zotui 
thiangte hi tuikhuratan an siam thliah thluah bawk. 
A khurpui ber chu a tuihne a thain a vawt tui chuang 
a  Thalvaekc'ar lai pawhin tuikang ngbah а awm 
ngailo  Saikhaw Zopui zalengin an tlan dur dur a. 
Mi tin angkhata lo chawma lo cbawk rualtu he tui- 
khur va thlen tawh hichuan “Tuikhur hlu chu luan- 

tir la...” tih hian awmzia a nei tawh lo. “Nang tui- 
khur hlu chu i ni' tih thupuia zuan luh nghal a ni 
mai. Tui hna tha leh tui tui elkhen hi cement con- 
crete chhungah  hmeltha mit ang mai hian a tling 
fim kuk mai a ni. Tuikhur dang pawh Fiara Tui 
Пок lek lek hi a la awm teuh va. А chhim lama 
hite tui pakhat pawh Thenzawl lelnu thi tur khan 
mel nga zet atangin a rawn chawitir vang vang an ti. 


Sailam khaw nawm em emna pakhat chu ‘Thei’ 
hi a ni leh a. A dai velah hian thei chi tinreng hi 
a awm emaw tih tur ani. Thing lawn thei lo deuh 
i nih pawhin lei lam ringawtah duh tawk i ngah fo 
vang. Thing lawn thei tan phei chuan kum bul 
atanga Кит tawp, englai pawhin thei lawh tur a 
awm a, thei rah an nghei ve ngai lo. Hmeichhe 
ruak lo ten *Pialral tenau’ anga ngaia an thlahlel em 
em pawh hi an thiamawm e. An ruah loh laia he 
hmun chen ngat te hi chu hmun danga mite  lakah 
chuan induh deuh lar awm an ni reng mai. Kan 
thlahtunu Evi pawh kha thei thur duh tak niin a 
lang а. La dam ve se Sailam thei Шап tur Һал 
thla tam fe fe chamin a lo zin fo ta ve ang. Lo 
zin se chu, “Ka pi, eng thei nge i duh ? Raithei 
пре i duh ser thur? Lumler пре i duh lenhmui ? 
Theipui nge Pu Adama ?" kan lo ti sup sup mai 
tur! Rannung hnuaihnung ber pawl Rul mahin a 
thlem thlu thei a nia. Zo khaw tlangval sar veng 
vawngho hi chuan builukham mai mai pawhin dai 
pawnah ап thlem chhuak hun hun  mawlh ang. 
Thei ei tur а tam avangin dai vel a nuam  zual 8, 


khaw chhung chu sawi ngai lo a ni. Thei vanna 


101 


hmunah chuan sekbupthur takngial pawh an ngai- 
sang tawp thei lo a ni si a. 


Chawhmeh tamna leh awlsamna hi à nawmna 
belhchhahtu a la ni fo. Thlaifur awm lai chu sawi 
ngai lovah dah ila, thal chawhmeh van lai hian a 
vang ve ngai tlat lo. Khaw dangin заре! hnah 
mai mai an vai ruk ruk lai hian Sailamah chuan 
duh i la thlang thei a ni. Inah awmin mu mei mai 
mah la, fhenawmte zarah tlakchbam i nei chuang 
lo vang а. А zawnga i chhuah рей phawt chuan 
daiah kawngpui afangin han peng la, i pal mai mai 
te chu anhling a nih loh leh vanian ani zel 
ang. l han rap tleu ruak ang a, aidusenül i rap 
thlawn rem rum ang a, kal paha i uai kur mai mai 
te kha Фа! chawhmeh spisial phuihnam а lo ni 
bawk ang. Thingthupui, hruizik, kawhtebel leh tum- 
bu nen, a tam lutuk a, duh thlangin i let reng ma! 
dawn a ni. 


Sa lam ngaina mi i nih pawhin i zawn peih 
athu a ni mai a, luite dungah sangha, chakii leh 
kaikuang a tam em em. A manna bawlhlo ilo lah 
a tam si. Lui lam sa i tih. meuh loh leh khaw- 
mualah thang kam ang che. Sava tamzia kha kan 
sawi tawh a. Sava kher lo pawh ke pali nei pum 
chhum rual lek lek hi duh zat zat a ni mai. Chan 
darh chi lah chu а thangkamnaa an tel ve а nih 
ngawt loh chuan awh mai mai theiha lungmawl te 
an ni. Thang en paha silai leh sairawkherh i hawl 
chhuah peih phei chuan i ipte leh rapchung baka 
satinahmun a awm chuang lo vang. 

Ran te pawb hian he tlang hi ап ngeih zual 
emaw tih tur a ni zel. An thauvinan sa a tui dang 
lam a, an pung duh bawk si. Bawngsa, arsa, vawk- 
sa leh kelsa nen, beram chenin i duh hun huna ei 
tur а awm а. Fur leh thalah chawhmeh duhzawng 
ei sen lohvin a hual vel che avangin hrehawm i tih 
lai ber pawhin ni khata chaw vawi thum ei thin i 
nih chuan ni tin tum thum chu i hlim reng reng 
thin dawn a nih chu ! Chuti ang hmun chu a váng 
a nia. Thlai tinrengin а ram leilung hi a ngeih a. 
Kawlbabra, lakhuihthei, balhla leh fu te hi a tha 
duhin a tinuamtu ber emaw tih, tur a ni zel mai. 


Chutichuan Sailam khva chu a ті cheng ten ап 
zir a, a boruak a nuam a, sik leh sa thuah sawisel- 
bo а пі а. In lam leh ram lamah ei tur tinreng 
hnianghrarna hmun a lo ni bawk sia, 'Tlang chhipa 
khaw awm chu thuhruk theih a ni lo,” tih ang maiin 
hmun tina mi'n, Sap ram thleng thlengin an lo hria 
а. La hmu lovin hmuh' an chak а, hmu tawhte an 
zawngchhang zel thin a ni. 


Hman laiin Sailo lal ropui Lallulan he tlang hi 
luah a tum khawp a, pa pakhat a va thlithlaitir a. 
Chu pa chu a vanduai asiamin sakeiin a lo seh hlauh 
mai a, thiang lovah ngaiin ui tak chungin khaw 
dang a lo zawnsan ta a ni. Lalpuithangan a han 
cheibaw! a. Hei ang khaw nuam а lo nih tak zel 
hnu hi chuan a khaw nawmna tem tawh tu'mahin 
Папе duh dang an zawnsan phal tawh ngai lo. Tirh- 
kob Langlura (Rev. Lalsawma pa) khan Kohhran 
rorel, lohtheihlohna avangin he khua li a pemsan a. 
A pemna Khawbung afang chuan Sailam tlang chu 

a han thlir thin a, lungleng hian a van ruai ruai 
mai a ni awm е. Lungleng - mittui рагамі teuh 
chung hian - 


Nghilh ni awm maw Saikhawzo zaleng zawng hi, 
Kalvari par tlana zai tin ka chhiarpui; 

Lung tileng tlang | Zion iang Saikhua hai luai, 
Ka hrai bungdawn chham ang гата tlang phei duai. 


a han ti phawng mai a. Мициа baptis tih takah 
he hla hian lung a kuai hnép a sin. 


Mahse Sailam khaw mipuite chung:ih chuan Zo- 
ram hmun tina mite ang bawkin 1967 kum bulih 
khan lungngaihna chhum dum a lo zing ta mai a, 
Ка ге! A then ап tap a, a then ап а: n^ a. 
Sawrkar tihluihna avangin a bul lawk khaw te tak 
tea insawn a lo tul ta. Hemi kum Krismas hi hlim 
em emin an hmang a, kumthar January ni 3 
thlengin Ри Thangmawia bawngchal leh Pu Than- 
hnuna vawk sumruk pekin ruai an la chhunzawn a 
ni. Hemi nia lokal Assam Rifles 19th Battalion 
Captain-in Chhiahtlanga khawm tur ап nih a han 
puang thut mai chuuh...Thu a {амр e. Saik^awpui 
a chuai ta. A tuk January ni 4-ah chuan, “Aw 
Saikhawpui, Dam takin mangtha !” біп Sailam tlang- 
pui chu an chhuahsan ta nghuai nghuai mai a ni. 


APPENDIX 


OUTLINE HISTORY OF SAILAM VILLAGE 


Kum 


1760-80 


1805 


1830 


1859 


1867-76 


Thil thleng 


Lusei арр tla hlauvin hmanhmawh 
takin Darlawnghovin khawthlang an pan 
a, Sailam tlanga an ro phumna pawh a 
la khuar duk reng mai. 


Hming hmerha Sailam lal tih theih hma- 
sa Lalpuithanga pian kum vel. Chhim 
leh hmar indo 1856-59 laiin chhim lal 
lian ber a ni a, 1865 vel khan Bawng- 
chawmah a thi, 


Sailam lal hmingthang ber Bengkhuaia 
pian kum nia rin. Ani hi kum sawmnga 
vel hmelpuin 1879 khan Thenzawlah a thi. 


Khawnglung run kum ni awm tak, chhim 
leh hmar indo tawp lai vel hian Sailam 
lal 3-na Lalhrima a piang a, 1918 May 
ni 9 khan Serchhipah a thi. 


Bengkhuaian Sailam tlanga ro a rel 
chhung nia hriat. 'Sailam Vanglai' tih fo 
hi he hun hi a ni. Tom Lewin-an a re- 
port danin 1873 April khan 1000 khua 
an ting tawh. Kum 1871 January ni 


1876-79 


1890-92 


1901-06 

23-ah Zoluti тапіп 1872 January ni 21-аһ 
a pe kir leh а. Thlichhia a tleh avangin 
khua an darh ta a ni. 


Thlichhe tleh avanga Thenzawla an chhuk 
hriu rei lote, 1879-ah Bengkhuais a thi a, 
a nupui Ngurbawihi pawh a thi ve thuai. 


Aizawl leh Lungleiah Vai lianin hmun an 
khuar tawh a, Zoram ап амр jan mek. 
Rolura thlah lalho rilru а la hmin Фе! lo. 
Kum 1892 March Ша khan  Chhipphir 
leh Lungrangah vai ап Кар chiam a. He- 
tih lai hian tumahin Sailam tlang an luah 
lo. Lalhrima khua niin Bawkawk leh 
Kawlri an kar tawn mek a ni Aizawl 
Lunglei leh Burma sipaiten an beih hnu 
chuan Mizo lam chu an tlawm taa, 
Bengkhuaia te unau khua - Thenzawl, 
Serchhip KKawlri), Samlukhai,  Vaihal, 
Hriangtlang, | Bawngchawm te bakah 
Chhipphir leh Lungrang te chu vaiho 
chuan an hal ta hlawm a ni. Kum 1893 
January thla atangin Serchhipah Lalhriman 
sipai a hrawn a, chung sipaiho chu 1897 
khan Thenzawlah an suan thla. Sailamah 
hian Lalhrima hova an phun, 1900 а 
Kumpinu Lung an tih kha tun thlengin a 
la hmuh theih. 


Serchhip atangin Changbawkah Seiruma a 
indang ve ta. Sawmsarit. khua an ni awm 
e Khaw thar sat bmasa turin 1903-ah 

1909 


1911 


1913 


1917 


Phulrawbawkah Phaka ho a kaitir a, 1904- 
ah Phunchawngkawnah an kai leh. Kum 
1906-ah Kanghreng lu (Venghlui) ah an 
kai fel ta. Kum 1904-ah Tinsiama fa- 
teho: Liantawna, Dengkungi, Dengthuami 
leh Vawmbuki ten Pathian thu an awi a, 
lalin  Diarkhai lamah a  hnawt phei. 
Thangkhaia Ralte pawh a chhungte nen 
hnawhchhuah an ni а, Lunglei lam an pan. 
Lianchhunga te nupa leh an fate chu rei 
fe chhung a vau tawmim ta bawk. 


Zosaphluia'n Sailam a tlawh a, Pathian 
thu awi hmasate a thlamuan a, lehkha leh 
pawisa te a pe. 


Lianchhunga, Hluta, Khuangzika leh Lian- 
buka ten huai takin Pathian thu awih an 
nih an tilang ta. Kohhran din kum a ni. 


Harhna a thleng a, Pathian thu awih an 
pung nasa. Sailam lal 4-na Lalthawvenga 
pian kum a ni. 


Sailam tlangval 18 rual France rama kalte 
kha mual an liam zo ta. An hming chauh : 
Khuangzika. Lianbuka, Rualhleia Chawng- 
dailova, Thangchungnunga, Damtinthanga, 
Tuidapa, ^ Suakchhunga,  Lalnghenga, 
Thangrivunga, Taithiauva, Thangphunga, 
Lianthanga, Ruma, Chawihrima, Lallema, 
Phaitepenga, X Thangchhunga. Lu hloh 
lovin 1918 July-ah an lo haw leh. 


1918 


1921 


1923 


1924 


1925 


1928 


1929 

May ni 9-ah Lalhrima, (Sairuma pa) Ser- 
chhipah a thi. Sailam Biak In tihngheh 
kum a ni. Khaw tam takah hri a leng 
a, Sailamah a ziaawm hle, thi an tam lo. 


Tuikil neih kum hian buhseng laiin harh- 
na nasa tak a lo thleng; lal chhungte 
pawh an vaiin Kohhranah an tel ta. Koh- 
hran Upa hmasa ber Khuangzika nem- 
ngheh kum a ni bawk. 


Lehkha leh Solfa thiam hningthang. Zir- 
tirtu Thanbuka a lo awm a, April ni 7-ah 
Sikula hawng. Solfa Zai leh Zaipawl lam- 
ah rual pawlna, hmasawnna thlentu a ni. 


Rawngbawltu huaisen leh zahawm Tirhkoh 
Langlura a lo awm ve leh a, Kohhran 
nun tihmasawntu a ni. Nupui fanau a 
neih hnu 1938-ah Pastcra lo ni a, Khaw- 
bungah sawn a ni ta. 


Chawngkhupa pa Kawldingan khuang a 
chawi a, Sailam khua» khuangchawi hnu- 
hnung ber a ni. 


Thangkawtan Sakei a ai. Не hi Sailama 
sakei aih leh Thihthiap ven hnuhnung ber 
a ni leh. 


Sairuma (lal) a dam lo a, Sialsukah Dr. 
Lukiran rei fe a enkawl hnuin hemi kum 
July ni 10 hian a thi. 

1932 


1934 


1937 


1940 


1942 


1946 


1947 


Sairuma  Hriatrengna Lung dawh kum. 
Sailam, Sialsuk, Thenzawl leh Serchhip 
an tangrual vek. 


Khaw hlui afangin khaw thar (Veng thar) 
an kai. Mary Winchester chenna khua 


hmu duhin Pu Niara (Rev. Lewis Evans) 
Sailamah a lo zin. 


May ni l-ah heng mite hian YLA an din 
tan : Pasina (President), Lalhuchhinga 
(Vice President), Rualkhuma, Selhnuna, 
Thangmawia, Thanngura, Vana, Kawl- 
thiauva, Thangkhuma, Thanthvama, Sena 
D.L., Thangropuia, Kawlchheuva, Lian- 
buanga, Darzapa, Chipuithanga. Novem- 
ber ni 7, 1943-ah YLA Hall jthar Upa 
Ch. Pasen'an (Middle Anglo - Vernacular 
School, Sialsuk-a Headmaster) a hawng. 


Sailamah Boys' Scout dina ni a, October 
ni 17, 1943-ah Scout Hall hawn a ni. 


Zawlbuk sak thara ni а, 1946 lamah 
chuan an hluihlawn leh ta tho tho, 


Mizo Union din kum a ni a, July ni 26- 


ah Chanchin Tha Dak Bawmzawn a lo 
thleng. 


Bawmzawn II-na July ni 5-ah a lo thleng; 
kar hnih awmpuiin bawm 2 siam belh a 
ni. Zalen Paw! (UMFO) din kum a ni 
a, Mizo Signalling Corps (MSC) din a 
ni bawk. 


1949 


1950 


1951 


1952 


1954 


1959 


1961 
1963 


1966 

Union Nawrh laiin Sapte L.R. Sailo а lo 


zin a, September ni 22 zanah YMA Hall- 
ah hlim takin kan kawm. 


Mizawn inchuh hnuhnung ber (Sialsul leh 
Sailam). 


ЅаПат Hlimpui Kum а ni mai. Ки an 
fiak thei lo va, January thlaah nghairual 
zimin 36 lai an man, Ruai ropui an theh. 


Games & Sports Association din tan a ni 
a, Secretary hmasa ber Tv. Hranghminy- 
thanga, President ihmasa Zohmingthang. 


Lal ban kum a nia, Viliage Council neih 
{ап kum a ni bawk. Mizo Union-in V/C 
rorelna an chang a, member hmasa berte 
chu : Bengchawia (President), Laltawna 
(Vice President), Lalinna (Secy) Than- 
siama Hrangkhuma, Lamsuaka, Chalngira 
(Ruat), Chalhnuna (Ruat, UMFO). 


October ni 30 аһ Sechal t..Jhin ВЕК In 
thar lawm a ni. 


August ni 10-ah Congress Party din a ni. 


October ni 24-ah MNF Party din tan a 
ni. Sailama motor luh Кип: а ni bawk. 


March ni 5-ah indo thawm kan hria. Ni 
6-ah thlawhna 7 a rawn inzui a, ni 9-ah 
sipaiten an rawn ralsai a, kan ralkhel zual 
a, daiah kan tlanin kan riak chhuak nual. 

1967 


1972 


1974 


Village Grouping a intan a, keini khua 
pawh January ni 4-ah Chhiahtlang panin 
kan inphur chhuak ve ta a ni. Rambuai 
hrehawm lai takin tualto Association, 
‘Миа leh Tlangval Hmasawn Рау!” kan 
tib mai chu hemi kum February ni 16 
hian kan din. Liankaia (President), Do- 
liana (Vice President), Lalsiama (Sec- 
retary), Laltawna (Treasurer), Ralzatawna 
(Asst. Secy.), Zalawma (Fin. Secy.). Paw! 
tangkai tak a ni. A vanglai hre phakten 
an sawi fo vang. A bungruate nen 1978 
khan YMA-ah а lut ta vek. 


Mizoram UT a hlan kai kum hian thlawh- 
bawk angin khaw hlui din thar a ni a, 
Chhiahtlang atangin mi tam tak Sailam 
Thar (New Sailam) ah an kir leh ta a. 
Chu lam chauh chu thlir tawh ila. 


Ist June 1972-ah Private Primary School 
din nghalin zirtirtu ah Pu Lalrinawma a 
thawk a, 1979.ah sawrkarin а la ta. 


March ni 19-ah member 127 lungrualin 
Isua Krista Kohhran an din. Chbungkaw 
buai 1985-ah Kraws Var lam an vuan. 
Kum 1995 khan member 118 an ni. 


He Кит hian zirtirtuah Ри Chalhming- 
liana ruaiin Private Middle School din 
tan a ni bawk. February ni 1, 1985-аһ 
Dificit-a hlan kai niin December пі 1, 
1991-ah Provincialised a nia. Hemi hma 


1975 
1976 


1978 
1980 


1983 
1984 


1985 


1986 


1987 


1988 


1989 

28.3.91 afangin Comprehensive Scheme 
zuiin Primary School nen suihzawm a ni. 
June ni 8-ah Youth Dramatical Organi- 
zation din a ni bawk. 


July ni 31-ah Lalthawvenga a thi. 


Khaw hlui atangin khaw thar hmunah in- 
suan tan a ni, 


Sailamah MHIP din tan a ni. 


Presbyterian Kohhran chu Preaching Sta- 
tion atangin Kohhran puitling anga indan 
a lo ni ta. 


Dak In (Post Office) neih tan a ni. 


Sailam апр luah leh hnua V/C thlan 
hmasak ber kum. 


Private Middle School chu Dificit-a hlan 
kai a ni. 

Community Hall sak tan kum. 

Hemi kum hian Electric hrui thlun tan a 


ni a, РНЕ Deptt-in khaw lchhung hmun 
hrang hrangah tuizem a siam bawk. 


Electric hawn leh hman tan kum a ni a, 
Sanitation din tan a ni bawk. 


Private High School din tan a ni a, Mary 
Winchester Memorial Rest House sak tan 
a ni bawk. 

1992 


1993 


1994 


1995 


Private. igh School din phalna hmuh a 
in Mary Winchester hriatrengna 

xd a n 

NLUP Schtmë hmdn tàn kum. 

Mizo Kristian kum za ;tlin lawm kum. 

December ni 17-ah Gun Owner Associa- 

tion din a ni. 


March ni 21-ah Bengkhuaia lungphun 
bawn a hi. 

